
লেখা প্রসঙ্গে 


অদ্ধেয় স্বামী প্রজ্ঞানানন্দের অন্নুরোধে ১৯৫৯ জালে 
শ্রীরামকৃষ্ণ বেদান্ত মঠের সাংস্কৃতিক বৈঠকে একটি বক্তৃতা দিই 
এবং স্বামীজী ও অন্যান্য কয়েকজন শ্রোতার অনুরোধে অতঃপর 
বিষয়টিকে বৰ্ধিত, লিখিত রূপ দিতে প্রবৃত্ত হই। সময়ের 
অভাবে লেখার কাজ বারবার ব্যাহত হয়েছিল ; কিন্তু শেষ 
পৰ্যন্ত লেখাটি খণ্ডিত দেহে আত্মপ্রকাশ করেছিল-_-১৩৬৬ 
সালের “বিশ্ববাণী”-তে ‘প্রাচীন ভারতে গণিতচিন্তাঃ নামে এবং 
“বেদোত্তর ভারতে গণিতচিন্তা নামে ১৩৬৭ সালের “প্রবন্ধ 
পত্রিকা”-য় ॥ বর্তমান রচনাটি সাময়িক পত্রে প্রকাশিত 
প্রবন্ধগুলির পরিবর্তিত ও পরিবধিত সংস্করণ । 

বাংলায় এ-জাতীয় গ্রন্থের বিশেষ অভাব । বর্তমান 
পুস্তিকাটি প্রকাশের তাই কিছু সার্থকতা আছে। যোগ্যতর 
ব্যক্তির এ-ব্যাপারে উদ্ভোগী হওয়া উচিত বলে মনে করি ৷ 

বর্তমান গ্রন্থে গাণিতিক উপাদান সংগ্রহের ক্ষেত্রে বিশেষ 
কিছু মোঁলিকতা নেই ৷ কতকগুলি সুলভ ও দুৰ্লভ ইংরেজী 
রচনা, থেকেই সব কিছু আহরণ করেছি; কয়েকটি বাংলা 
রচনাতে প্রসজক্রমে ব্যবহৃত সামান্য কিছু তথ্যের সাহায্যও 


পেয়েছি। বৈশিষ্ট্য এইটুকু যে, মূল তথ্যগুলি সর্বত্র প্রামাণিক 
বা authoritative গ্রন্থ থেকে নেওয়া, কোন সংশর-যোগ্য 
গ্রন্থ থেকে নয়। - কিন্ত, দৃষ্টিভজীর ব্যাপারে কিছু গভীরতর 
বৈশিষ্ট্য এ-রচনায় আছে। | 

প্রথমতঃ, শ্রদ্ধের মেঘনাদ সাহা কর্তৃক নিন্দিত “সবই 
‘ব্যাদে’ আছে”-জাতীয় মনোভাব জ্ঞানতঃ সাধ্যমত পরিহার 
করেছি। এ-মনোভাবের স্বাক্ষর ভারতীয় পণ্ডিতদের রচিত 
অনেক অত্যন্ত মূল্যবান রচনাতেও পরিস্ফুট ৷ স্বভাবতঃই অপর 
দিকের উগ্র ভারত-বিদ্বেষী মনোভাবও আমার নেই ৷ শেষোক্ত 
মনোভাবের একটি বিরক্তিকর অথচ হাস্তোদ্দীপক সুদীর্ঘ 
দৃষ্টান্ত উদ্ধত করার লোভ সামলাতে পারছি না: “The 
Hindoos, like the Chinese, have pretended 
that they are the most ancient people on the 
face of the earth, and that to them all sciences 
owe their creation. Butit would appear from 
all recent investigations that these pretensions 
have no foundation ; and in fact no science or 
useful art (except a rather fantastic architecture 
and sculpture) can be traced back to the inhabi- 
tants of the Indian peninsula prior to the 
Aryan invasion. This invasion seems to have 
taken place at some time in the latter half of 
the fifth century or in the sixth century after 
Christ, when 2 tribe of the Aryans entered India 
by the north-west frontier and established 

themselves as rulers over a large part of the 
country. Their descendants, wherever they have 
kept their blood pure, may be still recognized 
by their superiority over the races they origi- 
nally conquered ; but as is the case with the 
modern Europeans they found the climate 
trying, and gradually degenerated.” অৰ্থাৎ, 
“চীনাদের মত হিন্দুরাও দাবী করে যে তারাই ভূপৃষ্ঠে 
প্রাচীনতম জাতি, এবং সব বিজ্ঞানের জন্ম হয়েছে তাদেরই = 
হাতে। কিন্তআধুনিক কালের যাবতীয় গবেষণা থেকে এই 
স্তই করতে হয় যে, তাদের দাবী ভিত্তিহীন ; আর প্রকৃত 
পক্ষে ভারতবর্ষে আর্ধাভিযানের আগে পর্যন্ত কোন বিজ্ঞান 
বা কোন প্রয়োজনীয় শিল্পেরই (কিভূতকিমাকার এক প্রকার 
স্থাপত্য ও ভাস্কৰ্য ছাড়া) সূত্রপাত হয়নি । মনে হয় এই 
আর্ধাভিযান সংঘটিত হয় খুষ্টজন্মের পরবর্তী পঞ্চম শতাব্দীর 
শেষার্থে বা ষষ্ঠ শতাব্দীতে; তখন আর্যদের এক গোষ্ঠী 
উত্তর-পশ্চিম সীমান্ত অতিক্রম করে ভারতবর্ষে প্রবেশ করেন 
এবং সেখানকার এক বিস্তীর্ণ অঞ্চলে আধিপত্য প্রতিষ্ঠা করেন ৷ 
এই আৰ্য গোষ্ঠীর বংশধরদের, যেখানে যেখানে রক্তদৃষ্টি 
ঘটেনি, এখনও শ্রেষ্ঠত্বের বিচারে বিজিত জাতিগুলি থেকে 
পৃথক করা যায়; কিন্ত আধুনিক ইউরোপীয়দের মত সে-যুগের 
আর্যদের কাছেও ওখানকার জলবায়ু অত্যন্ত গীড়াদায়ক 
ঠেকেছে আর ধীরে ধীরে তাদের আপজাত্য ঘটেছে ৷” 
পণ্ডিত-পুংগবের নাম রাউস বল (Rouse Ball), গ্রন্থ 

“এ শট এ্যাকাউন্ট অফ, দি হিষ্ী অফ. ম্যাথম্যাটিকৃস্ঃ | মন্তব্য 
নিশ্রয়োজন ৷ 

দ্বিতীয়তঃ, মানুষের যে-কোন প্রচেষ্টা ও তৎপরতার 
ইতিহাস সামাজিক-রাজনৈতিক-অর্থনৈতিক কাঠামোয় বিধৃত-_ 
ইতিহাসের এই রূপকে আমি গ্রহণ করেছি। বর্তমান রচনায় 
তাই প্রত্যক্ষভাবে গণিতের সঙ্গে সম্পৰ্কিত নয় এমন অনেক 
তথ্যের অবতারণা ৷ উক্ত দৃষ্টিভঙ্গীটি মূলতঃ কার্ল মার্কসের ৷ 
“ম্যান মেকস্‌ হিমসেলফ গ্রন্থে গৰ্ডন চাইল্ড (Gordon 
Childe) বলেন : ‘Marx insisted on the prime 
importance of economic conditions, of the 
social forces of production, and of appli- 
cations of science as factors in historical 
change. His realist conception of history is 
gaining acceptance in academic circles remote 
from the party passions inflamed by other 
aspects of Marxism.” অর্থাৎ, “এতিহাশিক পরিবর্তনের 
কারণ হিসাবে অর্থনৈতিক অবস্থা, উৎপাদনের পিছনের সামাজিক 
শক্তি এবং বিজ্ঞানের প্রয়োগের যে চরম গুরুত্ব রয়েছে, মার্কম 
তা খুব জোরের সঙ্গে ঘোষণা করেছেন ৷ মার্কসের মতবাদের 
অন্যান্য অংশ থেকে যে তীব্র দলীয় মনোভাবের স্থষ্টি হয়েছে 
তার আওতার বাইরের বিদ্বংসমাজেও মার্কস পরিপোষিত 
ইতিহাসের এই বাস্তবান্ুগ রূপ ক্রমশঃ স্বীকৃতি পাচ্ছে ৷) 

তৃতীয়তঃ, আমি স্বতঃসিদ্ধের মত মেনে নিয়েছি যে, প্রাচীন 
ভারতবর্ষ এমন এক বিচিত্র স্থষ্টিছাড়া দেশ ছিল না, যেখানে 

সব কাজের পিছনের সব প্রেরণাই ছিল মূলতঃ ধৰ্মীয় বা 
আধ্যাত্মিক । তাই, জ্যামিতি, বীজগণিত ও জ্যোতিবিগ্ভার 
উৎকর্ষের কারণ হিসাবে যাগযজ্ঞের তাগিদ ছাড়া অন্য সম্ভাব্য 
এঁহিক কারণেরও উল্লেখ বা আলোচনা করেছি । 

ইংরেজী ভাষা কিছুমাত্র জানেন না এমন পাঠকেরও বর্তমান 
রচনা সর্বাংশে বুঝতে পারার কথা ৷ রচনার সর্বত্র বাংলা শব্দ 
ব্যবহার করেছি; কিন্তু পারিভাষিক শব্দগুলির পাশে প্রায়ই 
ইংরেজী প্রতিশব্দেরও উল্লেখ করেছি । আমার ধারণা তাতে 
ইংরেজী-জানা পড়ুয়া পাঠকদের সুবিধা হয়। অন্তুরূপ 
কারণেই যে-পাশ্চাত্য নামগুলি খুব সুপরিচিত নয় সেগুলি 
প্রথমবার ব্যবহার করার সময়ে, পাশে বদ্ধনীর মধ্যে, ইংরেজী 
বানানও নির্দেশ করা হয়েছে ৷ ব্যবহৃত সব উদ্ধতিগুলির বাংল! 
অনুবাদ দেওয়া আছে? এ-ব্যপারে উল্লেখ্য এই বে, অনুবাদকাৰ্যে 
ভাবকেই প্রাধান্য দিয়েছি, আক্ষরিক ভাষাকে নয়। 

সংখ্যার প্রতীকের ক্ষেত্রে কোথাও কোথাও তথাকথিত 
আরবী এভীক--অৰ্থাৎ 1, 2, 3 ইত্যাদি_ব্যবহার করেছি, 
বিশেষ করে বীজগণিত ও ত্ৰিকোণমিতির আলোচনায় । 
অন্যত্গাধারণ বা পাটাগণিত প্রভৃতির আলোচনায়-_বাংলা 
ভাষায় সাধারণতঃ ব্যবহৃত প্রতীকই ব্যবহার করা হয়েছে । 
এ-রীতি, আশ! করি, বাঙালী পাঠকের কাছে বিসদৃশ ঠেকবে 
না কারণ, আমার বিশ্বাস, বাংলায় গণিত-আলোচনার এটাই 


এখনও অধিক প্রচলিত রীতি ৷ 
উচ্চতর গণিতজ্ঞান এ-রচনা বোঝার পক্ষে অত্যাবশ্যকীয় 

নয় বলেই আমার বিশ্বাস--স্ুল পাঠ্য-বহিভূতি সব গাণিতিক 
ধারণারই উদ্দেশ্যসিদ্ধির উপযোগী ব্যাখ্যা এ-রচনাঁর মধ্যেই 
পাওয়া যাবে । 

এই গ্রন্থে ‘ভারত’ বলতে “অবিভক্ত ভারত’ এবং ‘হিন্দু’ 
বলতে ছ'-এক জায়গা ছাড়া সব ক্ষেত্ৰেই ধৰ্ম নিবিশেষে 
‘প্রাচীন ভারতীয়’দের বুঝিয়েছি। ‘হিন্দু’ শব্দের অর্থ আদিতে 
ভারতীয়ই ছিল। আর, ‘জ্যোতিষ’ কথাটা ব্যবহার করেছি 
“জ্যোতিবিজ্ঞান-এর সমার্থক হিসাবে, যেমন ব্যবহার হ'ত 
প্রাচীন ভারতবর্ষে। আজকাল অবশ্য সাধারণতঃ শব্দ দু'টি 
(যথাক্রমে Astrology ৩ Astronomy-র মত) সম্পূৰ্ণ 
ছুটি পৃথক বিষয়কে বোঝাতে ব্যবহার করা হয়। 

কয়েকটি ক্রটির বিষয়ে সচেতন আছি। ভাষা৷ অনেক 
জায়গায় তথ্য-সর্বন্, নীরন হয়েছে; আর, বিভিন্ন সময়ে বিচ্ছিন্ন 
ভাবে লেখার ফলে, বানান বা শব্দনির্বাচনের ক্ষেত্রে নবীনের 
সঙ্গে কোথাও কোথাও প্রাচীনের সহাবস্থান ঘটেছে । 
ভারতবর্ষের গাণিতিক উৎকর্ষের সঙ্গে সমসাময়িক বা অনুরূপ 
কালের মিশরীয়, ব্যাবিলনীয়, গ্রীক প্রভৃতি উৎকর্ষের সামান্য 
কিছু তুলনা কোথাও কোথাও করেছি। এ-আলোচনা আরো 
অনেক বিস্তৃত, গভীর ও তথ্য-সমৃদ্ধ হওয়া উচিত ছিল। 
একক্রটির কারণ এ-বিষয়ে আমার অত্যন্ত সীমাবদ্ধ জ্ঞান। 
অন্নুরূপ কারণেই মহাচীনের প্রাচীন গাণিতিক উৎকর্ষের প্রায় 
কোনও উল্লেখই করা যায়নি। সুযোগ পেলে এ-ক্রটিগুলো 
বারাত্তরে শুধরে নেবার চেষ্টা করব ৷ 

আমার এই ক্ষুদ্র প্রচেষ্টা সম্পর্কে গঠন-মূলক কোন 
সমালোচনা পেলে কৃতজ্ঞ বোধ করব ৷ র্যাডিক্যাল বুক ক্লাব- 
কর্তৃপক্ষকে আন্তরিক ধন্যবাদ_ওঁদের তরফ থেকে কিছুটা 
তাগিদ না থাকলে লেখাটা বোধহয় কোনদিনই শেষ হ'ত না। 


বিড়লা! প্ল্যানেটেরিয়াম্‌ 
কলকাতা! -ৰমাতোবষ সরকার 


ঠা এপ্ৰিল, ’৬৫ | 


অবতরণিকা 


ইতিহাস £ গণিত 


॥ ইতিহাস ॥. 


ভারত-সভ্যতা অথবা সাধারণভাবে মানব-সভ্যতা কত 
প্রাচীন, কবে কোথায় কি ভাবে প্রথম স্থাপিত হয়েছিল ভারত 
তথা পৃথিবীর সঙ্গে মানুষের যোগস্থত্র ? প্রাচীন ভারতীয় 
ইতিহাসের যে-কোন অংশ নিয়ে চিন্তা করতে গেলে, গোড়াতেই 
এপ্রশ্ন মনে আসা স্বাভাবিক ৷ কিন্তু, ইতিহাস-লক্ষণাক্রাস্ত 
.এপ্রশ্নগুলির উত্তর ইতিহাস থেকে কোনও মতেই পাওয়া 
যাবে না। কারণ, ইতিহাসেরও একটা ইতিহাস আছে, আছে 
.সে-ইতিহাসের প্রথম পরিচ্ছেদ বা সুরু; আর, উল্লিখিত 
্রশ্নগুলি হচ্ছে সুরুরও আগের প্রসঙ্গে, অতএব তা ইতিহাস- 
বহিভূ্ত। তাছাড়া, কথিত প্রশ্নগুলি ঠিক “কবে কোথায় 
নেপোলিয়নের জন্ম হয়েছিল ?-জাতীয় প্রশ্ন নয়, এগুলি 
এমন প্রকৃতির যার সঠিক ও চুড়ান্ত উত্তর হয় না। 

কিন্তু, ইতিহাস-বহির্ভৃতি বলেই কোন প্রশ্ন কিছু অন্গ- 
সম্ষিৎসা-বহিভূ্ত হয়ে থাকতে পারে না। আর, সঠিক ও 
চূড়ান্ত উত্তর পাবার সম্ভাবনা না থাকলেও জিজ্ঞাস মনে 
মোটামুটি একটা উত্তর পাবার দাবী থেকে যায়। উল্লিখিত 
্রশ্নগুলির ক্ষেত্রে এদাবী মিটেছে। মিটিয়েছেন প্রত্ুতাত্বিক 
এবং নৃতত্ববিদূরা । এঁদের মতে পাঁচ থেকে আড়াই লক্ষ বছর 
"আগে পৃথিবীতে প্রথম ‘মানুষ’ পদবাচ্য জীবের আবিৰ্ভাব হয় । 

সে-মাহ্ষের সঙ্গে বন্য পশুর জীবন-নির্বাহ প্রণালীর অল্পই 
তফাৎ ছিল; কিন্তু, সে-মান্লয নিঃসন্দেহে ছিল মানুষই 
আজকের সুসভ্য মানুষের প্রত্যক্ষ পূর্বপুরুষ ৷ 

তখনকার প্রাণীজগতে এদের অন্যতম প্রধান, সম্ভবতঃ 
প্রধানতম, বৈশিষ্ট্য ছিল “ভাষা+_অত্যন্ত অপরিণত, অপুষ্ঠ, 
দুর্বল এক কথা ভাষা যার পরিপূরক হিসাবে ব্যবহার করতে 
হ'ত নানাপ্রকার অঙ্গভঙ্গী। এ-প্রসঙ্গে স্মরণীয় যে, মননক্রিরার 
প্রধান অবলম্বন ভাষা আর আজকের মানুষের সমস্ত 
জ্ঞানবিজ্ঞানের যা জন্মদাত্রী ও ধাত্রী সেই বিমূর্ত চিন্তা বা 
abstract thinking-র বীজ নিহিত আছে ভাষার মধ্যে । 
বস্তুতঃ ভাষা-স্থষ্টির মধ্যেই বিমূর্ত চিন্তা কাজ করছে। গৰ্ভন 
চাইল্ড-এর ভাষায়: “T০ name a thing at all is an 
act of abstraction. The bear, on getting its name, 
is thereby picked out and isolated from the 
complex of sensations—trees, caves, twittering 
birds, etc.—with which it may be accompanied 
When actually confronting a man. And itis 
not only isolated, but also generalized. Actual 
bears are always individual ; they may be big 
or little, black or brown, sleeping or climbing a 
tree. In the word “bear”, such qualities, some 
of which would apply to any actual bear, are 
ignored, and attention is drawn to one or two 
common elements, characteristics that have 


.-- been found to be common to a number of” 

এর 


distinct individual 8101712].- অর্থাৎ, “কোন কিছুকে 
নাম দিলেই বিমূর্ত করা হয়। ভান্গুক, তার নাম পাওয়া মাত্ৰ, 
অনুভুতির এক জট থেকে যুক্ত এবং বিশ্লিষ্ট হয়েছে--গাছ, 
গুহা, পাখীর ডাক প্রভৃতির অনুভূতি--যে অনুভূতির সঙ্গে, 
মানুষের চোখে পড়ার সময়ে হয়তো সে যুক্ত ছিল। আর শুধু 
বিশ্লিষ্টই নয়, নিবিশিষ্টও বটে । আসল ভালুক তো সব সময়ে 
বিশিষ্ট; বড় নয় তো বা ছোট, কাল নয় তো বা বাদামী, ঘুমন্ত 
নয় তো বা গাছে-চড়া। “ভালুক” শব্দটার মধ্যে এমন সব 
বৈশিষ্ট্য, যার কোনটা না কোনটা প্রত্যেক আসল ভান্লুকের 
আছেই, সম্পূর্ণরূপে উপেক্ষিত ৷ ওর মধ্যে স্থান পেয়েছে শুধু 
দু’-একটি সাধারণ গুণ, যা পরিদৃষ্ট বেশ কিছু আলাদা, বিশিষ্ট 
ভাল্লুকের মধ্যে ব্যতিক্রমহীনভাবে দেখা গেছে 1” 

আদিম মানুষের ইতিহাসের প্রথম যুগকে প্রত্ব-প্রস্তর যুগ 
বা Paleo-lithic Ae বলা হয় । এ-যুগে মানুষ স্বাভাবিক 
অবস্থায় পাওয়া পাথরের টুকরোকে সামান্য ঘষে মেজে নিত 
সেটাই ছিল তার একমাত্র হাতিয়ার, আত্মরক্ষা ও শিকারে 
একমাত্র অস্ত্ৰ শিকার, মাছধরা ও ফলমূল-সংগ্রহ দ্বারা প্রকৃতি 
থেকে সরাসরি আমিষ ও নিরামিষ খাগ্ অর্জন করাই. ছিল 
এদের উপজীবিকা ৷ এরা সম্ভবতঃ আগুন সৃষ্টি করতে 
পারত, কিন্তু তার বিশেষ ব্যবহার জানত না! খ্যাতনামা 


রতত্ববিদ মৰ্গান ( Morgan ) WSS 
৪৭28০: বলেছেন; অর্থ তক বি জট 
‘খাদ্য-সংগাহক বা food-gatheri [8১ পায়ের ): ৰ 

আনে নব্য-প্রস্তর যুগ বাঁ Neolithic 4১৪০, প্রথম আসে 
সম্ভবতঃ তথাকথিত নিকট প্রাচ্যে । এটা আনুমানিক দশ হাজার 


বছর আগেকার কথা! এ-যুগেও হাতিয়ার প্রস্তরান্ত্র কিন্তু তা, 


অনেক মস্থণ, তীক্ষ ও কলাকৌশলে নিমিত। এ-সময়ে মানুষ 
কৃষি ও পশুপালন মাধ্যমে খাগ্ঘ-উৎপাদন করতে পারত । 
এই সময়েই মৃৎপাত্ৰ নির্মাণ সুরু হয়। খাছের অনিশ্চয়তা 
অনেকটা দূর হওয়ায় এবুগে কিছু কিছু স্থায়ী বাসস্থান ও 
গ্রামও গড়ে ওঠে। কৃষির প্রয়োজনে এ-কালে সেচ-কার্ধের 
নূরু হয়। এঅবস্থাকে মৰ্গান বলেছেন বর্বরতা বা 
13901921797, অর্থনীতিতে এটা খাগ্ভ-উৎপাদক বা fo০d- 
producing অবস্থা । 

এর পর আসে তাত্র যুগ বা 0০127 4১8৪ এবং তারই 
পরিণতি রূপে ব্রোগ্র যুগ বা Bronze Age । এটা হাজার 
হয় বছর আগেকার অর্থাৎ খৃষ্ট-পূর্ব ৪০০০ বছরের কাছাকাছি 
সমরের কথা। এর প্রথম উদ্ভব হয় মিশরে নীলনদের 
অববাহিকায়, ইরাকে টাইগ্রিম ও ইউক্বেটিশ নদীর মধ্যবর্তী 
অঞ্চল সুমেরিয়ায় এবং হোয়াং হো-ইয়াংসিকিয়াং-বিধৌত 
চীন দেশে_ আর, অনুরূপ সময়ে বা সামান্য কিছু পরে 
ভারতবর্ষে সিন্ধুনদের :উপত্যকায়। মগ্যান এই অবস্থাকে 
সভ্যতা বা ০1%115800%. আখ্যা দিয়েছেন। বস্তুতঃ এই 
সময় থেকেই পৌর-সভ্যতা বা urban civilization-র 
নূরু । তাঅ-ত্রোঞ্জ যুগে তামা ও ব্ৰোঞ্জ অর্থাৎ তামা ও টিনের 
মিশ্রণে উৎপন্ন এক রকমের ধাতু ছিল হাতিয়ার ও তৈজসপত্র 

প্রভৃতি প্রস্তুতের প্রধান উপকরণ ৷ এর জন্য প্রয়োজন ছিল : 
রাসায়নিক জ্ঞানের ৷ তাছাড়া এই সময়ে কৃষি- ও ধাতুশিল্প- 
উৎপন্ন দ্রব্যের বিনিময় প্রথার প্রচলন হয়। ফলে সমাজে 
উদ্ভব হয় নতুন কয়েকটি শ্রেণীর যাদের খান্তোৎপাদনের দায় 
থেকে মুক্তি দেওয়া হয়েছিল । শেষোক্ত শ্রেণীতে ছিল প্রধানতঃ 
ধাতু-বিশারদ ও নানাপ্রকারের কারিগর আর উৎপন্ন দ্রব্যের 
বিনিময়কারী ব্যবসায়ী সম্প্রদায় । প্রয়োজনের তাগিদে 
এসময়ে প্রাচীন যুগের অন্যতম শ্রেষ্ট আবিষ্কার--লিপি- 
আবিষ্কার সম্ভব হয়, জন্ম নেয় লিপিকার--হিসাবরক্ষক 
ও. কারণিক শ্রেণী। একালে নানাপ্রকার মাপজোখের 
প্রণালী ও উপকরণ উদ্ভাবিত হ্য়। এই যুগে ক্রমে ক্রমে 
খনি-অঞ্চলে ও নদীর কাছাকাছি নগর এবং নগর-নমবায়ে রাষ্ট্র 
. গড়ে উঠতে থাকে, স্থষ্টি হয় রক্ষক ও শাসক শ্রেণীর । প্রসঙ্গতঃ 
উল্লেখযোগ্য যে, ব্ৰোঞ্জ যুগ থেকে কিছু কিছু ইতিহাসের 
লিখিত উপাদান সঞ্চিত হ'তে থাকে । 

এর-পর আসে লৌহ-যুগ বা৷ Iron 4৪9 । খৃষ্ট-পুর্ব প্রায় 
১২০০ অন্দ থেকে লৌহ ব্যবহারের ব্যাপকতা, সরু তারও 
কিছু আগে। - এক অর্থে এযুগ এখনও বৰ্তমান ৷ কিন্তু, 
এ-যুগের আগেই সভ্য সমাজের সথষ্টি হয়েছে । 

ভারতভূমিতে মধ্য ও দক্ষিণ ভারতে কিছু কিছু প্রতুপ্রস্তর 
যুগের নিদর্শন পাওয়া গেছে। আন্দামান-নিকোবর দ্বীপপুঞ্জের 
আদিবাসী সম্প্রদায় সম্ভবতঃ এই যুগের মানুষের প্রত্যক্ষ 
নব্যপ্রস্তর যুগের হাতিয়ার পাওয়া গেছে প্রধানতঃ 

বংশধর । 


দাক্ষিণাত্যের নানা জায়গায়, বিদ্ধ্যপর্বত অঞ্চলে ও উত্তর 
প্রদেশে । বর্তমান কালের কোল, ভীল, মুণ্ডা প্রভৃতি 
আদিবাসীরা সম্ভবতঃ নব্য-প্রস্তর যুগের ভারতীয়দের ধারাবাহী 
উত্তর পুরুষ । নব্য-প্রস্তর যুগের অবসানে যে-সভ্যতা ভারতে 
প্রতিষ্ঠালাভ করে তার নাম দ্রাবিড় সভ্যতা ৷ এ-সভ্যতা 
সম্ভবতঃ ব্রোপ্ত-সভ্যতা। দক্ষিণ ভারতের তামিল, তেলেগু 
প্রভৃতি ভাষাভাষীরা প্রাচীন দ্রাবিড় সভ্যতার উত্তরাধিকারী ৷ 
ভ্রাবিড়রা সম্ভবতঃ উত্তর-পশ্চিম গিরিপথ দিয়ে ভারতে প্রবেশ 
করেন। এ-পথেই প্রাগৈতিহাসিক যুগের সবশেষ স্তরে 
ভারতে প্রবেশ করেন আর্ধভাতি। উত্তর-পূর্ব গিরিপথ ধরেও 
প্রাগৈতিহাসিক কাল থেকে ভারতে অনেক উপজাতির 
অনুপ্রবেশ ঘটে। এরা সাধারণভাবে তিব্বতীয়-ব্রক্দ বা 
Tibeto-Burman নামে পরিচিত ৷ নেপালী) ভুটিরা, নাগা, 


কুকি প্রভৃতি এই শ্রেণীর অন্তভু্ক্ত ৷ 
॥ গণিত ॥ 


কোন দেশের গাণিতিক ধারাকে বুঝতে হ’লে প্রথমে 
সাধারণভাবে গণিত এবং গণিতের উদ্বর্তন সম্পর্কে কতকগুলি 
কথা জেনে নেওয়া বা স্মরণ করা দরকার । 


২৪ 


প্রখ্যাত গণিতজ্ঞ দাৰ্শনিক বাৰণ রাসেল গণিতের সংজ্ঞা 
নির্দেশ করতে গিয়ে বলেছেন: “.--mathematics is the 
science in which we do not know what we are 
talking about, and do not care whether what we 
say about it is true.”— অর্থাৎ, “গণিত হচ্ছে সেই 
বিজ্ঞান যে-বিজ্ঞানে আলোচ্য বস্তুগুলির স্বরূপ আমাদের জানা 
নেই, আর আলোচনা বাস্তব-সম্মতকিনা তা নিয়েও কোন মাথা 
ব্যথা নেই ৷” সংজ্ঞাটি সুক্ষ, সংক্ষিপ্ত_গভীর ভাবসমৃদ্ধ ৷ 
এর অন্তনিহিত তাৎপর্য সম্পূর্ণভাবে হৃদয়ঙ্গম করার পূর্ব শৰ্ত 
উচ্চতর গণিতজ্ঞান। কিন্তু একটি সুস্পষ্ট ইঙ্গিত বোধ হয় 
সবার কাছেই ধরা পড়ে--সে-ইঙ্গিত গণিতের নিবিশেষ বা 
generalised এবং বিমূর্ত বা abstract রূপ সম্বন্ধে | 
গণিত সম্পর্কে সমসাময়িক কালের আরও অনেক চিন্তানায়কের 
বক্তব্য বিশ্লেষণ করলে গণিতের এ একই নিবিশেষ এবং 
বিমূর্ত রূপের কথাই পাওয়া যায়। কিন্তু আজ খৃষ্টোত্তর 
বিংশ শতাব্দীতে গণিত, যা প্রায় মানব-সভ্যতার সমবয়সী, 
যে-রূপ পরিগ্রহ করেছে, খুষ্ট-জন্মের বহুপূর্বে, তার শৈশবে 
গণিতের সে-রূপ ছিল না। আজকের গণিতশাস্ত্র যদিও 
পুরোপুরি যুক্তিআশ্ররী, কিন্তু তা অনেক পরিমাণে বাস্তব- 
নিরপেক্ষ । বর্তমানে গণিতের এমন অনেক শাখা প্রশাখা 
রয়েছে, যেগুলির উন্নতি ও বৃদ্ধি প্রত্যক্ষভাবে কোনদিন মানুষের 
জীবনকে সহজ ও আরামপ্রদ করে তুলতে সাহায্য করবে এমন 
আশা সুদুর পরাহত। এক অর্থে তাই আজকের অনেক 

. গণিত-চিন্তা গণিতের জন্যই গণিত-চিন্তা'-রই নামান্তর । কিন্তু 
দুর অতীতে, মানব সভ্যতার উষাকালে মানুষের জীবনে 
এই গণিত-বিলীসের কোন অবকাশই ছিল না। সেঘুগের 
মানুষের জীবনযাত্রা প্রণালীর সঙ্গে আজকের মানুষের জীবন 
প্রণালীর মহাসমুত্র প্রমাণ পার্থক্য। তখন মানুষের শক্তি 
ও বুদ্ধির প্রায় সব রকম ব্যবহারের মুখ্য ও প্রত্যক্ষ উদ্দেশ্য 
ছিল একটি গ্রাণরক্ষা । শুনতে চমকপ্রদ হ'লেও এ-কথা 
সত্যি যে, রাসেল-বণিত নিবিশেষ, বিমূর্ত শান্তির স্থত্রপাত 
হয়েছে সেই যুগেই, যখন মানুষ তার জীবনের প্রতিটি মুহূর্তে 
বাচা-মরার সংগ্রামে ব্যস্ত ৷ 

পরিমাণ বা সংখ্যার ধারণা আর আকার ও আকৃতির 
ধারণা গণিতশান্ত্রের মূল ধারণাগুলির মধ্যে প্রধান। আর এ- 
ধারণা দু’টি মানুষের চিন্তায় স্থান পেয়েছে_স্থান করে নিয়েছে 
তার জীবন-ইতিহাসের আদি বুগে। ভাষা মানুষের ভাবের 
বাহন; কিন্তু আমরা যে অর্থে সাধারণতঃ “ভাষা” শব্দটিকে 
ব্যবহার করি সে-অর্থে ভাষা কেবলমাত্র মানুষের গুণগত 
বা বৰ্ণনামূলক ভাবের বাহন ৷ পরিমাণগত বা পরিমাপমূলক 
ভাবের আদান-প্রদান করতে প্রয়োজন হয় অন্য এক ভাষার, 
আর সে-ভাষা গণিতের অঙ্গ । তাই, সেই প্রস্তর যুগে 
বা তারও আগে মানুষ তার নিজের গোষ্ঠীর সাথীদের যখন 
শত্ৰুর আগমনবার্তা জানাবার জন্য ব্যবহার করেছে তার আদিম 
ভাষা, তখন সেই একই সঙ্গে শত্ৰু সংখ্যায় বেশী না কম তা 
বোঝাবার জন্য আদিম গণিতকে তার দরকার হয়েছে । আবার, 

প্রস্তর যুগে অঙ্কিত চিত্র_আদিম মানুষের আকার-আকৃতি-ভ্ঞানের সাক্ষ্য বহন করছে 


আদিম মান্য যখন তার যুক্তিহীন বিশ্বাসের বশবৰ্তা হ’য়ে তুক- 
তাকের আশ্রয় নিত-_শিকার-লাভের ও শিকারে সাফল্য- 
লাভের অনিশ্চয়তা দূর করার মানসে অভীষ্ট পশুর প্রতিকৃতি সৃষ্টি 
করত, তাকে অন্ত্রবিদ্ধ করত অথবা জমি এবং পালিত পণ্ড- 
পক্ষীর উৎপাদন ক্ষমতা বৃদ্ধিকল্পে নারীমূতি নির্মাণ করত--তখন 
আকার ও আকৃতির জ্ঞান তার কাছে একান্ত প্রয়োজনীয় ছিল ৷ 

গণিতশান্ত্রের ইতিহাস পর্যালোচনা করলে দেখা যায় যে, 
দেশ ও কালের সভ্যতা ও সমাজ ব্যবস্থার সঙ্গে গণিতের 

আদিম মানুষের আকার-আকৃতি-জ্ঞানের পরিচয় বাহক নারীমূৃতি ' 
উৎকৰ্ষ এক নিবিড় যোগন্ুত্রে গ্রথিত ৷ দৃষ্টান্ত হিসাবে গণিতের 
একটি বিশেষ শাখা জ্যোতিবিজ্ঞানের কথা বিবেচনা করা যেতে 

পারে । পঞ্জিকা-প্রণয়ন এ-বিজ্ঞানের একটি প্রাথমিক ও গুরুত্ব- 
পূর্ণ সোপান । কাল বা সময়ের ধারণা মানুষের প্রাথমিক 
ধারণাগুলির মধ্যে একটি । উপলব্ধি করার ক্ষমতা পাওয়ার 
সঙ্গে সঙ্গেই মানুষ উপলদ্ধি করেছে যে জগৎ পরিবর্তনশীল, আর 
এই পরিবর্তনশীলতার পটভূমিকায় চিনেছে প্রবহমান কালকে । 
কৃষি-আবিষ্কারের আগে পর্যন্ত এই প্রবহমান কালকে চিহ্নিত 
করার প্রয়োজন আদিম মানুষ বিশেষ অনুভব করেনি; কিন্তু 
পরবর্তীকালে কৃষি-নির্ভর সমাজ-ব্যবস্থায় কাল-নির্ধারণ ও কাল- 
চক্রে খতু-আবর্তানের সুত্র আবিফার বিশেষ প্রয়োজনীয় হয়ে 
পড়ে। তাই দেখা যায় যে আদিম মানবসমাজে কৃষিজীবী 
অধিবাসীদের মধ্যে একপ্রকার প্রাথমিক পঞ্জিকার জ্ঞান ছিল 
কিন্ত কুষি-অনভিজ্ঞ শিকার-জীবী জাতির মধ্যে এমন কি আরো 
পরবর্তী কালেও সেরূপ কোন জ্ঞান ছিল না। 

দিন-রান্রির পর্যায়ক্রমিক পরিবর্তন পঞ্জিকা-প্রণয়ন-প্রয়াসী 
আদিম কৃষিজীবী মানুষের দৃষ্টিতে স্বভাবতঃই বিশেষ গুরুত্ব 
অর্জন করেছিল । এক স্বর্যোদয় থেকে পরবর্তী স্থর্ধোদয় পৰ্যন্ত 
কাল তাই প্রথম থেকেই সময়ের একক হিসাবে ব্যবহৃত হতে 
থাকে । আরো পরে চন্দ্রকলার. নিয়মিত হ্রাসবৃদ্ধির স্থত্র 
আবিষ্কৃত হয়, আবিষ্কৃত হয় যে ছুই অমাবস্যার বা ছুই পূণিমার 
অন্তর্বর্তী সময়ে প্রায় ত্রিশটি সূর্যোদয় ঘটে । তখন সময় মাপের 
দিন অপেক্ষা দীর্ঘতর একক পাওয়া গেল--মাস, আর তার 
সাহায্যে খতুচক্রের হিসাব রাখা অনেক, সহজসাধ্য হ'ল। 
এইভাবে ক্রমশঃ প্রাচীন ভারতীয় ও অন্যান্য জাতিদের মধ্যে 

দিন” মাস ও বৎসরের ধারণা জন্মেছিল আর সেই স্তরে ধীরে 
ধীরে গড়ে উঠেছিল জ্যোতিবিজ্ঞান । 

নব্য-প্রস্তর যুগে খাগ্ভ-উৎ্পাদন-পদ্ধতি আয়ত্ত করার 
পর, আদিম মানুষ যাবাবর-বৃত্তি ত্যাগ করে এক জায়গায় 
দীর্ঘদিন ধরে বসবাস সবুর করে। এই সময় থেকে গৃহাদি 
নির্মাণ ও সেচ সংক্রান্ত পূর্ভ-কার্ষের সুরু । আদিম মানুষের 
জ্যামিতিক জ্ঞানের বিশেষ প্রসার হয় এই আদিম পূর্তবিগ্ভার 
প্রয়োজনে ও কল্যাণে । আরও পরের যুগে যখন ক্রমশঃ 
বিনিময় প্রথা, ব্যবসা ও বাণিজ্যের প্রচলন হয় তখন সাধারণ- 
ভাবে গণিতের ও বিশেষভাবে পাটাগণিতের প্রভূত উন্নতি হয়। 

প্রাকৃতিক শক্তিগুলিতে দেবত্ব আরোপ করে তাদের 
তুষ্টিববিধানের চেষ্টা করা সমস্ত প্রাচীন জাতিগুলির মধ্যে 
প্রচলিত ছিল। আত্মরক্ষার প্রেরণায় এবং কল্যাণ ও শ্রী 
বৃদ্ধির কামনায় সে-যুগের মানুষ পূজাৰ্চনার বিভিন্ন মনগড়া 
প্রক্রিয়া অত্যন্ত নিষ্ঠার সঙ্গে পালন করত । পরবর্তীকালে 
ক্রমশঃ এই একান্ত জৈবিক প্রয়োজনবোধের সঙ্গে যুক্ত হয়েছিল 
আধ্যাত্মিক প্রেরণা । প্রাচীন ভারতে এই জাতীয় বিভিন্ন 
অনুষ্ঠানের জন্য বিভিন্ন ধরনের সুনির্দিষ্ট আকার-আকৃতির 
বেদী নির্মাণ করা হ'ত এবং আকাশে জ্যোতি সংস্থানের 
সাহায্যে বিশ্বাস বা অভিজ্ঞতামত শুভাশুভ লগ্ন নির্ধারণ 
করা হ'ত। ভারতবর্ষের ক্ষেত্রে, জ্যামিতি ও জ্যোতিখিগ্ভার 
অগ্রগতির পক্ষে,, এ বেদী নির্মাণ ও লগ্ন নির্ণয় বিশেষ 
সহায়ক হয়েছিল । 


.প্রাকৃবৈদিক যুগ 


পটভূমিকা £ সভ্যতা ও গণিতজ্ঞান 


॥ পটভূমিক। ॥ 


ভারতভূমিতে সভ্যতা-বিকাশের প্রথম নিদর্শন পাওয়া 
যায় সিন্ধুনদের উপত্যকার । সেখানে খননকার্ধের ফলে খে 
ধ্বংসাবশেষ পাওয়া গেছে সেগুলি পরীক্ষা করে প্রত্বতাত্বিকেরা 
সিদ্ধান্ত করেছেন যে, খৃষ্টপূৰ্ব ৩৫০০ বা ৩০০০ অব্দের অনুরূপ 
সময়ে সেখানে এক সভ্যতার উন্মেষ হয়। পাঞ্জাবের হরগ্না 
এবং সিদ্ধুপ্রদেশের মহেঞ্জোদড়ো ও চান্হুদড়ো ছিল এ-সভ্যতার 
অন্যতম প্রধান গীঠস্থান। (পর পৃষ্ঠায় মানচিত্র দ্ৰষ্টব্য ৷) 
প্রাচীন নগরী হরগ্রার অবস্থানের কথা প্রথম জানা যায় 
গত শতাব্দীর শেষার্ধে, জানতে পারেন দুৰ্ভাগ্যক্ৰমে 
উইলিয়াম ব্ৰাণ্টন ( William Brunton ) নামে জনৈক 
ইংরেজ খিনি তখন এ অঞ্চলে মূলতান-লাহোর রেলপথ 
নিৰ্মাণকাৰ্যের তত্বাবধান করছিলেন । ইট-কাঠ-পাথরের 
প্রয়োজনে এই ক্ষণজন্মা সুসভ্য কর্মবীর হরগ্লার ধ্বংসাবশেষ 
যথেচ্ছভাবে ব্যবহার করেন; ইনি প্রেরণা পেয়েছিলেন সম্ভবতঃ 
স্বযোগ্য ভ্রাতা জন ব্রান্টন ( John Brunton )-এর কাছ 
থেকে; যিনি অনুরূপ কাজে ইতিপূৰ্বে অন্যত্ৰ একটি এঁতিহাসিক 
ধ্বংসাবশেষ ব্যবহার করেছিলেন। হুরগ্লার মূল্যবান এঁতি- 
হাসিক পরিচয় প্রথম উদ্ঘাটন করেন ভারতীয় পুরাতত্ববিদ্‌ 
দয়ারাম সাহনী ৷ মহেঞ্জোদড়ো আবিষ্কৃত হয় ১৯২২ সালে, 

আবিকার করেন স্বনামধন্য এতিহাসিক রাখাল দাস বন্দ্যো- 
পাধ্যায়। চানহুদড়ো আবিষ্কার করেন ইংরেজ গবেষক- 
এতিহাসিক এরনেষ্ট ম্যাকে (Ernest Mackay) | 

প্রত্বতাত্বিক ননীগোপাল মজুমদার পরবর্তীকালে সিন্ধু-' 
প্রদেশের বহু স্থানে সিন্ধু-সভ্যতার চিহ্ন আবিষ্কার করেছেন। 
আরো পরে এ-সভ্যতার স্বাক্ষর প্রায় সমগ্র উত্তর-পশ্চিম 
ভারত এবং গাঙ্গেয় উপত্যকায় পরিদৃষ্ট হয়েছে। অল্প কিছুকাল 
আগে বোম্বাইয়ের লোথাল্‌, বাংলার বেড়ার্টাপা প্রভৃতি 
দুর দূর অঞ্চলেও সিন্ধু-নভ্যতার বৈশিষ্ট্য-সম্পন্ন কিছু প্রত্ব- 
তাত্বিক নিদর্শন পাওয়া গেছে । 

কোন কোন এঁতিহাপিক খি্ধু-সভ্যতাকে দ্রাবিড-সভ্যতারই 
একটি রূপ বলে মত প্রকাশ করেছেন । ড্রাবিড়রা ছিলেন 
প্রাক্‌-আর্ধভারতের প্রধান অধিবাসী, আর এদের মতে, 
আর্যদের মত ড্রাবিডরাও বাইরে থেকে ভারতবর্ষ আসেন__ 
আসেন উত্তর-পশ্চিম গিরিপথ ধরেই । স্মরণীর যে, এখনও 
বেলুচিস্থানের ইসলাম ধর্মাবলম্বী ‘ব্রাহুই' জাতির লোকেরা 
যে-ভাষায় কথাবার্তা বলেন, তা মূলতঃ দ্রাবিড় ভাষা ৷ 
এ-মতান্ুসারে দ্রাবিড়রা প্রথমে উত্তর-পশ্চিম ভারতে বসবাস 
করতেন; পরে আর্ধদের সঙ্গে সংঘর্ষে পরাজিত হয়ে ক্রমে 
ক্রমে ভারতবর্ষের অন্যান্য অংশে অপপরণ করেন। লোখাল্‌ 


সাহায্য করে। 


পশ্চিম এশিয়ার সুপ্রাচীন সুমের-সভ্যতার সঙ্গে সিন্ধু 
সভ্যতার বিস্ময়কর সাদৃশ্য রয়েছে। স্মরণীয় যে, প্রাচীন স্ুমের 
ছিল মেসোপটেমিয়া বা বর্তমান ইরাকের নিননভাগে, টাইগ্রিস 
ও ইউদ্রেটিস নদীর মধ্যবর্তী ভূভাগে ; পৃথিবীতে সভ্যতার 
প্রথম লীলাভূমি বলতে, মহেগ্জোদড়ো-হুরপ্লাকে বাদ দিলে, 
সুমের, মিশর ও চীনকেই বোঝায়। সিন্ধু-সভ্যতার উদ্ভব 
সম্বন্ধে পণ্ডিতদের মধ্যে বিরোধী মত ও বিশ্বাস প্রচলিত আছে । 
দৃষ্টান্ত স্বরূপ, এতিহাসিক ম্যাকভোনেল্‌ ( Macdonell )-এর 
মতে--ভারতবৰ্ষে এই সভ্যতা সুমের থেকে আমদানি হয় ;, 
পক্ষান্তরে, হল্‌ (মণll) মনে করেন, এই সভ্যতার আদি 
জননী ভারতবর্ষ । 

সম্ভবতঃ, খুষ্টজন্মের হাজার ছুই-আড়াই বছর আগের 
কোনও এক সময়ে সিন্ধু-সভ্যতার অবসান ঘটে। খুব সম্ভব» 
বহিঃশক্রর পুনঃপুনঃ আক্রমণ, লুঠন ও অগ্নি সংযোগের ফলে 
পিন্ধুদেশ পরিত্যক্ত হর। কেউ কেউ আর্ধজাতিকে এই 
বহিঃশক্র বলে মনে করেন ৷ 

সিন্ধু-সভ্যতার সঙ্গে সুমের-সভ্যতার ঘনিষ্ঠ যোগাযোগ 
ছিল-_সে-সম্পর্ক উত্তমর্ণের হোক বা অধমর্ণেরই হোঁক-_-সে- 
সম্বন্ধে সন্দেহের কোন অবকাশ নেই ৷ কিন্তু, এ-সভ্যতা যে 
ভৌগলিক ছাড়া অন্য অৰ্থেও একান্তভাবে ভারতীয় সে-কথাও, 
স্থিরনিশ্চিত। পরবর্তী বৈদিক সভ্যতা, বেদোত্তর সভ্যতা 
তথা আধুনিক সভ্যতার সঙ্গে সিদ্ধু-সভ্যতা ধারাবাহিকতার 
সুত্রে দৃঢ়ভাবে সংযুক্ত সিন্ধু-সভ্যতায় উপাস্য দেবদেবীদের 

সঙ্গে বর্তমান হিন্দু দেবদেবীর অনস্বীকার্য সাদৃশ্য আছে। 
এ-প্রসঙ্গে ‘প্ৰিহিস্টরিক ইণ্ডিয়া' গ্রন্থে স্টুয়াট পিগউ 
(Stuart Piggott) লিখেছেন : “The numerous clay 
figurines of women suggest that..-.there was some 
form of worship of a Mother-Goddess-:-. Such 
goddesses are common in the Hinduism of the 
countryside today—the gramdevatas of many a 
rustic shrine 3... And this is not the only link 
with contemporary Hinduism. There is more 
than one representation on seals from Mobhenjo- 
daro and Harappa of a male god,--. There can 
be little doubt that we have here the prototype 
of the great god Shiva:--. There 18 also evidence 
of some form of---tree-worship in which a deity 
is shown in the branches of the sacred fig-tree 
, Still regarded as a holy 0:০০ The 
seal representations again show what must 
be sacred animals—sueh as the humped bull, 
whose privileged position today, as he noses 
his way unmolested through the bazaars, helping 
himself to whatever takes his holy fancy, must 
date back to the third millennium B. C. on 
the banks of the Indus and the Ravi.”— 


অর্থাৎ, “অসংখ্য মৃন্ময় নারীমূতি থেকে মনে হয় যে**মাতৃরূপে 
দেবতা-পুজার এক ধারা প্রচলিত ছিল--.। অনেক গ্রাম্য মন্দিরে 
প্রতিষ্ঠিত গ্রামদেবতা হিসাবে এমন মাতৃ-দেবী এখনও গ্রামাঞ্চলে 

or pipal 


হিন্দু ধর্মের অঙ্গ ; :--আর বর্তমান কালের হিন্দুধর্মের সঙ্গে 
এটাই একমাত্র যোগস্ত্র নয় । মহেগ্তোদড়ো ও হরগ্লায় প্রাপ্ত 
শীলমোহরে এক পুরুষ দেবতার একাধিক প্রতিকৃতি পাওয়া 


মহেঞ্জোদড়ো-হ্রপ্লায় প্রাপ্ত কতকগুলি শীলমোহর 

গেছে»'** | এটা যে মহাদেব শিবের পূর্বরূপ তাতে বোধ হয় 
কোন সন্দেহের অবকাশ নেই"* ৷ বৃক্ষ-পুজারও"-- একপ্রকার 
নিদর্শন পাওয়া গেছে, পবিত্র বট বা পিপ্লল গাছের শাখায় 
দেবতার অধিষ্ঠান দেখে; বট বা পিপ্পল গাছ এখনও পবিত্র 
বলে বিবেচিত হয় । ‘‘‘শীলমোহর থেকে কোন্‌ কোন্‌ পণ্ড 
পবিত্র তা’ও বোঝা যায়, যেমন__কুঁজওলা ষীড়; এখনও যে 
ওদের একটা মর্যাদার ভূমিকা আছে, বর্তমান কালেও বাজারের 
মধ্য দিয়ে বিনা বাধায় যা কিছু ওদের পবিত্র রুচিকে আকর্ষণ 
করে তাই খেতে খেতে ওরা যে চলে যায়, তার প্রচলন সুরু 
হয়েছে সিন্ধু ও ইরাবতীর তীরে সেই খৃষ্টপূৰ্ব তৃতীয় সহঅকে ৷” 

এ-ছাড়া অলংকার-নির্মাণ, পরিমাপ-নির্ণয় প্রভৃতি কয়েকটি 
ব্যাপারেও আধুনিক ভারতবর্ষের সঙ্গে সিন্ধু-সভ্যতার ভারতের 
বিচিত্র সৌসাদৃশ্য লক্ষ্য করা বায় ৷ 


॥ সভ্যতা ও গণিতজ্ঞীন ॥ 
মহেঞ্জোদড়ো-হরগ্রায় প্রাপ্ত পুরাতাত্বিক নিদর্শনগুলি 
বিচার-বিশ্লেষণ করে প্রাক-বৈদিক ভারতবর্ষের নাগরিক জীবন, 
খাদ্য, পরিধেয়, শিল্প, বাণিজ্য, জ্ঞান-বুদ্ধি প্রভৃতি সম্বন্ধে, এক 
কথায় সমগ্র সিন্ধু-নভ্যত| সম্পর্কে, বেশ কিছুটা ধারণা ও 
সিদ্ধান্ত করা যায় । 


৩৯ 


সে-যুগের সিন্ধুবাসীদের স্থষ্ট নগরগুলি ছিল আয়তনে বেশ 
স্ুপরিসর, অত্যন্ত সুপরিকল্পিত ও স্বাস্থ্যসম্মত । পূৰ্তকাৰ্ষে 
প্রতিফলিত তাদের সৌন্দর্য- ও পৌরকল্যাণ-বোধ অতীব 
প্রশংসনীর | আর, নগরের আবর্জনা ও ময়লা জল নিকাশের 
যে-ব্যবস্থা তারা করেছিলেন তা ছিল তুলনাহীন, অতিমাত্রায় 
বিস্ময়কর প্রতিটি বাড়ী এবং প্রতিটি পথ ছিল নালাযুক্ত_ 
খোলা নালাগুলি আবার মাঝে মাঝে ভূগর্ভস্থ প্রায় দু’ ফুট 
ব্যাসের নলের সঙ্গে নংবুক্ত। নলগুলি পরীক্ষা এবং পরিফার 
করার উদ্দেশ্যে কিছুটা তফাতে তফাতে গর্ত করা। আবর্জনা 
ফেলার জন্য পথের ধারে ধারে বিশেষ আধার থাকত। 
আর, ময়লাজল-আবর্জনা নিক্ষেপের শেষ ব্যবস্থা ছিল নগরের 
বাইরে গভীর খাদের মধ্যে। নগরগুলি এক প্রান্ত থেকে 
অপর প্রান্ত পর্যন্ত বিস্তৃত কতকগুলি স্ুপ্রশস্ত রাজপথ দ্বার! 
বিভিন্ন আরতাকারের পল্লীতে বিভক্ত ছিল । পথের ছু'পাশে 
থাকত ছোটবড় বাড়ীর শ্রেণী। বাড়ীগুলি পোড়া ইটের, 
এগুলি মস্থণ মেঝের নানা মাপের ঘরে বিভক্ত--কোনটি 
একতলা, কোনটি বা একাধিক তলার। প্রশস্ত দরজা-জানলা, 
অনুচ্চ ধাপযুক্ত সিঁড়ি, উন্মুক্ত প্রাঙ্গণ ছিল প্রায় সব বাড়ীরই 
অঙ্গ । প্রাসাদৌপম বড় বাড়ীগুলি আবার বাগান ও পাঁচিল 
দিয়ে ঘেরা । প্রতিটি গৃহে কূপ, স্নান-কক্ষ ইত্যাদি তো ছিলই 
আবার সর্বসাধারণের জন্য নগরের মধ্যে কতকগুলি সুবৃহৎ 
স্নানাগার ও সন্তরণ-ক্ষেত্রও ছিল । এছাড়া নগরের বিভিন্ন 
অঞ্চলে ছিল পুরবাসীদের সভাগৃহ বা প্রার্থনা-মন্দির রূপে 

ব্যবহারযোগ্য বিরাট বিরাট কতকগুলি কক্ষ । ধ্বংসস্তূপের 
মধ্যে কয়েকটি সমাধি আবিষ্কৃত হরেছে। কিন্তু অন্য 
কতকগুলি নিদর্শন থেকে মনে হয়--মৃতদেহ দাহ করার 
প্রথাও ছিল । 

কৃষি, পশুপালন ও নানাবিধ শিল্প ছিল সিন্ধুসভ্যতার 
অর্থনৈতিক ভিত্তি। কৃষিজাত দ্রব্যের মধ্যে গমই প্রধান; 
যব ও নানাপ্রকারের ফলও উৎপাদন করা হ'ত। খাদ্য হিসাবে 
এগুলির সঙ্গে ছিল মাছ, মাংস ও ডিম। ধ্বংসভূপের মধ্যে 
কয়েকটি রন্ধনশালা আবিষ্কৃত হয়েছে; সেখানে সঞ্চিত অথবা 
অর্ধভুক্ত অবস্থায় পাওয়া খাগ্ঠপামঞ্জী থেকে এসব সিদ্ধান্ত 
করা গেছে । 

ধ্বংসাবশেষের মধ্যে নানা আকারের ও নানা প্রকারের 
অনেকগুলি বাসনপত্র ও গৃহস্থালীর অন্যান্য জিনিষ পাওয়া 
গেছে_-এগুলি পোড়া মাটা, তামা, ব্রোঞ্জ বা রূপার তৈরী। 
মোষের শিং ও হাতির দীতের চিরুনি, ছু'চ, পাশার ছুটি ও 
শিশুর খেলনাও অনেক পাওয়া গেছে। সিন্ধুবাসীরা তুলা ও 
পশমের বস্তু ব্যবহার করতেন। স্ত্রীপুরুষ নিবিশেষে তারা 
অত্যন্ত অলংকারপ্রিয় ছিলেন_ প্রায় সর্ব অঙ্গে ব্যবহারযোগ্য 
সুন্দর প্রস্তরখচিত সোনা, রূপা) গজদত্ত প্রভৃতির নানা 
প্রকারের সংখ্যাহীন অলংকার পাওয়া গেছে। এগুলি সম্পৰ্কে, 
ভারতীয় পুরাতত্ব সংস্থার প্রাক্তন অধিকর্তা স্তর জন মার্শাল 
( John Marshall ) সবিল্ময়ে মন্তব্য করেছেন: “The 
jewelleries are so well finished and so highly 

polished that they might have come out of a 
Bond street Jeweller’s of today rather than from 
a prehistoric house of 5000 years ago.”— 
অর্থাৎ, “অলংকারগুলি এমন স্মুনিগিত এবং এমন সুন্দরভাবে 
পালিস করা যে ৫০০০ বছর আগের প্রাগৈতিহাসিক কোন গৃহ 
থেকে ওগুলে| যে সংগৃহীত সে-কথা ন! ভেবে, বগুদ্বীটের কোন 
আধুনিক অলংকার-বিক্রেতার কাছ থেকে ওগুলি পাওয়া 
গেছে, এমন মনে করা যেতে পারে |” এ-প্রসঙ্গে জানার কথা 
এই যে» বণুঞ্জীট আধুনিক লগুনের সৌখীন দোকান-পশারের 
জন্য বিখ্যাত একটি রাস্তার নাম৷ কয়েকটি দেশের, বিশেষ করে 
সুমেরের, সঙ্গে সিন্ধুদেশের ব্যবসা-বাণিজ্যগত যোগাযোগ 
ছিল, তার সুস্পষ্ট প্রত্যক্ষ প্রমাণ আছে। কুঠার, বর্শা, “গদা, 
ছোরা ইত্যাদি ধাতুনিমিত কিছু অস্ত্রশস্ত্র এবং তীর-ধনুকও 
পাওয়া গেছে ৷ কিন্তু এগুলি সংখ্যার খুব অল্প__সম্ভবতঃ 
সিদুবাসীরা খুব শান্তিপ্রিয় ছিলেন । 
সে-যুগে ভাস্কর্য, মৃৎ-শিল্প, চিত্রাঙ্কন ইত্যাদি ললিতকলারও 
বিলক্ষণ চর্চা ছিল। প্রাপ্ত অসংখ্য মূতি, ছবি, সৌখীন 
চিত্রিত মৃৎপান্র, শীলমোহর প্রভৃতি এ-বিষর়ে সিন্ধুবাসীদের 
বিশেষ নৈপুণ্যের সাক্ষ্য দেয়। 
প্রাক-বৈদিক যুগে সিন্ধু উপত্যকার ভারতীয়রা যে অনেক 
বিজ্ঞানে_বিশেষতঃ রসায়ন বিদ্যা, পূৰ্তবিদ্তা, কারিগরি বিদ্যা 
প্রভৃতিতে বিশেষ পারদশিতা অর্জন করেছিলেন ধ্বংসাবশেষ 
থেকে তার অকাট্য প্রমাণ পাওয়া যার। কিন্ত সেষুগের 

গাণিতিক উৎকর্ষ বা তৎপরতার কোন সুস্পষ্ট স্বাক্ষর, কোন 
সুনিশ্চিত প্রমাণ আছে কি? এক কথার এ-প্রশ্নের উত্তর 
দেওয়। অসাধ্য । তার প্রথম কারণ এ-বিষয়ে প্রাপ্ত প্রত্যক্ষ 
নজীরের অপ্রতুলতা ৷ দ্বিতীয় কারণ নিহিত আছে গণিতের 
চরিত্রের মধ্যে ৷ 
. প্রাগৈতিহাসিক কোন মানবগোষ্ঠীর রসায়নজ্ঞান বহুলাংশে 
“ সঠিকভাবে অনুমান করা যার তাদের ব্যবহৃত ধাতুদ্রব্য থেকে, 
কারিগরি বিদ্যার অবস্থা কল্পনা করা যায় প্রাপ্ত যন্ত্রপাতি বিচার 
করে__উত্ত বিষয়গুলি নিয়ে রচিত সমসাময়িক কোন গ্রন্থ, 
লভ্য ন| হলেও ৷ এ-কথা বিজ্ঞানের প্রায় সব শাখা সম্বন্ধেই 
প্রযোজ্য- কিন্ত গণিত সম্বন্ধে নয় । গণিতের উৎকর্ষ বিচারের 
এই সুবিধা নেই । কারণ বিশুদ্ধাকারে গণিত বিষয়টি ফলিত নয়, 
তত্ত্বপ্রধান বা 0)০০7৪0০৪]। গণিতজ্ঞানের আত্মপ্রকাশের 
কোন সরাসরি পথ নেই, নেই কোন প্রত্যক্ষ মাধ্যম__একমাত্র 
গাণিতিক রচনা ছাড়া, যা পুরোপুরি লিপি-আবিষ্কার সাপেক্ষ ৷ 
কিন্ত গণিতের অপর একটি চারিত্রিক বৈশিষ্ট্য আছে। 
সেটি এই যে__সকল বিজ্ঞান, সকল কলাকৌশলের মধ্যে 
কিছু পরিমাণে গণিত মিশ্রিত আছে৷ বিজ্ঞান_তা সে বিশুদ্ধই 
হোক বা ফলিতই হোক, যদি তা প্রকৃতই বিজ্ঞান হয়__গণিতের 
উপর নির্ভরশীল, কিছুটা গণিতজ্ঞান সাপেক্ষ। গণিতের এই 
বৈশিষ্যকে উপলদ্ধি করেছেনঃ স্বীকার করেছেন বহু মনীষী, 
বহু চিন্তানায়ক-_ন্ুপ্রাচীন দার্শনিক প্লেটো থেকে সুরু করে 


আধুনিক জীববিজ্ঞানী ডারউইন পৰ্যত্ত । 

সিন্ধু-সভ্যতার উচ্চমান, বিস্ময়কর উৎকর্ষের মধ্যে তাই 
নিশ্চিতভাবে গণিতজ্ঞানের প্রতিফলন আছে_ যদিও সে- 
প্রতিফলন রসায়নাদি ফলিত বিজ্ঞানের প্রতিফলনের মত 
প্রত্যক্ষ ও উজ্জল নয়। সি্ধু-সভ্যতার গাণিতিক উৎকর্ষের 
নিদর্শন পরোক্ষভাবে সমগ্র সিন্ধু-সভ্যতা নিজেই ৷ 

এই বিশাল বিপুল পরোক্ষ নিদর্শন ছাড়া কিছুটা প্রত্যক্ষ 
মহেঞ্জোদড়ো-হরগ্লার নগর-পরিকল্পনা, 


মহেঞ্েদড়ো হররায় প্রাপ্ত জ্যামিতিক কারুকার্য খচিত মৃৎপাত্রের অংশ 

প্রাপ্ত মৃৎপাত্র, অলংকার, শীলমোহর প্রভৃতির বিচিত্র নক্সা 
কি পরিমিতিবিষ্ঠা তথা জ্যামিতির জ্ঞানের প্রত্যক্ষ পরিচায়ক 
নয়? মহেঞ্জোদড়ো-হরগ্না-চানহুদড়োর সর্বত্র নানা ওজনের 
অভত্র বাটখারা পাওয়া গেছে। বাটখারাগুলির অধিকাংশ 
ঘন বা ০১০-এর আকৃতি বিশিষ্ট, নিখুঁত ভাবে গঠিত । ছোট 
থেকে বড় ওজনগুলির পারস্পরিক অনুপাত যথাক্রমে ১, ২, 
ডু, ৪, ৮, ১৬, ৩২, ৬৪, ১৬০, ২০০, ৩২০, ৬৪০১ ১৬০০ 
৩২০০, ৬৪০০, ৮০০০ এবং ১২৮০০ সংখ্যাগুলির অনুপাত । 
এগুলির মধ্যে ১৬ সংখ্যাটি দ্বারা স্থচিত ওজনটি ছিল প্রধান 
বড় একক । পরিমাপের এই প্রণালীটি কি সমগ্রভাবে 
গণিতজ্ঞানের প্রোজ্জল প্রকাশ নয়? 

উল্লিখিত প্রণালীতে বড় এককের স্চক হিসাবে ১৬ 
সংখ্যাটির নির্বাচন প্রসঙ্গতঃ লক্ষ্যণীয় এবং অভিনিবেশ যোগ্য ৷ 
বর্তমানকালের সের-ছটাক, কাঠা-ছটাক এবং টাকা-আনা 
সম্পর্কের পটভুমিকায় এ-নির্বাচনের কোন তাৎপর্য আছে কি? 
পিগট লিখেছেন: “This use of the multiple 16 is 
interesting and curious, and the number had 


a traditional importance in early Indian 
numerology, surviving indeed in the modern 
coinage of 16 annas to 1 rupee !গ’-- অৰ্থাৎ, 
“১৬ সংখ্যাটির এই আনুপাতিক ব্যবহার চিত্তাকর্ষক 
এবং কোঁতুহলোদ্দীপক ।  সংখ্যাটির প্রাচীন ভারতীয় 
সংখ্যায়নের ক্ষেত্রে একটি প্রচলিত প্রাধান্য ছিল; আধুনিক 

* মুদ্রা-ব্যবন্থাতেও তার স্বাক্ষর রয়েছে_-১৬ আনায় ১ টাকার 
মধ্যে !” 

ওজন-প্রসঙ্গে, সে-যুগের ভারতীয় ব্যবসায়ীদের লিখিত 
পাটীগণিতের জ্ঞান ছিল কিনা সে-সম্বন্ধে, পিগটের আর একটি 
সুচিন্তিত মন্তব্য এখানে উল্লেখযোগ্য ৷ বহু ব্যবহৃত ছোট ছোট 
বাটখারা সম্বন্ধে ইনি বলেছেন: “It has been suggest- 
ed that as they are never marked with any 
sign to represent the weight, they may have 
been used among a merchant population largely 
ignorant of the art of writing or written arith- 
metic, but this seems a little unlikely. The way 
in which this weight system was preserved 
Or enforced throughout the whole area of 
Harappa settlement and from beginning to 
end of the known duration of the culture is 
remarkable”— অর্থাৎ, “ওজনের পরিমাপ বোধক কোন 
চিহ্ন কোথাও না থাকাতে, এমন সম্ভাবনার কথা চিন্তা করা 
হয়েছে যে ওজনগুলি প্রধানতঃ নিরক্ষর, লিখিত পাঁটাগণিত- 
জ্ঞানহীন ব্যবসায়ীদের দ্বারা ব্যবহৃত হ’ত; কিন্তু সে-সম্ভাবন| 
বোধ হয় খুব ক্ষীণ । এই ওজন-পদ্ধতি যেভাবে হরঞ্জার সঙ্গে 
সংশ্লিষ্ট সমগ্র এলাকায় সমগ্র সিন্ধু-সভ্যতার কালব্যাপী প্রচলিত 
বা বলবৎ ছিল তা সত্যিই বিস্ময়জনক ৷” 

মহেগ্জোদডোর একটি নলাকৃতি বা cylindrical পাত্র 
ভগ্রাবস্থায় পাওয়া গেছে; পাত্রটির গায়ে একটি মাপনী বা 

3০216 খোদাই করা ৷ মাপনীটিতে নিখুঁতভাবে সমদূরত্বে 
স্থাপিত অনেকগুলি দাগ আছে। হরগ্লাতেও একটি মাপনী 
আবিষ্কৃত হয়েছে--এটি একটি ব্ৰোঞ্জ নিমিত দণ্ড। গবেষকরা 
প্রাপ্ত মাপনী ছু'টির সাহায্যে পুরাকীতিগুলির অন্যুন ১৫০টি 
পরিমাপ নিয়েছেন আর সিদ্ধান্ত করেছেন যে সিন্ধুসভ্যতায় 
দৈধ্য-মাপের একই সঙ্গে অন্ততঃ দু'টি পদ্ধতি প্রচলিত ছিল ৷ 
পিগট, ম্যাকে প্রমুখ বিশ্ববিশ্ৰুত ভারত"পূরাতত্ববিদ্‌গণ এমন 
মত-প্রকাশও করছেন যে, মাপজোখের ক্ষেত্রে দশমিক পদ্ধতি 
ব্যবহৃত হ'ত। 

£প্রিহিস্টরিক ইণ্ডিয়া’ গ্রন্থে এ-প্রসঙ্গের আলোচনার 
উপসংহারে পিগট লিখেছেন : “Behind these accurate- 
ly constructed scales, and of course behind the 


whole lay-out of the Harpp az street systems and 
house-plans, must lie a sound knowledge of 
practical geometry and land surveying.”— অৰ্থাৎ, 
«এই সুন্মভাবে নিগিত মাপনীগুলির পিছনে আর, শুধু মাপনী 
কেন, হরপ্নার সমগ্র নগর-পরিকল্পনার পিছনেই, ব্যবহারিক 
জ্যামিতি বিদ্যার ও জরীপ বিদ্যার সুগভীর এক জ্ঞান 
বর্তমান ছিল ৷” 

বিশুদ্ধ গাণিতিক জ্ঞানের প্রত্যক্ষ পরিচয় পাওয়া সম্ভব 
কেবল মাত্র গাণিতিক রচনা থেকে যার পূৰ্ব শর্ত হ'ল লিপি 
আবিষ্কার ৷ মহেঞ্জোদড়ো-হরগ্নায় অবশ্য এক ধরনের লিপি 
আবিষ্কৃত হয়েছিল__লিপি-উৎকীর্ণ বেশ কিছু শীলমোহর) 

মৃৎপাত্র, তাম্ফলক প্রভৃতি সেখানে পাওয়া গেছে । আর, 
অর্থনৈতিক সমৃদ্ধির যে-স্তরে সে-যুগের ভারতীয়রা উন্নীত 
হয়েছিলেন তাতে লিপি ও কিছুটা পাটীগণিত আয়ত্ব করা তৌ 


মহোঞ্জাদড়ো নগরীর একাংশের নক্সা 

প্রায় অবশ্যন্তাবী। স্টয়াট পিগটের ভাষায়: “From 
merchants and trade to writing and arithmetic 
is a reasonable enough transition: Speiser has 
put the whole relationship into a delightfully 
cynical phrase—‘writing was not a deliberate 
invention, but the incidental by-product of a 
strong sense of Private property’.”—অর্থাৎ, 
“ব্যবসায়ী ও ব্যবসা থেকে লিপি ও পাটাগণিতে উত্তরণ খুবই 
স্বাভাবিক : স্পাইসার সম্পর্কটা শ্ৰুতিকটু হলেও সুন্দর ভাবে 
ব্যক্ত করেছেন__-“লিপি ব্বেচ্ছাপ্রণোদিত আবিক্ষিয়া নয়, 
ব্যক্তিগত মালিকানা-বোধের আনুষঙ্গিক ফল’ ৷” কিন্তু, দুঃখের 
বিষয়, এখনও পর্যন্ত পণ্তিতরা সে-লিপির পাঠোদ্ধার বা 
মর্মোদঘাটন করতে পারেননি। অক্লান্ত ও সযত্ব প্রচেষ্টায় 
গবেষকরা এ-পর্যন্ত যেগোটাকয়েক সাধারণ সিদ্ধান্তে উপনীত 
হ'তে পেরেছেন তার মধ্যে একটি সিদ্ধান্ত এই যে__লিপিটি 
বেশ উন্নত পর্যায়ের; কারণ, প্রাচীন মের প্রভৃতি দেশের 
লিপিতে যেখানে মোট বিভিন্ন প্রতীকের সংখ্যা ৯০০, ২০০০ 
প্রভৃতির মত বিরাট বিরাট সংখ্যা, সেখানে হরগ্লা-লিপিতে 
মোট প্রতীকের সংখ্যা মাত্র ৪০০, বা সামান্য হেরফের 
উপেক্ষা করলে, ২৫০ এর মত। দ্বিতীয় গুরুত্বপূর্ণ সিদ্ধান্ত 
অনুসারে, জিপিটিতে খুব সম্ভব সংখ্যাবোধক কতকগুলি 
প্রতীক আছে। 

বৈদিক যুগ 


পড়ুমিক| £ গণিতজ্ৰান ? গণিতবিদ ও গণিতগ্রন্থ 


', 
শ্চ 


টি 


০৮১ - স্ব 
টি 


বৈদিক সভ্যতা অর্থাৎ বৈদিক যুগের "ভারতীয় “সভ্যতা 
বলতে যাকে বোঝায় তা মুখ্যতঃ ও মূলতঃ আর্ধসভ্যতা ৷ কিন্তু 
সম্ভবতঃ অনাৰ্য সভ্যতার স্বাক্ষর বা প্রভাবও সেক্ষেত্রে 
কিছু কিছু বর্তমান ৷ 

নিঃসন্দেহে প্রমাণিত না হ’লেও, এ-কথা প্রায় সর্বজন- 
স্বীকৃত যে আর্ধরা ভারতবর্ষে বহিরাগত । সঠিকভাবে বলা 
যায় না কিন্তু সম্ভবতঃ খুষ্টজন্মের ২০০০ বা ২৫০০ বছর আগে 
আর্ধরা তাদের কোন এক পূর্ব বাসভূমি থেকে উত্তর-পশ্চিম 
গিরিপথ দিয়ে ভারতবর্ষে প্রবেশ করেন; অতঃপর দীর্ঘকাল 
ধরে স্থানীয় অধিবাসীদের সঙ্গে যুদ্ধবিগ্রহ করে অবশেষে 
ভারতবর্ষের এক বিস্তীৰ্ণ অঞ্চলে তারা নিজেদের আধিপত্য 
প্রতিষ্ঠা করেন। প্রাচীন ভারতীয় আর্য সাহিত্যে পূর্বতন ' 
বাসভূমি বা পিতৃভূমির কোন উল্লেখ বা ইঙ্গিত নেই, কিন্তু 
অনাৰ্য তথা ‘রাক্ষস’, ‘দানব’, ‘দস্থ্য', ‘দাস’ প্রভৃতির সঙ্গে 
সংগ্রামের কথা আছে । খগ্বেদের একস্থানে যুদ্ধবর্ণনা প্রসঙ্গে 
“হুরিষুগীয়া'-র উল্লেখ আছে--কোন জনপদ বা মতান্তরে নদীর 
নাম হিসাবে ৷ উল্লিখিত হরিষুপীয়া অধুনা পরিচিত হরগ্নার 
সম্পর্কিত বলে কোন-কোন পণ্ডিত মনে করেন; বিশ্বাস করেন 

যে হরিষুগীয়া তথা হরপ্লাতে লৌহান্ত্রসজ্জিত, অস্থারূঢ় আর্য 
যোদ্ধারা সিন্ধু-সভ্যতার প্রতিনিধিদের সঙ্গে লড়াই করেছিলেন 
শক্তির কাছে নতি স্বীকার করতে হয়েছিল ৷ 

ভারতবর্ষে আর্যদের আদি বসতি উত্তর-পশ্চিমাঞ্চলে ৷ 
এই অঞ্চল বৈদিক যুগে সপ্তসিন্ধু নামে অভিহিত হ'ত। 
সেখানকার সিন্ধু, বিতস্তা, বিপাশা, শতক্র প্রভৃতি কয়েকটি 
নদীর বর্তমানে প্রচলিত বা! তদন্ুরূপ নাম বৈদিকসাহিত্যে 
পাওয়া যায়। সপ্তসিন্ধু থেকে ব্রহ্গাবর্ত বা বর্তমান পূর্ব 
পাঞ্জাব আর সেখান থেকে ক্ৰমশঃ আরো পুর্বে কুরু-পঞ্চাল 
অর্থাৎ বর্তমান দিলী-মীরাট এলাকা, কোশল ও কাশী 
অর্থাৎ বর্তমান উত্তর প্রদেশ, বিদেহ অর্থাৎ বর্তমান উত্তর 
বিহার প্রভৃতি অঞ্চলে আর্ধবসতির বিস্তার হতে থাকে । 
ভারতের পূর্বতম ও দক্ষিণ অঞ্চলে আৰ্য আধিপত্য বিস্তৃত হ'তে 
অনেক সময় লাগে রামচন্দ্র ও অগস্ত্য খষির দক্ষিণাভিযানের 
সুপরিচিত কাহিনী সম্ভবতঃ কোন এঁতিহাসিক ঘটনার পৌরাণিক 
বিবরণ ৷ বৈদিক যুগের শেষদিকে বর্তমান বেরারের কাছে 
বিদৰ্ভ, নাসিকের কাছে দণ্ডক এবং গোদাবরী-তীরে মূলক ও 
অশ্যক এই আৰ্য রাজ্যগুলি প্রতিষ্ঠিত হয়। দক্ষিণ ও পূর্ব 
বিহারে এবং বাংলাদেশে বহুকাল পর্যন্ত কীকট, পুন্ডর প্রভৃতি 
অনার্ধদের আধিপত্য ছিল। সেখানে আর্ধপ্রাধান্যের প্রতিষ্ঠা 
হয়েছিল বৈদিক যুগের একেবারে শেষভাগে, বা মতান্তরে 
তারও পরবর্তা কালে ৷ 

বৈদিক যুগের মধ্যে দাক্ষিণাত্যে বা এমনকি তথাকথিত 
আধাবৰ্ত বা উত্তর ভারতেও সর্বত্র আর্য আধিপত্য প্রতিষ্ঠিত 
হয়নি । অনাৰ্য তথা ‘দাস’ জাতির কর্তৃত্বে কিছু রাজ্য যে ছিল 
বিভিন্ন সময়ে রচিত আৰ্য সাহিত্যে বারবার তার উল্লেখ পাওয়া 
যায়। আর এই আর্ধ-অনার্ধ সহাবস্থান ও অপরিহার্য সংস্পর্শ 
স্বভাবতঃই ছুই সভ্যতাকে নানাভাবে প্রভাবিত করে অবশেষে 
সমন্বিত করে । সম্ভাব্য দৃষ্টান্ত হিসাবে, আৰ্য জীবনচর্যায় অনাৰ্য 
দেবতা পশুপতি বা শিব, অনাৰ্য পদ্ধতি মূতিপূজা, পণুবলি 
প্রভৃতির অনুপ্রবেশের কথা বিবেচনা করা যেতে পারে । 

বোদক যুগের একেবারে গোড়ার দিকে ভারতভূমিতে 
আর্ধরা সম্ভবতঃ পশুপালনের উপর নির্ভরশীল কতকটা 
ভ্রাম্যমাণ জীবন যাপন করতেন; পরে ক্ৰমশঃ কৃষিকার্ষে 
জ্ঞান ও নৈপুণ্য অর্জন করে স্থায়ী বসবাস সুরু করেন । প্রথম 
দিকে মুদ্রার ব্যবহার ছিল না, ছিল বিনিময় ব্যবস্থা। গো-ধন 
ছিল সে-ব্যবস্থার স্তম্ভ স্বরূপ__গরুর সঙ্গে তুলনা করে দ্রব্যমূল্য 
স্থিরীকৃত হ'ত । পরে সম্ভবতঃ “নি” নামের স্বৰ্ণখণ্ড বিনিময় ও 
্রব্যমূল্য-নির্ণয়ের মাধ্যম হয়। খাদ্যদ্রব্য ছাড়া ক্রমোন্নতিশীল 
জীবনের অন্যান্য প্রয়োজনের তাগিদে বৈদিক ভারতে 
স্বভাবতঃই অনেক বৃত্তির উদ্ভব হয়-__ কর্মকার, কুস্তকার, সূত্রধর, 
চর্মকার, তত্তবায়) স্বর্ণকার, স্থপতি, রথনির্মাতা প্রভৃতি 
শ্রমজীবীর অনেক উল্লেখ ও বিবরণ বৈদিক সাহিত্যে বর্তমান । 

বৈদিক আর্ধদের ক্রিয়াকাণ্ডের মধ্যে যন্ঞানুষ্ঠান সবিশেষ 
উল্লেখের দাবী রাখে। প্রকৃতির বিভিন্ন শক্তিতে দেবত্ব আরোপ 

করে, তাদের তুষ্টিবিধানের জন্য বিভিন্ন খতুতে, বিভিন্ন উদ্দেশ্যে 
বিভিন্ন পদ্ধতিতে বহু প্রকার যজ্ঞ অনুষ্ঠিত হ'ত ৷ 

প্রতিষ্ঠিত বৈদিক জীবনে পরিবার-গঠিত গ্রাম ও গ্রামগঠিত 
“বিশ বা ‘জন’-এর উপরে ছিলেন “বিশপতি' বা “রাজন্' বা 
রাজা । বৈদিকঘুগের প্রথম দিকে সামাজিক বা রাজনৈতিক 
দিক থেকে রাজার ক্ষমতা ছিল খুবই সীমাবদ্ব_“নভা ও 
‘সমিতি’ নামে অভিহিত প্রজা-গঠিত ছুই প্রকার সংস্থা থাকত, 
সেগুলির মতামত অনুসারেই শাসনকাৰ্য সমাধা হ'ত। কিছু 
কিছু গণতান্ত্রিক রাষ্ট্রও ছিল-_যেখানে ‘গণপতি’ বা রাষ্ট্রপতি 
নির্বাচন করা হ'ত, উত্তরাধিকার-স্তত্রে নির্ধারিত হ'ত ন| ৷ কিন্তু 
বৈদিক যুগের শেষদিক রাজশক্তির বৃদ্ধি লক্ষ্য করা যার, এক 
রাজার অন্য রাজার উপর প্রভুত্ব বিস্তারের চেষ্টারও অনেক 
বিবরণ পাওয়া যার । ‘অশ্বমেধ’, ‘রাজস্থর’ প্রভৃতি যজ্ঞানুষ্ঠান 
এবং “একরাট', ‘সম্ৰাট’ প্রভৃতি উপাধি ধারণ হয় শেষ-বৈদিক 
যুগের রীতি ৷ 

বৈদিক যুগে জ্ঞান-বিজ্ঞানের যে-কোন ক্ষেত্রে ভারতীয় 
উৎকর্ষের পরিচয় পেতে হলে বৈদিক সাহিত্যের বিচার-বিশ্লেষণ 
প্রয়োজন | প্রসঙ্গক্রমে উল্লেখযোগ্য যে, যদিও হীনমন্য, 
অন্ধুদার-প্রকৃতি কিছু ইউরোপীয় ইতিহাস-রচয়িতা ভারতীয় 
এঁতিহোর প্রাচীননত্ব ও মহত্বকে খর্ব করার আপ্রাণ চেষ্টা 
করেছেন, তবুও এ কথা ঠিক যে, অনেকাংশে ইউরোপীয়, 
বিশেষ করে জার্মান গবেষকদের চেষ্টার ফলহেঁ ভারত-সভ্যতার 
এই অংশের উপর কিছু আলোকপাত হয়েছে। উদার ও 

সত্যাথেষী-দৃষ্টি-সম্পন্ন ইউরোপীয় পণ্ডিতদের মধ্যে য়্যাকবি 
( Jacobi ), ভিন্তারনিৎস ( Winternitz ), ম্যাক্সৃম্যুলার 
(Max Miller), কোলক্রক (Colebrooke), সিল্ভ1-লেভি 
($ylvan-Levi), প্রভৃতির নাম করা যেতে পারে । ইতিহাসের 
এই অংশ নিয়ে মুল্যবান গবেষণা করেছেন এমন ভারতীয়দের 
মধ্যে আছেন রামকৃষ্ণ ভাণ্ডারকর, ভগবানলাল ইন্দ্রজী, 
রাজেন্দ্রলাল মিত্র, রমেশচন্দ্র দত্ত, বালগঙ্গাধর তিলক, ব্রজেন্দ্ 
নাথ শীল, বাপুদেব শাস্ত্ৰী, সুধাকর দ্বিবেদী, বিভূতি ভূষণ দত্ত 
প্রভৃতি । 

ভারতীয় আর্যদের প্রাচীনতম গ্রন্থ ‘বেদ’ ৷ বেদ শব্দের 
অর্থ জ্ঞান ৷ বেদের প্রধান প্রধান অংশগুলির রচনার কৃতিত্ব 
সম্ভবতঃ বিশ্বামিত্ৰ, অত্ৰি, ভরদ্বাজ, বশিষ্ঠ প্রভৃতি কয়েকজন 
লোকোত্তর মনীষাসম্পন্ন খধির। উল্লিখিত খাষিদের অবশ্য 
প্রাচীন সাহিত্যে বেদলষ্টা না বলে গমন্ত্ৰদষ্টা’ হিসাবে উল্লেখ 
করা হয়েছে, যাঁরা অলোকসাধারণ ধ্যান, জ্ঞান, অনুভূতির 
শক্তিতে বেদের মন্ত্রকে উপলব্ধি বা শ্রবণ করেছেন; বেদের 
অপর এক নাম তাই দেওয়া হয়েছ ‘শ্ৰুতি’ ৷ আদিতে বেদ ছিল 
এক ও অবিভক্ত ৷ বেদব্যাস নামে খ্যাত খষি কৃষ্ণদ্বৈপায়ণ পরে 
বেদকে চারটি খণ্ডে বিভাগ করেন, যথা--খক্‌, সাম, যজুঃ ও 
অথৰ্ব বেদচতুষ্টয়ের মধ্যে খেদ প্রাচীনতম ৷ সম্ভবতঃ সমগ্র 
পৃথিবীর মধ্যেও এটাই সর্বাপেক্ষা প্রাচীন গ্রন্থ । প্রত্যেক বেদ 
“সংহিতা” এবং “ব্রাহ্মণ? এই ছুই অংশে বিভক্ত। সংহিতাংশ 
পন্থে লিখিত। স্থষ্টি ও স্থষ্টিকর্তার মহিমাকীর্তন এই অংশের 

ON. শ্ৰীহত 2. 


প্রধান উপজীব্য। ব্রাহ্মণভাগ প্রধানতঃ গণ্ভে রচিত। ইহা 
বিভিন্ন ধর্মানুষ্ঠানের বিধিনির্দেশক ৷ “আরণ্যক” এবং ‘উপনিষদ’ 
বাবেদান্ত' নামে বেদের আরও ছুটি অংশ আছে; তবে এগুলিকে 
ব্ৰাহ্মণাংশেরই পরিশিষ্টরূপে গণ্য করা চলে । বেদ রচিত হবার 
পর ব্যাকরণ, নিরুক্ত, শিক্ষা, কল্প, ছন্দ ও জ্যোতিষ এই ছয়টি 
শাস্ত্রের স্থ্টি হয়। এগুলিকে সাধারণভাবে ‘বেদাঙ্গ’ নামে 
অভিহিত করা হয়। ব্যাকরণ ও নিরুক্ত অর্থাৎ অভিধান 
রচনায় যথাক্রমে পানিনি ও যাস্ক এই হুই মহামনীষীর নাম 
চিরস্মরণীয় হয়ে আছে। আবার কপিলের সাংখ্য, পতগ্ুলির 
যোগ, গৌতমের হ্যায়, কণাদের বৈশেষিক, জৈমিনির পূর্ব- 
মীমাংসা ও ব্যাসের উত্তর মীমাংসা এই ষড়দর্শন ও ছয় বেদাঙ্গ 
একত্রে ‘সূত্র’ সাহিত্য নামে পরিচিত। সুত্র সাহিত্যের অন্তর্গত 
কল্পসুত্ৰ শ্ৰৌত, গৃহ, শুনব প্রভৃতি কয়েকটি শাখা-প্রশাখায় 
বিভক্ত। এগুলির মধ্যে শুল্বন্ত্র গণিতজ্ঞানের আলোর 
সমুজ্জল । 

বৈদিক যুগের প্রাচীনত্ব এবং সংহিতা, ব্ৰাহ্মণ, উপনিষদ, 
বেদাঙ্গ প্রভৃতির রচনাকাল সম্পর্কে এতিহাসিকদের মধ্যে প্রচুর 
মতানৈক্য আছে। ফলে, খ্ৰীষ্টপূৰ্ব ৪৫০০ থেকে ১০০০ অব্দের 
মধ্যে বিভিন্ন সময়কে বৈদিক. সাহিত্য রচনার প্রারভ্তকাল 
হিসাবে উল্লিখিত হ'তে দেখা যায়। বৈদিক ভারত সম্পর্কে 
ফেকোন পর্যালোচনার এতিহাসিক পটভূমিকা গঠন করতে 
হ’লে এবিষয়ে একটি সিদ্ধান্তে উপনীত হওয়া প্রয়োজন । 
মতভেদের দৃষ্টান্ত হিসাবে, ভারতীয় গবেষক বালগঙ্গাধর তিলক 

এবং জার্মান গবেষক ম্যাক্সৃম্যুলার ও য়্যাকবির পরস্পরবিরোধী 
মতের উল্লেখ করা যেতে পারে। ম্যাক্স্ম্যুলারের বিবেচনায় 
বেদ রচিত হয় খৃষ্টপূৰ্ব ১০০০ থেকে ১২০০ বৎসরের মধ্যে ৷ 
য়্যাকবি ও তিলক আকাশে গ্রহনক্ষত্রের বর্তমান অবস্থান ও 
বেদে বর্ণিত অবস্থানের তুলনা করেছেন এবং অরনচলন বা 
precession of the equinoxes-এর ব্যবহার করেছেন ৷ 
য়্যাকবির হিসাবে খৃষ্টপূৰ্ব ২৭৮০ অব্দের সমসাময়িক কালে 
বৈদিক সাহিত্যের প্রারস্ত ; তিলকের গণনাফল কিছুটা 
অনিৰ্দিষ্ট--খৃষ্টপূৰ্ব ৪৫০০ থেকে ২৫০০ সনের মধ্যে ৷ 

কালনিৰ্ণয়ের প্রশ্নটি প্রখ্যাত এতিহাসিক মজুমদার ও 
পুসালকার-এর সম্পাদনায় কয়েক বছর আগে প্রকাশিত ‘দি 
হিজ্ৰী এ্যাণ্ড কালচার অফ. দি ইণ্ডিয়ান পিপল্‌’ গ্রন্থের ‘দি 
ভেদিকৃ এজ’ খণ্ডে পুঙ্থান্নুপু্খরূপে বিচার-বিবেচনা করা 
হয়েছে। সে-বিচার অনুসারে, খখেদ রচনা শেষ হয় খৃষ্টপূৰ্ব 
১০০০ অব্দের সমসাময়িক কালে; রচনার স্থূত্ৰপাত হয়তো 
আরো প্রায় ৫০০ বৎসর আগে। বৈদিক সভ্যতা অবশ্য 
অধিকতর প্রাচীন কিন্তু খৃষ্টপূৰ্ব ২৫০০ অবের চেয়ে প্রাচীনতর 
নয়। অন্যান্য সংহিতা ও ব্ৰাহ্মণগুলি রচিত হয়েছিল খৃষ্টপূৰ্ব 
১০০০ থেকে ৮০০ অব্দের মধ্যে । উপনিষদের প্রাচীনতম 
অংশগুলি নিঃসন্দেহে বুদ্ধপূর্ব যুগের অর্থাৎ খৃষ্টপূৰ্ব ৫৬৭ অব্দের 
পূর্ববর্তী । 

প্রাচীন ভারতীয় গণিত আলোচনার পক্ষে ‘বেদাঙ্- 
জ্যোতিষ’ নামক গ্রন্থ এবং শু্বসত্রগুলি অত্যন্ত মূল্যবান। 

বেদাঙ্গ জ্যোতিষের রচনাকাল সম্ভবতঃ খৃষ্টপূৰ্ব ৬০০ অবের 
সমসাময়িক কাল ৷ আর প্রধান প্রধান শুন্বসূত্রগুলি অর্থাৎ 
বৌধায়ন, আপস্তম্ব, কাত্যায়ন প্রভৃতির শুদ্বগুলি রচিত হয় 
খৃষ্টপূৰ্ব ৮০০ থেকে ৪০০ সনের মধ্যে । 

ভারত-ইতিহাসে বৈদিক যুগের সীমা হিসাবে খুষ্টপূর্ব ৫০০ 
অব্দের অনুরূপ কালকে গ্রহণ করা যেতে পারে । এ সময়ে 
কতকগুলি বেদবিরোধী ধর্মমতের স্থষ্টি হয় এবং পরবর্তী অনেক 
শতাব্দী ধরে সেগুলির ভারতবর্ষে বিশেষ প্রাধান্য ছিল । 


॥ গণিতজ্ঞান ॥ 


প্রাকৃবৈদিক যুগে মহেঞ্জোদড়ো-হর্ার প্রাচীন ভারতীয়েরা 
জীবনের সহজ ও সাধারণ প্রয়োজনের দাবীতে পাটাগণিত- 
জ্যামিতি-জ্যোতিবিজ্ঞানের এক প্রকার প্রাথমিক জ্ঞান অর্জন 
করেছিলেন, পুরাতত্বের সাক্ষ্য থেকে এসিদ্বান্ত করা যায়। 
কিন্তু প্রকৃতি ও বস্তজগৎ সম্পর্কে স্বাধীন, বলিষ্ঠ অনুসন্ধিৎসা 
ও তৎপ্রস্থত জ্ঞানের প্রথম বিকাশ দেখা যায় বৈদিক ভারতে ৷ 
বৈদিক যুগেই ভারতবর্ষে বিশুদ্ধ বিজ্ঞানের অঙ্কুরোদগম হয়, 
আত্মপ্রকাশ করে গণিত প্রভৃতি বিজ্ঞানের বিভিন্ন শাখা ৷ 
বিজ্ঞান-চর্চার ক্ষেত্রে এই সময়ের অন্যান্য সভ্য জাতির 

তৎপরতার তুলনায় ভারতীয় তৎপরতা সবিশেষ প্রশংসাযোগ্য, 
অনেকগুলি বিষয়ে ভারতীয় অগ্রগামিতা রীতিমত বিস্ময়কর ৷ 

বৈদিক ভারতে বিভিন্ন শাস্ত্রের মধ্যে গণিতের এক বিশিষ্ট 
মর্যাদার আসন ছিল। সমকালীন সাহিত্যে তার অনেক 
প্রমাণ আছে। বেদাঙ্গ-জ্যোতিষের এক স্থানে আছে: 

“যথা শিখা মযুরাণাং নাগানাং মণয়ো যথা । 
তদ্বদ্বেদাঙ্গশাস্ত্ৰাণাং গণিতং যূর্ধনি স্থিতম্‌ ॥” 

অৰ্থাৎ, “ময়ূরের শিখার মত, সাপের মণির মত বেদাঙ্গশাস্ত্ৰ- 
গুলির শীর্ষদেশে গণিতের অবস্থিতি।” ছান্দোগ্য উপনিষদে 
বণিত একটি কাহিনীতে খষি সনৎকুমারের কাছে ব্ৰহ্মবিদ্যা- 
শিক্ষাভিলাষী নারদ নিজের বিশেষ যোগ্যতা বর্ণনা প্রসঙ্গে 
নক্ষত্রবিদ্ভা” অর্থাৎ জ্যোতিবিদ্ভা ও “রাশিবিদ্যাঃ অর্থাৎ 
পাটাগণিতে তার পারদশিতার কথা উল্লেখ করেন। 
মুণ্ডকোপনিষদেও ‘পরাবিদ্যা’ অর্থাৎ ব্রহ্মবিষ্ঞার সহায়ক হিসাবে 
গণিতাদি ‘অপরাবিষ্যা'র কথা আছে। 

বৈদিক সাহিত্যের অব্যবহিত পরবর্তী বৌদ্ধ ও জৈন 
সাহিত্যেও গণিতজ্ঞানের উপর বিশেষ গুরুত্ব দেওয়া আছে। 
জৈন ধর্মগ্রন্থ চারটি অনুযোগ? বা অংশে বিভক্ত । এর একটি 
অন্ুযোগের নাম গণিতান্থুযোগ”। ‘ভগবতী স্তর“ ও 
উিত্তরাধ্যয়ন-স্ুত্র/-এ সংখ্যাজ্ঞানকে জৈন-পুরোহিতের পক্ষে 
অত্যাবশ্যকীয় বলে উল্লেখ করা হয়েছে । বৌদ্ধগ্রন্থ “বিনয় 
পিটক’, 'মজ্‌ঝিম নিকায়” ও চুল্পনিদ্দেস-এ গণিতকে সকল 
কলার মধ্যে প্রথম ও প্রধান বলা হয়েছে । 

তখনকার ভারতবর্ষে প্রাথমিক বিগ্ভাশিক্ষার জন্য ৫ থেকে 
১২ বৎসর কাল নিদিষ্ট করা হ'ত। এই সময়ে প্রধান শিক্ষণীয় 
বিষয় ছিল-_লিপিশিক্ষা, রূপশিক্ষা আর গণিতশিক্ষা । রূপশিক্ষা 
বলতে বোঝাত অঙ্কন ও জ্যামিতি শিক্ষা। কৌটিল্যের 
অর্থশান্্র-এ গণিত একটি অবশ্য শিক্ষণীয় বিষয় রূপে বর্ণিত 
আছে। এগ্রস্থটি অবশ্য বৈদিক যুগের কিছু পরবর্তী 
কালের ৷ 


বিরাট বিরাট সংখ্যাসমূহের কল্পনা ও নামকরণ বৈদিক 
যুগের ভারতীয়দের একটি উল্লেখযোগ্য কীতি। একমাত্র 
মিশরীয় ছাড়া আর কোন প্রাচীন জাতির ইতিহাসে এর 
তুলনা পাওয়া যায় না। দৃষ্টান্তস্বরূপ রোমান গণিতে mille 
বা ১০০০ ও গ্রীক গণিতে 09180 বা ১০,০০০-এর উর্ধে 
কোন সংখ্যার নাম পাওয়া যায় না; অপর পক্ষে, বাজসনেয়ী 
সংহিতায় ও তৈত্তিরীয় সংহিতায় অযুত বা ১০,০০০-এর 
উর্ধে নিযুত, প্রযুত, অর্বুদ, স্াবু্দ, সমুদ্র, মধ্য, অস্ত ও পরার্ধ 
এই উত্তরোত্তর দশগুণ ৮টি সংখ্যার উল্লেখ পাওয়া যায়। 
মৈত্রায়ণী সংহিতা, কাঠক সংহিতা, পঞ্চবিংশ ব্ৰাহ্মণ এবং 
সাংখ্যায়ন শ্রোত স্ুত্রেও অনুরূপভাবে ক্রমবর্ধমান কতকগুলি 
সংখ্যার শ্রেণী লিপিবদ্ধ করা আছে; সেখানে অবশ্য অন্য 
সংখ্যা-বোধক নাম ব্যবহৃত হয়েছে। যেমন, সাংখ্যায়ন শ্রোত 
সূত্রে স্যবূ্দের পর আরও ৫টি সংখ্যা আছে; সেগুলির নাম 
যথাক্রমে নিখর্ব, সমুদ্র, সলিল; অন্ত্য ও অনন্ত। শেষোক্ত 
- সংখ্যাটিকে প্রতীকের সাহায্যে প্রকাশ করতে হ'লে ১ এর 

পর ১৩টি শূন্য বসাতে হ'বে। প্রসন্ক্রমে উল্লেখ করা যেতে: 
পারে যে, বৈদিক যুগের অল্প পরবর্তী সাহিত্যে আরো অনেক 
বড় বড় সংখ্যার কথা আছে; ‘তন্লক্ষণ’ ও শীর্-প্রহেলিকা»,কে 
প্রকাশ করতে হ'লে যথাক্রমে ৫৪টি ও ১৯৪টি অঙ্ক-স্থান বা 
notational place-এর প্রয়োজন হয় । 

সুদুর অতীতে, সংখ্যা সম্বন্ধে বারা এতদুর অগ্রসর ছিলেন, 
তারা খুব স্বাভাবিকভাবেই অন্যান্য গাণিতিক তৎপরতার 
ক্ষেত্রেও ছিলেন বিশেষ ভাবে উন্নত। ভারতবর্ষে তখন গণিত 
শাস্ত্রের বর্তমান শাখা-প্রশাখাগুলির মধ্যে পাটাগণিত, বীজগণিত, 
জ্যামিতি ও জ্যোতিৰ্ষিজ্ঞান--এই ৪টি বিষয়ের চর্চা ছিল। 
জ্যামিতির প্রচলিত রূপের নাম ছিল “শুল্ব-সথত্র' বা মল 
এটিকে বেদাঙ্গ-শাস্ত্ৰগুলির অন্যতম ‘কল্প-স্থত্ৰ'"ন্ন অংশ হিসাবে 
গণ্য করা হ'ত। 

বৈদিক যুগের পাটীগণিতে যোগ, বিয়োগ, গুণ, ভাগ, 
বর্গকরা ও বর্গমূল নির্ণয় করা__এই প্রক্রিয়াগুলির আলোচনা 
আছে ৷ নিখুঁত বর্গ বা perfect square নয় এমন অংখ্যার 
বর্গমূল নিৰ্ণয়ে--অৰ্থাৎ, বর্গমূলের স্থূলমান বা approximate 
Value নিৰ্ণয়ে--বৈদিক হিন্দুরা বিশেষ দক্ষ ছিলেন। দৃষ্টান্ত 
স্বরূপ, প্রাচীন হিন্দু গণনানুসারে_ 

V২=১ +24৬ - ভন্তভৰ 5 

দশমিক ভগ্রংশে প্রকাশ করলে এর মান দাড়ায় ১.৪১৪২১৫৬) 
আর, বর্তমান উন্নত হিসাব অনুসারে /২=১:৪১৪২১৩৫: । 
V৩, /৫, ৮২৯, %৬১ প্রভৃতি আরো অনেক অমেয় বা 

incommensurable সংখ্যার স্লমান শুন্বস্ত্রের বিভিন্ন 
স্থানে উল্লিখিত আছে ৷ 

কিন্ত হিন্দুরা কি সে-যুগে এই সংখ্যাগুলির অমেয়ত্ব 
উপলব্ধি করেছিলেন ? পণ্ডিতদের মধ্যে এ-সম্পর্কে দ্বিমত আছে৷ 
থিবট্‌ ( Thibaut ), ফন্‌ শ্রেডার ( Von Schroder), 
ব্যর্ক (38:1০), গাৰে (92:9০), হপকিন্স্‌ (Hopkins) 
ম্যাক্‌ডোনেল্‌ (V৭cdonell) প্রমুখ গবেষকেরা ভারতের 
পক্ষে রায় দিয়েছেন। ৮/২-এর মান নিঃশেষে নির্ণয় করার 
হিন্দু প্রচেষ্টা প্রসঙ্গে থিবট বলেছেন : “...undoubtedly 
they arrived soon at the conclusion that they 
would never find exactly what they wanted and 
had to be contented with an approximation”— 
অৰ্থাৎ, “তারা নিঃসন্দেহে অত্যন্নকালের মধ্যেই বুঝেছিলেন 
যে তাদের অভীষ্ট ফল কিছুতেই পুরোপুরি পাওয়া যাবে 
না আর বাধ্য হ'য়ে নিকটবর্তী ফলেই তাদের সন্তুষ্ঠ হতে 
হয়েছিল ৷” অপরদিকে তসেন্থেন ( Zenthen ), ক্যাণ্টর 
(Cantor), ফোগউ (৬০৫) ও হীথ, (Heath) এ-সম্ভাবনাকে 
অস্বীকার করেছেন। সে যাই হোক, বৈদিক ভারতবর্ষ যে 
বর্গমূল নির্ণয়ে ও অমূলদ বা irrational রাশির ব্যবহারে 
সমকালীন অন্যান্য দেশগুলির তুলনায় খুবই অগ্রগামী ছিল, 
হি প্রসঙ্গক্রমে উল্লেখ করা যেতে 
পারে যে, সংস্কৃত ‘মূল’ শব্দটির অনুবাদ করেই ইউরোপে 
ল্যাটিন 4901" ও ইংরেজী 4০০৮ শব্দের ব্যবহার সুরু হয় । 


৬৪ 


অমূলদ সংখ্যার মত সামান্য ভগ্নাংশ বা vulgar 
fraction-র ব্যবহারের ক্ষেত্রেও বৈদিক হিন্দুরা বিস্ময়কর 
অগ্রগামিতার পরিচয় দিরেছেন। এমন কি ঝণ্থেদেও ছোট 
ছোট ভগ্রাংশের ব্যবহার আছে। তৎকালীন সাহিত্যে ভগ্নাংশ 
অর্থে সাধারণতঃ ‘অংশ’ ও “ভাগ*_এই শব্দ ছু'টি ব্যবহৃত হ'ত । 
সাধারণভাবে যে কোন ভগ্নাংশ এবং বিশেষ করে এক- 
যোড়শাংশ বোঝাতে ‘কলা’ শব্দটিও ব্যবহার ছিল। ভগ্নাংশের 
কিছু কিছু ব্যবহার প্রাচীন মিশরীয়, ব্যাবিলনীয় ও চৈনিক 
গানিতিকদের মধ্যেও ছিল। কিন্তু এরা কেবলমাত্র ১-এর 
অংশবাচক ভগ্নাংশের সঙ্গে পরিচিত ছিলেন। পক্ষান্তরে, 
ভারতীয়েরা ব্রি-অষ্টম অর্থাৎ ৯, দ্বিসপ্তম অর্থাৎ প্রভৃতি 
রাশিও ব্যবহার করতেন । ভগ্নাংশদের মধ্যে যোগ, বিয়োগ 
গুণ, ভাগ করা, ভগ্নাংশের ভগ্নাংশ গ্রহণ প্রভৃতি প্রক্রিয়ার 
অনেক দৃষ্টান্ত বৈদিক সাহিত্যে, বিশেষতঃ শুল্ব-স্ত্রের বিভিন্ন 
স্থানে, ছড়ান আছে। শতপথ ব্ৰাহ্মণে কাল-বিভাগের একটি 
ধারা আছে যার পরিকল্পনা ও ব্যবহার উন্নত ভগ্রাংশ-জ্ঞান 


সাপেক্ষ ধারাটি এই : 
১ দিনে ৩০ মুহূর্ত, 
১ মুহূর্তে ১৫ ক্ষিপ্ৰ, 
১ ক্ষিপ্রে ১৫ ইতহি, 
১ ইতছিতে ১৫ ইদানী, 
১ ইদানীতে ১৫ প্রাণ। 


(প্রাণ আধুনিক কালের প্রায় সঁচ সেকেণ্ড ৷ ) 

বৌধায়ন-শুন্বে বণিত ৩টি হিসাবকে আধুনিক অস্ক-পাতন ৰ 
পদ্ধতিতে প্রকাশ করলে পাওয়া যায় : | 
৭২ = হট = ১৮৭২, 
(৬)২7+-৫+-১২)(১-)-৭২ 
এবং ৭২ ইএর১৪-২২৫। 
অনুরূপভাবে, আপস্তম্ব-শুন্বের ২টি উক্তির অর্থ হয়'ঃ 
(১২)* = ২ষ্ট এবং (২২১৭ =৬ষ্ট । 
বৈদিক হিন্দুরা কি দশমিক ভগ্নাংশ বা decimal frac- 
tion-এর ব্যবহারও জানতেন? ডক্টর ব্ৰজেন্দ্ৰনাথ শীল 
পতঞ্জলির রচনা থেকে একটি সুত্র উদ্ধত করে এই মতকে 
প্রতিষ্ঠা করার চেষ্টা করেছেন। কিন্তু অধিকাংশ পণ্ডিতই 
এ-সম্পর্কে সংশয় বা ভিন্ন মত পোষণ করেন । 
যজ্ঞানুষ্ঠান বৈদিক হিন্দুর ক্রিয়াকলাপের একটি গুরুত্বপূর্ণ 
অঙ্গ ছিল, আর যজ্ঞানুষ্ঠানের একটি অপরিহার্য অঙ্গ ছিল 
বেদী-নির্মাণ। প্রাচীন ভারতে জ্যামিতির বিকাশের পিছনে বেদী- 


“ম্তেন-চিৎ? : শুলহৃত্রে বু আলোচিত, যাগযজ্ঞে বহু ব্যবহৃত 
বাজপাধীর অ।কৃতি-বিশিষ্ট একটি বেদী 

নির্মাণের প্রচুর অবদান আছে। এব্যাপারে গৃহ-নির্মীণ, নগর- 
পরিকল্পনা ও সেচসংক্রান্ত পূর্ত-কার্যের সমধিক গুরুত্বপূর্ণ ভূমিকা 
অবশ্য সহজেই অনুমেয় । সমসাময়িক কালের চীন ও মিশর 
দেশের জ্যামিতির তুলনায় ভারতীয় জ্যামিতি অনেক বিষয়ে 
অধিকতর উন্নত ছিল। আর, গ্রীক জ্যামিতির চেয়ে উন্নততর 
না হ’লেও ভারতীয় জ্যামিতি সম্ভবতঃ প্রাচীনতর ৷ জ্যামিতি- 
বিস্তার প্রথম সৃত্রপাত সম্বন্ধে এতিহাসিক রমেশচন্দ্র দত্ত 
দৃঢ়তার সঙ্গে মত প্রকাশ করেছেন : “Jt should never 
be forgotten that the world owes its first lessons 


in geometry, not to Greece, but to India.”— 


‘অৰ্থাৎ, “জ্যামিতির পাঠ পৃথিবী সর্বপ্রথম ভারতের কাছ 

থেকেই নিয়েছে, গ্রীসের কাছ থেকে নয়--এ-কথ| আমাদের 
স্মরণ রাখা উচিত ৷” 

বৌধায়ন, আপত্তম্ব, কাত্যায়ন প্রমুখ শুশ্বকারগণ নিদিষ্ট 
সমতল- ও ঘন-ক্ষেত্র রচনায় এবং ক্ষেত্রফল ও ঘনফল নির্ণয়ে ৬ 
অদ্ভূত দক্ষতার - পরিচয় দিয়েছিলেন। কোন এক ক্ষেত্রের 
সমান ক্ষেত্রফল-বিশিষ্ট অপর এক ক্ষেত্র রচনার ব্যাপারেও 


তারা অনেক মূল্যবান আবিষ্কার করেন। তাদের দ্বারা 
বিবেচিত কতকগুলি জ্যামিতিক প্রশ্নের দৃষ্টান্ত : 

প্রশ্ন শুন্বকার 
কোন এক সরল রেখার ভিতরের বা 
বাইরের কোন এক বিন্দু থেকে কাত্যায়ন 
সরলরেখার উপর লম্ব টানা 
নিৰ্দিষ্ট মাপের আয়তক্ষেত্ৰ বা 
বর্গক্ষেত্র রচনা করা বৌধায়ন, আপস্তম্ব 
নিৰ্দিষ্ট ভূমি ও উচ্চতার সমদ্বিবাহু 
ট্র্যাপিজিয়াম রচনা করা বৌধায়ন, আপস্তম্ব 
নিৰ্দিষ্ট বাহু ও কোণের সামান্তরিক 
রচনা করা আপস্তম্ব 
নিদিষ্ট বর্গক্ষেত্রের 0-গুণ বা ৷-ভাগ 


ক্ষেত্রফল-বিশিষ্ট বৰ্গক্ষেত্ৰ রচনা করা, বৌধায়ন, আপস্তম্ব 
যেখানে ৪. যে-কোন ধনাত্মক পূর্ণসংখ্যা ও কাত্যায়ন 


৬৮ 


দুই বর্গক্ষেত্রের যোগফল বা বিয়োগ 
ফলের সঙ্গে সমান এমন বৰ্গক্ষেত্ৰু----"--- বৌধায়ন, আপতশ্তম্ব, 


রচনা করা Eas Nr 


আয়তক্ষেত্ৰ ও ব' 
রূপান্তরিত করা ৰঃ 
বৰ্গক্ষেত্ৰ বা আয়তক্ষেত্ৰকে ত্ৰিভুজ, 

রম্বাস বা সমদ্বিবাহু ট্রাপিজিয়ামে বৌধায়ন, আপত্তম্ব, 


রূপান্তরিত করা ও কাত্যায়ন 
রন্বাসকে বর্গক্ষেত্রে রূপান্তরিত করা কাত্যায়ন 

বৃত্ত ও বর্গক্ষেত্রকে পরস্পরে বৌধায়ন, আপত্তম্ব, 
রূপান্তরিত করা ও কাত্যায়ন 


এখনকার গণিত-সাহিত্যে সমকোণী ত্রিভুজ সংক্ৰান্ত 
যে-উপপাগ্টি ‘পিথাগোরাসের উপপাদ্য’ নামে প্রচলিত, 
প্রাচ্য ও প্রতীচ্যের অনেক বিশিষ্ট চিন্তাবীরের মতে, তার সত্য 
সম্ভবতঃ প্রথমে ভারতবর্ষেই আবিষ্কৃত হয়। দৃষ্টান্ত হিসাবে 
ব্যু্ক, হাংকেল (Hankel) ও শ্যোপেনহাউয়ার (Schopen- 
hauer)-এর নাম করা যেতে পারে। গ্রীক-গণিতের ভক্ত 
এঁতিহাসিক হীথ-ও, পিথাগোরাসের দাবী প্রসঙ্গে স্বীকার করেন 


গণ 


যে, “no really trust-worthy evidence exists 
that it was actually discovered by 1017. অর্থাৎ, 
“এটা যেসত্যিই তাঁর আবিষ্কার তার প্রকৃত বিশ্বাসযোগ্য কোন 
প্রমাণ নেই।” লন্বগ্রতিষ্ঠ ভারত-গণিত-এঁতিহাসিক ডক্টর 
বিভূতিভূষণ দত্ত তার ‘দি সায়ান্স অফ দি শুম্ব’ (The Science 
of the Sulba) গ্রন্থে প্রশ্নটিকে বিশদভাবে বিচার করেছেন। 
তার মতে আলোচ্য উপপাগ্টি ভারতবর্ষে সর্বপ্রথম আবিষ্কৃত 
হওয়ার সমাধিক সম্ভাবনা এবং এ-জ্ঞান সম্ভবতঃ শুশ্বকারগণ 
লাভ করেন ‘পৈতৃকী বেদী’র মাধ্যমে ৷ 

গুরুতর ক্রটার কথা এখানে প্রসঙ্গতঃ উল্লেখ করা উচিত । 
প্রথমতঃ গ্রীক জ্যামিতিতে প্রতিজ্ঞা বা 2:০০586107 গুলিকে 
যুক্তির সাহায্যে নিশ্ছিদ্র ভাবে প্রমাণের যেমন চেষ্টা দেখা যায়, 
ভারতীয় শুল্বস্ত্রে তেমন নয়। তার কারণ অবশ্য সহজেই 
বোধগম্য_ জ্যামিতি বিজ্ঞানের স্থষ্টি বা উন্নতি শুন্বকারদের 
মুখ্য লক্ষ্য ছিল না। ফলে শুন্বস্ত্রে যে-পরিমাণে জ্যামিতিক 
সত্য উপলব্ধির স্বাক্ষর আছে সে-পরিমাণে যুক্তি-প্রমাণজ্ঞানের 
স্বাক্ষর নেই । কোথাও কোথাও অবশ্যই প্রমাণের চেষ্টা আছে 
এবং প্রমাণ-সিদ্ধির দাবী আছে--03.8.0)- ব| Q.E.F.-এর 
অনুরূপ, “সা সমাধিঃ’। কিন্তু এই প্রমাণের ক্ষেত্রেও 
প্রমাণসাপেক্ষ অনেক প্রতিজ্ঞাকে শুন্বস্থত্রে বিনা প্রমাণে 
ব্যবহার করা হয়েছে, যথা-_আয়তক্ষেত্র কৰ্ণদ্বার| সমদ্বিখণ্ডিত 
হয়, একই ভূমি- ও উচ্চতা-সম্পন্ন ছুই: সামান্তরিকের ক্ষেত্রফল 

সমান ইত্যাদি । শুন্বস্ত্রের দ্বিতীয় ক্রটী অতি সংক্ষিপ্ততা ও 
দ্যর্থকতা । অনেক জায়গায় শুন্বকারদের বক্তব্য বা ধ্যানধারণা 
তাদের রচনায় সুস্পষ্ট নয়। দৃষ্টান্ত হিসাবে বৃত্ত ও বর্গক্ষেত্রকে 
পরস্পরে রূপান্তরিত করার প্রশ্নটি বিবেচনা করা যেতে পারে । 
ইতিপূর্বেই প্রশ্নটির উল্লেখ করা হয়েছে__বৌধায়ন, আপশ্তম্ব ও 
কাত্যায়ন সকলেই নিজ নিজ শুন্বে সমস্যাটির বিশুদ্ধ জ্যামিতিক 
সমাধান নির্দেশ করেছেন ৷ তাদের সমাধান স্থূল বা approxi- 
mate—সঠিক বা ০১:৭০ নয়। এ-ঘটনা অবশ্য বৈদিক হিন্দু 
জ্যামিতির কোন দুর্বলতার পরিচায়ক নয়; আসলে সমস্যাটির 
বিশুদ্ধ জ্যামিতিক সমাধান আদৌ সম্ভব নয়, একথা গত 
শতাব্দীর শেষ দিকে প্রমাণিত হয়েছে । তার আগে প্রায় 
২ হাজার বৎসর ধরে পৃথিবীর বিভিন্ন জায়গায় এই অসাধ্য 
সাধনের চেষ্টা হরেছে আর সব প্রচেষ্টা ব্যর্থতায় পর্যবসিত 
হয়েছে_স্ুল সমাধান পাওয়া গেছে, সঠিক সমাধান নয়। 
কিন্তু অসাফল্যই তো আর অসন্তব্যতার প্রমাণ নয়, অতএব 
প্রচেষ্টার বিরতি হয়নি ৷ অবশেষে ১৮৮২ সালে জার্মান পণ্ডিত 
লিণ্ডেমান (Lindemann) তত্বগত ভাবে প্রমাণ করেছেন যে 
সমস্যাটির বিশুদ্ধ জ্যামিতিক সমাধান অসম্ভব ৷ অসম্ভাব্যতার 
কারণ “পাই? €) সংখ্যাটির অমেয়ত্ববৃত্তের পরিধি ও ব্যাসের 
অনুপাত স্থচক এই ধ্ৰুব বা ০০০59 সংখ্যাটির মান প্রায় 
সং কিন্তু সঠিক মান অনিৰ্ণেয়। প্রশ্ন ওঠে বৈদিক হিন্দুরা কি 
সেকথা অনুমান করেছিলেন? আপস্তম্ব বৰ্গক্ষেত্ৰকে বৃত্তে 
রূপান্তরিত করার পদ্ধতি নির্দেশ করে লিখেছেন “সানিত্যা 

মণ্ডলম্‌ £ যাবদ্ধীয়তে তাবদীগন্ত” ৷ এ-উক্তির শেষাংশের অর্থ 
কি? ওখানে কি সঠিক সমাধানের অসম্ভাব্যতার ইঙ্গিত 
রয়েছে? আর অতদূর জ্ঞান যদি না-ও আয়ত্ব হয়ে থাকে, 
অন্ততঃপক্ষে তার সমাধান যে স্থূল সেকথা আপস্তম্ব বুঝেছিলেন 
কি? না অজ্ঞানতাবশতঃ লব্ধ সমাধানকে সঠিক মনে 
করেছিলেন? থিবট্‌ ও ব্যুর্ক মনে করেন: সানিত্যা =সা 
নিত্যা। অন্য পণ্ডিত আছেন যাঁদের বিবেচনায় : সানিত্যা = 
সা অনিত্যা। এ-প্রসঙ্গে জ্ঞাতব্য যে, শুদ্বকারগণ সঠিক 
বোঝাতে ‘নিত্য’ এবং স্থূল বোঝাতে ‘অনিত্য’ কথার ব্যবহার 
করতেন, আর ‘মণ্ডল’ কথাটি ব্যবহার করতেন বৃত্তের সমার্থক 
হিসাবে ৷ অতএব ? অতএব আলোচ্য বিষয়ে আপক্তম্বর সঠিক 
জ্ঞানের কথা তার সমসাময়িকদের জানা ছিল, আজকের 
গণিত-এঁতিহাসিকের বোধহয় সন্দেহাতীত ভাবে তা জানার 
কোন উপায় নেই ৷ 

গণিতশান্ত্ের প্রধান প্রধান শাখাগুলির মধ্যে যেটিতে, 
সামগ্ৰিক বিচারে, প্রাচীন ভারতের কৃতিত্ব সর্বাধিক স্বীকৃতি ও 
প্রশংসা পেরেছে তা বীজগণিত ৷ এ-বিষয়ে প্রাচীন ভারতের 
দুর শ্রেষ্ঠত্ব একরূপ সর্বজনম্বীকৃত। বীজগণিতের ক্ষেত্রে 
ভারতীয় গণিত-প্রতিভার গৌরবোজ্জল প্রস্ষুটনের সুরু হয় 
বেদোত্তর যুগে শ্রীপ্তীয় পঞ্চম শতকের শেষভাগে, মহাপণ্ডিত 
আর্ধভটের তত্বাবধানে ৷ কিন্তু তার বীজ উপ্ত হয়েছে বৈদিক 
যুগেই। 

বৈদিক যুগে বীজগণিত চর্চার অন্যতম প্রধান প্রেরণা ছিল 

জ্যামিতিক-সমস্তা-উদ্ভূত প্রশ্নীবলীর সমাধান। অসম্পৃণ ও 
অনংলগ্ন হ'লেও, এই সূত্রে সে-যুগের হিন্দুরা যে-বীজগাণিতিক 
আলোচনা করেছেন তা রীতিমত বিস্ময়কর | দুরূহ ও জটীল 
একক-ও সহ-সমীকরণ সমাধানের অনেক দৃষ্টান্ত শতপথ ব্ৰাহ্মণ 
ও শুম্বস্থৱে পাওয়া যায়। কাত্যায়ন-গুন্বের একস্থানে 
কয়েকটি বর্গক্ষেত্রের সমষ্টিকে বর্গক্ষেত্ররূপে প্রকাশ করার 
চেষ্টায় ** +)* =2* এই ছুই মাত্রার অনির্ণেয় সমীকরণ বা 
indeterminate equation of the second degree-র 
সমাধান করা হয়েছে। শুন্বকার বৌধায়ন ও আপত্তম্ব উভয়েই 
শ্যোনাকৃতি অগ্নিবেদী সম্পর্কে আলোচনা করেছেন। তারা 
এই প্রসঙ্গে যথাক্রমে 


+715, x+y+z+u=200 


১ Zz 
27 
বানু 


এবং 


হীন: ৫০78 ৰ 


এই অনিৰ্ণের বি আৰি দু’টিকে ব্যবহার করেছেন এবং 
কতকগুলি বিশেষ সমাধান বা particular solution নির্ণয় 
করেছেন । 

বৈদিক যুগের অল্প পরবর্তী কালে রচিত জৈনগ্রন্থ 
“ত্বার্থাধিগম-স্ত্র-এ 42 417 7০8 এই ছুই মাত্রার 
সমীকরণের সমাধান হিসাবে 1১-$(-%ণুহ _০৪)-কে 
গ্রহণ করা হয়েছে । 

প্রা-গ-_৫ 


সমীকরণ ছাড়া বৈদিক বীজগণিতের অন্য উপজীব্য ছিল 
প্রগতি বা progression এবং বিন্যাস ও সমবায় বা permu- 
tation and combination বৈদিক সাহিত্যের সর্বত্র 
অনেক প্রগতির ব্যবহার দেখা যায়__ কোথাও বেদী-নির্মাণে 
বিভিন্ন সারির ইটের সংখ্যা নির্দেশে, কোথাও বা দান-সামগ্রীর 
তালিকা-বর্ণনায়। তৈত্তিরীয় সংহিতায় এই সমান্তর প্রগতি 
বা 41000006009] Progression-ুলির উল্লেখ আছে : 


1, 3, 5১ ১22 TES ১19 
19, 29, 39, --- .*. ১০99 
ৰ; 4, 6, +. + 0) 
4285 19) *** ‘== = 90 
5, 10, 15, .-- ০১100 
10, 20, 30, ... .-. ১100 


বাজসনেয়ী সংহিতায় অষুগ্ ও যুগা-_এই দ্বিবিধ সমাস্তর 
প্রগতির উল্লেখ ও দৃষ্টান্ত আছে। দৃষ্টান্তগুলি যথাক্রমে : 
1 3, 5) 2০ 253] 

এবং 4, 8, 12, === = , 48 
আপণশ্তম্ব-শুব্বে অগ্নি-বেদী নির্মাণের নির্দেশ প্রসঙ্গে এই বৃহৎ 
সমান্তর প্রগতিটির কথা বলা হয়েছে : 

1000, 2000, 9000,..... ...... 

আর 
24, 48, 96, 192, *** *** ১ 98304, 196608, 393216 
এই সুবৃহৎ গুণোত্তর প্রগতি বা Geometrical Progres- 

5০n-ট আছে পঞ্চবিংশ ব্ৰাহ্মণে, দান-সামগ্রীর তালিকায় ৷ 
প্রগতির যোগফল নির্ণয়ের বিশেষ কৌশল সম্ভবতঃ বৈদিক 
হিন্দুদের অপরিজ্ঞাত ছিল না) যদিও বেদোত্তর বীজগণিতের 
মত বৈদিক বীজগণিতে সে-কৌশলের আলোচনা নেই। 
শতপথ ব্ৰাহ্মণে পাওয়া যায় যে, একটি সমান্তর প্রগতির প্রথম 
পদ 24 ও সাধারণ অন্তর 4 হ'লে, প্রগতির প্রথম সাতটি 
পদের যোগফল হয় 252 ৷ “বৃহদ্দেবতা" গ্রন্থে আছে £ 


243444... + 1000= 500499। 
গুণোত্তর প্রগতির যোগের নিদর্শন আছে ভদ্রবাহু-কৃত 
কল্পস্কুত্রে : 

142444. ০০০০০০০২ + 8192 = 16383 ৷ 


বিন্যাস-সমবায় তত্বের নাম বৈদিক বীজগণিত ‘বিকল্প’ ৷ 
স্থানাঙ্গ তুত্র'-এ এ-তত্বকে গণিতশাস্ত্রের একটি অঙ্গ হিসাবে 
উল্লেখ করা হয়েছে, কিন্তু এ-বিষয়ে বৈদিক হিন্দুর ধ্যান- 
ধারণার কোনও পরিচয় গণিত-এঁতিহাসিকদের হস্তগত হয়নি । 

পাটীগণিত, বীজগণিত ও জ্যামিতির সঙ্গে সঙ্গে গণিত- 
শাস্ত্রে অপর যে-শাখা সুপ্রাচীন বৈদিক যুগের ভারতীয় 
খাষিদের দৃষ্টি ও পৃষ্ঠপোষকতা লাভ করেছিল তা 
জ্যোতিবিজ্ঞান। তখন জ্যোতিবিজ্ঞানের প্রচলিত নাম ছিল 
‘নিক্ষত্ৰ-বিদ্ধা’ ও “জ্যোতিষ” । সে-যুগের সাহিত্যে কখনও 
কখনও এই গণিত-শাখাটিকে একটি মূল ও স্বতন্ত্র বিদ্যা 
হিসাবে উল্লিখিত হ'তে দেখা যায়। অবশ্য তখনকার ভারতীয় 
জ্যোতিৰ্বিজ্ঞান অনেকাংশেই আজকের অর্থে বিজ্ঞান ছিল না__ 

পর্বেক্ষণ-নিরপেক্ষ, অবাস্তব অনেক তত্ব ও তথ্যের স্পর্শে তা 
দূষিত ছিল; তাছাড়া ভাগ্য-গণনা এবং ভবিষ্যৎ-কথনকেও 
সেখানে স্থান দেওয়া হয়েছিল । কিন্তু একথা ঠিক যে, আজকের 
জ্যোতিধিজ্ঞানের বীজ নিহিত ছিল সে-যুগের কতকাংশে 
অবৈজ্ঞানিক ভারতী৷য়--এবং ব্যাবিলনীয়, মিশরীয়, চৈনিক 
ও গ্রীক চিন্তাধারার মধ্যে; আর শুধু জ্যোতিবিজ্ঞানই 
নয়, বর্তমান নিখুঁত-বিজ্ঞান বা ০%৪০৮৪০০০০০-এর প্রাচীন 
শাখাগুলির মধ্যে অনেকগুলিই অনুরূপভাবে অপবিজ্ঞান বা 
অর্ধবিজ্ঞানের মধ্যে জন্মলাভ করেছে। 

বৈদিক যুগের প্রথমদিকে হিন্দুরা ৩৬০ দিনে বৎসর গণনা 
করতেন, শেষদিকে ৩৬৬ দিনে ৷ খতু ছিল ৬টি--বসন্ত, গ্রীষ্ম, 
বৰ্ষা, শরৎ, হেমন্ত ও শিশির ৷ এতরেয় ব্রাহ্মণ ও কোন কোন 
সংহিতায় হেমন্ত ও শিশিরকে যুক্তভাবে হেমন্ত-শিশির রূপে 
উল্লিখিত হ'তে দেখা যায়। এ-হিসাবে খতু-সংখ্যা পাঁচ । 
সম্ভবতঃ সূর্যের কর্কট-ক্রান্তিতে অবস্থানের সময়কে বৎসরের 
সুরু হিসাবে গ্রহণ করা হ'ত। সূর্য ও চন্দ্র উভয়ের হিসাবেই 
মাস-গণন| ও পঞ্জিকা-প্রণয়ন হ’ত। সৌরমাসগুলির নাম 
ছিল যথাক্ৰমে--তপস্‌; তপস্ত, মধু, মাধব, শুক্ৰ, শুচি, নভস্ঃ 
নভস্ত, ইষ, উর্জ, সহস ও সহস্ত । চান্দ্রমাসগুলি এই--ফান্তন, 
চৈত্র, বৈশাখ, জ্যৈষ্ঠ, আষাঢ়, আবণ, ভাদ্ৰ, আশ্বিন, কাতিক, 
মার্গনীর্ষ, পৌষ ও মাঘ। চান্দ্রমাসগুলিরই অধিক প্রচলন 
ছিল। বৎসরে সাধারণতঃ ১২টি করে মাস থাকত, কিন্তু 
সৌর ও চান্দ্র গণনাপদ্ধতির অসামঞ্জস্য দূর করার জন্য মাঝে 

মাঝে একটি অতিরিক্ত মাস সংযোজনা করা হ'ত। এই 
উদ্দেশ্যে তখনকার জ্যোতিবিদৃগণ ৫ বৎসরের একটি পর্যায়ক্রম 
কল্পনা করা সুবিধাজনক মনে করতেন। ক্রমিক বৎসরগুলির 
নাম ছিল-__সংবৎসর, পরিবৎসর, ইদাবৎসর, উদবৎসর ও 
ইদ্‌বৎসর । 

বৈদিক হিন্দ্ররা নিয়মিতভাবে সূর্যের বিষুব- ও অয়নাস্ত- 
পরিক্রমা বা equinoxes and solstices লক্ষ্য করতেন। 
বিশেষভাবে স্থাপিত দণ্ডের স্বর্যনিক্ষিপ্ত ছায়া পর্যবেক্ষণ করে 
তারা উত্তরদক্ষিণাদি প্রধান প্রধান বিন্দুগুলি নির্ণয় করতেন-- 
দিক-নিৰ্ণয়ের এমন অন্যুন ৪টি পদ্ধতির বর্ণনা আছে কাত্যায়ন 
ও মানব শুনে । সূর্য যে যে দিন ঠিক পূর্ব বিন্দুতে উদিত হ'ত 
সেই দিনগুলি বিষুব-দিন রূপে চিহ্নিত হ'ত। স্বর্যের 
মকরক্রান্তি থেকে কর্কটক্রান্তিতে গমন ও প্রত্যাগমনের নাম 
ছিল যথাক্রমে_ উত্তরায়ণ ও দক্ষিণায়ন । 

হিন্দুরা সুপ্রাচীন কাল থেকেই রাশিচক্র বা 20018] 
belt-এর সঙ্গে পরিচিত ছিলেন । আকাশে সূর্যের আপাত 
গতিপথ বা eclipti€-কে বৈদিক সাহিত্যে ক্রান্তিবৃত্ত ব| রবিমার্গ 
বলা হ'ত। বৎসরের ১২টি বিভাগের মত রাশিচক্র তথা 
রবিমার্গেরও ১২টি বিভাগ পরিকল্পনা করা হয়েছিল। এমন 
কি প্রাচীনতম রচনা খখেদেও একটি স্তোত্রে রবিমার্গকে ১২টি 
অংশে বিভক্ত চক্রের সঙ্গে তুলনা করা আছে। রাশিচক্রে 
১২টি বিভাগ অর্থাৎ ১২টি রাশির নাম ছিল-_মেষ, বৃষ, মিথুন, 
কৰ্কট, সিংহ, কন্যা, তুলাঃ বৃশ্চিক, ধনু, মকর, কুম্ভ, মীন। 

কিন্ত ১২টি অংশে বিভক্ত রাশিচক্রের পরিকল্পনা ও 
প্রধানতঃ জীবজন্তর নামে অংশগুলির নামকরণ করা বৈদিক 
হিন্দুদের একান্ত বৈশিষ্ট্য নয়। ব্যাবিলন, মিশর, চীন প্রভৃতি 
দেশের প্রাচীন জ্যোতিবিদ্গণের রচনাতেও অনুরূপ কীতির 
উল্লেখ আছে। এই সম্পর্কে আপেক্ষিক অগ্রগামিতার প্রশ্নটি 
দুনিৰ্ণেয়। ইংরেজ পণ্ডিত ই. বার্গেস্‌ (0). Bur৪ৎ55) প্রশ্নটি 
পুঙ্খান্থপুঙ্খরূপে বিচার করে মন্তব্য করেছেন: “The use 
of this division, and the present names of the 
signs can be proved to have existed in India at 
as early a period as in any other country; and 
there is evidence less clear and satisfactory, it 
is true, yet of such a character as to create a 
high degree of probability, that this division 
Was known to the Hindus centuries before any 
traces can be found in existence among any 


other people”.— অর্থাৎ, “এই বিভাগ-প্রণালী এবং 
বিভাগগুলির বর্তমান নাম ভারতবর্ষে, অন্য যে কোন দেশের 
মতই প্রাচীন যুগে, যে প্রচলিত ছিল তা প্রমাণ করা যায়; 
আর খুব স্পষ্ট এবং সন্তোষজনক না হ’লেও এমন ধরনের 
সাক্ষ্যপ্রমাণও রয়েছে যার ফলে অন্যান্য জাতির চেয়ে শত শত, 
বর্ষ আগেও এই বিভাগ-প্রণালী হিন্দুদের জানা থাকার প্রবল 
সম্ভাবনা ৷” 

নভোমগুলে স্থৰ্য ও চন্দ্রের পরিক্রমণ পথের ব্যবধান বেশী 
নয়; তাই রাশিচক্রের মধ্যে অবস্থিত নক্ষত্রদের সাহায্যেই 

বৎসরের বিভিন্ন সময়ে চন্দ্রের বিভিন্ন অবস্থান খুব সহজে 
চিহ্নিত করা যায়। বৈদিক হিন্দুরা রাশিচক্রের দ্বাদশ বিভাগ 
ছাড়াও অপর এক বিভাগ-প্রণালী অবলম্বন করতেন ৷ অশ্বিনী, 
ভরণী, কৃত্তিকা, রোহিণী, মৃগশিরা) আর্দ্রা, পুনর্বস্ত, পুস্তাঃ 
অগ্লেষা, মঘা, পূর্ব ফন্তুনী, উত্তর ফন্তুনী, হস্তা, চিত্রা, স্বাতী, 
বিশাখা) অনুরাধা, জ্যেষ্ঠা, মূলা, পূর্ব আষাঢ়া, উত্তর আষাঢ়া, 
শ্রবণা, ধনিষ্ঠা, শতভিষা, পূর্ব ভাত্রপদা, উত্তর ভাদ্রপদা ও 
রেবতী নামের ২৭টি ‘নক্ষত্ৰ’ বা তারকাপুঞ্জের সাহায্যে 
রাশিচক্রকে ২৭ ভাগে বিভক্ত করার এই প্রণালীর উদ্দেশ্য 
ছিল চন্দ্রের দৈনিক গতি সঠিকভাবে অনুধাবন করা। 
এ-প্রসঙ্গে স্মরণীয় যে, পৃথিবীর চারিদিকে চন্দ্রের আবর্তনকাল 
প্রায় ২৭ দিন। 

চন্দ্রের আলোক যে তার নিজস্ব নয়, প্রকৃতপক্ষে তা 
প্রতিফলিত হূর্ধালোক, এ-জ্ঞান সম্ভবতঃ বৈদিক হিন্দুদের 
ছিল-_বৈদিক সাহিত্যে সেরূপ অর্থবোধক কতকগুলি উক্তি 
আছে। খথেদে আছে যে, স্বর্য-বিনির্গত অমৃত পান করে চন্দ্ৰ 
শুরুপক্ষে দিন দিন বৃদ্ধিপ্ৰাপ্ত হ'ন আর কৃষ্ণপক্ষ তৃষ্ণার্ত 
দেবতার! এই অমৃত শোষণ করে চন্দ্রকে পুনর্বার ক্ষীণকায় 
করেন। শতপথ ব্ৰাহ্মণে পৃথিবী যে গোলাকার এমন ইঙ্গিত 
আছে-_ সেখানে পৃথিবীকে “পরিমগুল' বলে বর্ণনা করা হয়েছে 
আর আপত্তন্ব প্রভৃতি শুল্বে পরিমণ্ডল’ শব্দটি বৃত্ত বা 
গোলকের সমার্থক ৷ অধ্যাপক তারকেশ্বর ভট্টাচার্য, ডক্টর 
একেন্দ্ৰনাথ ঘোষ প্রমুখ কোন কোন বৈদিক গবেষকের ব্যাখা 

অনুসারে বৈদিক সাহিত্যে পৃথিবীর দৈনিক ও বাধিক গতির 
কথাও আছে৷ বেদজ্ঞ ইউরোপীয় পণ্ডিত আলফ্রেড লুডভিগ, 
(Alfred Ludwig)-ও ঝগ্বেদে পৃথিবীর গতির কথা উল্লিখিত 
আছে বলে দাবী করেন ৷ এর মতে খাথ্বেদের যুগে রবিমার্গ 
এবং নভোবিষুবরেখা বা celestial] equat০r-এর মধ্যে কৌণিক 
ব্যবধান সম্বন্ধে ভারতীয় খষিদের মনে স্পষ্ট ধারণা ছিল । 
এ সব-কিছুই অবশ্য গভীর বিতর্কের বিষয় ৷ 

ঝণ্েদের যুগে ভারতীয়রা ৫টি গ্রহের কথা জানতেন । 
রাশিচক্রের অন্তর্গত বা খুব নিকটবর্তী এমন অনেক উজ্জল 
নক্ষত্র সম্বন্ধেও তারা জ্ঞান আহরণ করেছিলেন ৷ কিন্তু 
সমসাময়িক কালের চৈনিক জ্যোতিবিদগণের মত, সার! 
আকাশের নক্ষত্ররাজিকে সাধ্যমত পর্যবেক্ষণ ও অনুধাবন করার 
কোন চেষ্টা সম্ভবতঃ তারা করেন নি। 


॥ গণিতগ্রন্থ ও গণিতবিদ্‌ ॥ 


সাধারণভাবে বৈদিক সাহিত্যের প্রার সর্বত্র বিক্ষিপ্ত ও 
বিচ্ছিন্নভাবে অল্পবিস্তর গণিতজ্ঞানের নিদর্শন ছড়ানো আছে। 
এ-প্রসঙ্গে মূল বৈদিক রচনাগুলির মধ্যে যেগুলির নাম বিশেষ 
ভাবে সর্বাগ্রে উল্লেখযোগ্য সেগুলি হচ্ছে : তৈত্তিরীয় সংহিতা, 

বাজসনেরী সংহিতা, কাঠক সংহিতা, মৈত্রারণী সংহিতা, 
পঞ্চবিংশ ব্ৰাহ্মণ এবং শতপথ ব্রাহ্মণ ৷ কিন্তু এগুলির কোনটিই 
গণিতগ্রন্থ নয়--কোনটিরই মুখ্য উদ্দেশ্য গণিত চর্চা নয়। 
মুখ্যতঃ যা গাণিতিক রচনা এমন খুবই অল্প সংখ্যক গ্রন্থের 
উল্লেখ বা বিবরণ বা পরবর্তা কালে স্থষ্ট সংস্করণ আধুনিক 
গণিত-এঁতিহাসিকদের গোচরে এসেছে। সম্ভবতঃ এ-জাতীয় 
গ্রন্থ বিশেষ প্রণীত হয়নি; অবশ্য এমন হওয়াও অসম্ভব নয় 
যে শেষ-বৈদিক যুগে ধৰ্মমূলক গ্রন্থগুলিতে যে-শাশ্বত মূল্য 
আরোপিত হয়েছিল গণিতগ্রন্থের সে-মূল্য স্বীকৃত হয়নি আর 
তাই সেগুলি নিশ্চিহ্ন ভাবে বিলুপ্ত হয়েছে । 

বেদাঙ্গ সাহিত্যের অন্তভূক্তি শুম্-গ্রন্থগুলিকেও সঠিকভাবে 
গণিতগ্রন্থ বলা চলে না, কারণ গণিতচর্চা সেগুলিরও মুখ্য 
উদ্দেশ্য ছিল না। তবে শুশ্বগুলি জ্যামিতি ও বীজগণিতের 
জ্ঞানে অত্যন্ত সমৃদ্ধ, অতএব পরোক্ষে গণিতগ্রন্থ হ'লেও গণিত- 
এঁতিহাসিকদের কাছে ওগুলির সমধিক মূল্য আছে। 

শুন্ব বা শুল্বসুত্ৰ ষড়বেদাঙ্গের অন্যতম কল্পস্থত্রের একটি 
প্রশাখা ৷ কল্পস্ুত্রের যে-শাখা থেকে গুন্বস্থত্রের উদ্ভব তার নাম 
শ্রোতস্ত্র। শ্রোতন্মত্রের আলোচ্য বস্তু ষজ্ঞ__নানা উদ্দেশ্যের 
নানা প্রকারের যজ্ঞ, আর প্রত্যেক যজ্ঞের উপযোগী সুনির্দিষ্ট 
বেদী-নির্মাণ হচ্ছে শুন্বন্থত্রের উপজীব্য । এই বেদীর আকার- 
আকৃতি সম্বন্ধে বৈদিকহিন্দুরা যে সবাই সর্বাংশে একমত ছিলেন 
এমন নয় । আসলে আচার-অনুষ্ঠানের তারতম্যেতারা কতকগুলি 
ভিন্ন ভিন্ন সম্প্ৰদায়ে বিভক্ত ছিলেন_খুষ্টপূর্ব দ্বিতীয় শতকের 

বৈয়াকরণিক, পাণিনি-ভাষ্যকার পতগ্জলির এক উক্তি থেকে 
জানা যায় যে তার সমসাময়িক কালে সহস্ৰাধিক বৈদিক 
সম্প্রদায় ছিল ; আর ভিন্ন ভিন্ন সম্প্রদায়ের ভিন্ন ভিন্ন বেদী 
নির্মাণ পদ্ধতি অর্থাৎ ভিন্ন ভিন্ন শুন্বস্ত্র ছিল-__যদিও সব শুন্ব- 
গুলিই যে বিশেষভাবে স্বাতন্ত্যমণ্ডিত ছিল এমন নয়। বর্তমান 
কালে সাতটি শুন্বের বিবরণ এঁতিহাসিকদের হস্তগত হয়েছে, 
যথা__বৌধায়ন, আপক্তম্ব, কাত্যায়ন, মানব, মৈত্রায়ণ, বারাহ 
ও বাধুল শুন্ব। আরো দু'টি শুম্বের নাম পাওয়া গেছে--মশক 
শুন্ব ও হিরপ্যকেশি শুদ্ব । শেষোক্ত শুন্বটির একটি উদ্ধৃতিও 
পাওয়া যার আপত্তত্ব শুন্বে । প্রাপ্ত শুন্বগুলির মধ্যে বৌধায়ন 
শুন্ব বৃহত্তম এবং সম্ভবতঃ প্রাচীনতম । কাত্যায়ন শুম্বটিতে 
জ্যামিতির তত্ব ও তথ্য অধিকতর স্ুবিন্যস্ত ৷ মানব, মৈত্ৰায়ণ, 
বারাহ ও বাধুল শুদ্বগুলি ক্ষুদ্র-কলেবর এবং বিশেষ গুরুত্বপূর্ণ 
কোন জ্যামিতিক পরিচয় ওগুলি থেকে পাওয়া যায় না। 

বেদের ব্রাহ্মণ অংশগুলিতে বিভিন্ন আচার অনুষ্ঠান সম্পর্কে 
নির্দেশদান প্রসঙ্গে অনেক মূল্যবান জ্যোতিষীয় আলোচনা 
আছে। মুখ্যতঃ জ্যোভিবিজ্ঞান সম্পর্কে রচিত হিন্দুদের 
প্রাচীনতম গ্রন্থ হচ্ছে ‘বেদাঙ্গ-জ্যোতিষ’ ৷ এটি প্রাচীন হিন্দুদের 
জ্যোতিষীয় জ্ঞানের শ্রেষ্ঠ নিদর্শন, সম্ভবতঃ বৈদিক যুগের শেষ 
ভাগে বেদের পরিশিষ্ট অঙ্গ হিসাবে রচিত। বেদাজ- 
জ্যোতিষের কালে ৩৬০ দিনের পরিবর্তে ৩৬৬ দিনে বৎসর 
গণনা করা হ'ত। প্রধান প্রধান গ্রহ ও তাদের কক্ষপথগুলি 
সম্পর্কে জ্ঞানও তখন অনেক উন্নত । মোটামুটি ভাবে বেদাজ- 

জ্যোতিষ অবলম্বনে লিখিত প্রায় সমসাময়িক কালের অপর 
একটি গ্রন্থের ন!ম “যাজুষ জ্যোতিষ’ ৷ 

সাধারণ ভাবে জ্যোতিষ-সংহিতা নামে পরিচিত সুপ্রাচীন 
কালের আরো কতকগুলি জ্যোতিষীয় গ্রন্থের কথা এতিহাসিক- 
দের জানা আছে। এগুলির সঠিক রচনাকাল এখনও স্থিরীকৃত 
হয়নি, তবে বৈদিক যুগের শেষ ভাগেই রচনা শুরু হয়। 
জ্যোতিষ-সংহিতাগুলির মধ্যে গর্গসংহিতা'র একখানি ছিন্ন 
সংস্করণ আবিস্কৃত হয়েছে--অপরাপর সংহিতাগুলির শুধুমাত্র 
উল্লেখ বা আলোচনা পাওয়া গেছে পরবর্তী জ্যোতিবিদগণের 
রচনায়। উল্লেখপ্রাপ্ত সংহিতাগুলির মধ্যে গর্গসংহিতা ও 
‘পরাশর সংহিতা" প্রধান; আরো দু'টি সংহিতার নাম “দেবলা- 
সংহিতা" ও “কাশ্যপসংহিতা? ৷ 

প্রাচীন সাহিত্যে উল্লেখপ্রাপ্ত জ্যোতিবিজ্ঞানীদের মধ্যে বৃদ্ধ 
গৰ্গ ছিলেন প্রাচীনতম ৷ ইনি সম্ভবতঃ পাণ্ডবদের সমসাময়িক 
ছিলেন। মহাভারতের একাধিক স্থানে তীর নাম আছে। 
প্রসঙ্গতঃ উল্লেখ্য যে, আধুনিক এঁতিহাসিকদের মতান্সারে 
ভারতযুদ্ধ বা কুরুক্ষেত্রের যুদ্ধ সংঘটিত হয়েছিল খৃষ্ট পূৰ্ব ১০০০ 
অব্দের অনুরূপ কালে। বৃদ্ধ গৰ্গ রাজা পৃথুর সভা- 
জ্যোতিষী ছিলেন এবং সরস্বতী নদীর তীরে কোথাও বাস 
করতেন। দেশের বিভিন্ন অঞ্চল থেকে তার আশ্রমে শিক্ষার্থীর 
সমাগম হ'ত। বৃদ্ধ গর্গের পরে উল্লেখযোগ্য প্রতিষ্ঠা অর্জন 
করেন লঙ্ধ বা মতান্তরে লগধ ৷ ইনি “যাজুষ জ্যোতিষ? নামক 
গ্রন্থের প্রণেতা ৷ অয়নান্ত বিন্দু বা solsticial point দুইটির 

অবস্থান সংক্রান্ত কয়েকটি মূল্যবান পর্যবেক্ষণ ও গবেষণা এর 
শ্রেষ্ঠ কীতি। পরবর্তীকালে লক্ধ-প্রদ্শিত পথে আরো গবেষণা 
করেন গৰ্গ ও পরাশর । খাষিপুত্র, কপিলা চার্য, কশ্যপ, কাশ্যপ, 
দেবল প্রভৃতি আরো কয়েকজন গণিতজ্ঞর নাম পাওয়া যায়। 
কিন্তু, কাশ্যপ ও দেবল প্রণীত দু'টি গ্রন্থের নাম ছাড়া এদের 
সম্বন্ধে আর প্রায় কিছুই জানা যায় না। 

বৌধারন প্রভৃতি জগত্বরেণ্য গণিতবিদ্দের সম্বন্ধেও, শুন্ব' 
গ্রন্থগুলির প্রসঙ্গে সামান্য কিছু তথ্য ছাড়া, ব্যক্তিগতভাবে 
কিছুই জানা যায়নি। মজুমদার-পুসালকার সম্পাদিত মহাগ্রন্থে 
এদের কার্যকাল খৃষটপূর্ব ৮০০ থেকে ৪০০ অব্দের মধ্যে নির্দিষ্ট 
করা হয়েছে। বিভূতিভূষণ দত্ত আরো সুনির্দিষ্ট ভাবে লিখেছেন 
যে, বৌধায়নের কাল খৃষ্টপূৰ্ব ৮০০ অব্দের অনুরূপ । 

উল্লিখিত শুদ্বকারগণের হাতে বৈদিক ভারতে জ্যামিতির 
প্রভূত উন্নতি হয়__কিন্তু জ্যামিতিবিদ্যার স্থত্ৰপাতের কৃতিত্ব 
হয়তো আরো আগের যুগের অজ্ঞাতনামা কয়েজন মনীষীর । 
বৌধায়ন ও আপত্তম্ব শুল্বের অনেক জায়গায় অনেক তথ্য 
ব্যবহার করার পরেই বলা আছে: “ইতি বিজ্ঞায়তে”, অথবা 
“ইতি অভ্যুপদিশস্তি”, অথবা “ইতি উক্তম্‌”। গার্ধে, দত্ত 
প্রমুখ পণ্ডিতদের মতে সংশ্লিষ্ট তথ্যগুলি তৈত্তিরীয়, মৈত্ৰায়ণী 
প্রভৃতি ব্ৰাহ্মণ থেকে সংগৃহীত; কিন্তু দুঃখের বিষয় বৌধায়ন- 


আপন্তম্ব-শুম্বে কোথাও পূৰ্বস্থরীদের নাম বা অন্য কোন 
পরিচয়ের উল্লেখ নেই ৷ 

বেদোত্তর যুগ 


পটভূমিকা ঃ প্রধান প্রধান গণিত গ্রন্থ ও গণিতবিদ ৪ 
গণিতজ্ঞান ও অবদান 


॥ পটভূমিকা ॥ 


বৈদিক যুগের সকল সময়েই ভারতবর্ষে গণিতের তথা 
বিজ্ঞানের তথা সভ্যতা-সংস্কতির মান সমান উন্নত ও গৌরব- 
জনক ছিল না ৷ প্রকৃতপক্ষে এই যুগের প্রথম ভাগে মননক্রিয়ার 
যে ব্যাপক চর্চা ও উৎকৰ্ষ হয় শেষভাগে তার ধারা অনেক 
পরিমাণে ক্ষীণ। প্রধানতঃ বেদের সংহিতা অংশগুলি এই 
প্রথম ভাগে রচিত হয়, আর শেষ ভাগে ক্রমে ক্ৰমে স্ষ্ট 
হয় ব্ৰাহ্মণ অংশগুলি, উপনিষদ্‌ ও সুত্র সাহিত্য ৷ 

সংহিতার রচনাকালে ভারতীয় আর্ধ-সমাজে বৃত্তি 
অবলম্বনের ব্যাপারে কোনরূপ বাধ্যবাধকতা ছিল না। আপন 
আপন রটিপ্রবৃত্তি ও সুযোগসুবিধা অনুসারে বৃত্তিনির্বাচনের 
স্বাধীনতা সকলেরই ছিল । কিন্তু পরবর্তীকালে এই অবস্থার 
আমুল পরিবর্তন ঘটে । সমাজে এই সময়ে জাতিভেদ প্রথা, 
প্রবল আকার ধারণ করে । জাতি ও বৃত্তি নির্ণয় হয় জন্মনির্ভর, 
কেবলমাত্র উচ্চবর্ণের পুরুষরাই বিদ্যাচ্চার অধিকার লাভ 
করেন এবং বিভিন্ন কারিগরিবৃত্তিগুলি নীচ বলে গণ্য হ’তে 
থাকে। সংহিতার স্ুত্রগুলিতে আর্ধখষিদের যে মুক্ত বুদ্ধি, 
সত্যসন্ধানী মনোভাব ও স্বাধীন চিন্তাধারার প্রতিফলন পাওয়া 
যায় ব্ৰাহ্মণাদি সাহিত্যে তার অভাব অত্যন্ত স্পষ্ট। এই 
সাহিত্য প্রধানতঃ সংহিতাগুলির ভাস্তরচনা ও নানাপ্রকার 

আচার-অন্ুষ্ঠান বিধিনিষেধের নিষ্ফল খুঁটিনাটি আলোচনার 
মধ্যেই সীমাবদ্ধ থাকে । বৈদিক যুগের শেষ ভাগে ঘোষণা 
করা হয় যে, বেদ “অপৌরুষেয়? অর্থাৎ তা মানুষের রচনা নয়। 
বলা হয়, বেদ ‘নিত্য’ অর্থাৎ অপরিবর্তনীয় ৷ উল্লিখিত বিবিধ 
কারণগুলির ফলে এই সময়ে জ্ঞান-বিজ্ঞানের প্রায় সকল 
শাখার মান যে বিশেষ অবনত হয়ে পড়ে তা একান্ত 
স্বাভাবিক ৷ বেদীনির্মাণের কাজে জ্যামিতির ও কাল 
নির্ধারণের জন্য জ্যোতিবিজ্ঞানের প্রয়োজন থাকায় গণিতের 
এই ছুই শাখার কিছুটা উন্নতি এই সময়েও অবশ্য পরিদৃষ্ট 
হয়। কিন্তু বিজ্ঞানের সৰ্বাঙ্গীণ উৎকর্ষ ব্যাহত হয় । 

বৈদিক যুগের শেষ পর্বের রাজনৈতিক অবস্থাও সুস্থ, 
স্বাভাবিক বিজ্ঞান চর্চার উপযোগী ছিল না। সমগ্র আৰ্য-ভারত 
তখন ছোট ছোট অনেকগুলি রাজ্যে বিভক্ত ছিল। এদের 
মধ্যে যেগুলি অপেক্ষাকৃত শক্তিশালী তাদের সংখ্যাই ছিল 
ষোল ৷ এগুলি ‘ষোড়শ মহাজনপদ+ নামে খ্যাতিলাভ করে । 
এই সকল রাজ্যের মধ্যে কোন কোনটি ছিল গণতন্ত্র, অপরগুলি 
রাজতন্ত্র । রাজ্যগুলির মধ্যে একে অপরকে পরাভূত করে 
অধিকতর শক্তিশালী হবার অবিরাম চেষ্টা চলত। ফলে ুদ্ধ- 
বিগ্রহ লেগেই থাকত। রাজনৈতিক ক্ষেত্রে আভ্যন্তরীণ 
বিবাদ ছাড়া অপর এক উৎপাত ছিল বৈদেশিক আক্রমণ । 
আর্ধাধিকারের গোড়া থেকেই উত্তর-পশ্চিম ভারতের প্রত্যন্ত- 
ভাগ নানা উপজাতির আক্রমণে প্রায়ই বিব্রত হয়ে উঠত। 
খৃষ্টপূৰ্ব ষষ্ঠ শতকের মধ্যভাগে পারস্তসআ্রাট কাইরাস্‌ ভারত 

বৈদিক যুগের শেষ ভাগে ছোট ছোট অনেকগুলি রাজে/ বিভক্ত ভারতবর্ষ 


আক্রমণ করেন ৷ পরবর্তীকালে দেরিয়াস্‌ সিন্ধুউপত্যকা ও 
রাজপুতানার মরুভূমি পর্যন্ত তার পারসীক সাম্রাজ্য বিস্তার 
করেন। তার সাম্রাজ্যের এক-তৃতীয়াংশ রাজস্ব শুধু উত্তর- 
পশ্চিম ভারত থেকেই সংগৃহীত হ'ত ৷ 

সামাজিক ও রাজনৈতিক দিক থেকে এক অতি শোচনীয় 
অবস্থার মধ্যে ভারতভূমিতে বৈদিক যুগের অবসান হয়। 
অবস্থার ধীরে ধীরে আবার উন্নতি সুরু হয় খৃষ্টপূর্ব ষ্ঠ শতাব্দী 
থেকে । এই সময় থেকেই বেদোত্তর যুগের সুচনা । । প্রায় 
দেড় হাজার বৎসর কাল পর্যন্ত এর ব্যাপ্তি এই যুগে ভারতীয়রা 
বিজ্ঞান, দর্শন, শিল্প, সাহিত্য, বাণিজ্য প্রভৃতি বিষয়ে এতদূর 
উৎকর্ষ লাভ করেছিলেন যে, এই যুগের ভারত-সভ্যতা পৃথিবীর 
প্রাচীন সভ্যতাগুলির মধ্যে অন্যতম শ্রেষ্ঠ বলে সর্বজনম্বীকৃতি 
লাভ করেছে। 

সামাজিক ক্ষেত্রে শেষ-বৈদিক যুগের শ্বাসরোধকারী 
পরিবেশের অবসান ঘটিয়ে, চিত্তকে ভর়শুন্য ও জ্ঞানকে মুক্ত 
করে ধরা বেদোত্তর যুগের স্বত্রপাত করলেন তারা হলেন 
মানবতার পূজারী, বেদ-বিরোধী ধর্ম-আন্দোলনকারীদের দল । 
এই আন্দোলনকারীরা শুধু প্রচলিত ধর্মমতকে সমালোচনা বা 
সংস্কার করেই ক্ষান্ত হননি, মানবতার ভিত্তিতে প্রতিষ্ঠিত 
অনেকগুলি নতুন ধর্মমত প্রচারেও তারা ব্রতী হন নবপ্রচারিত 
ধর্ম গুলির মধ্যে মহাবীর প্রচারিত জৈন ধর্ম ও গৌতমবুদ্ধ 
প্রবতিত বৌদ্ধধর্ম সবিশেষ উল্লেখযোগ্য । জৈন ও বৌদ্ধ ধর্ম 
বেদের অত্রান্ততা ও জাতিভেদ প্রথা অস্বীকার করে । কাল- 

প্রবাহে ভারতভূমিতে এদের স্বকীয় বৈশিষ্্য ও প্রভাব প্রায় 
লোপ পেয়েছে কিন্তু বেদোত্তর যুগের স্মুচনায়, এই ছুই ধর্মমতের 
প্রভাব ও গুরুত্ব ছিল অপরিসীম ৷ 

বুদ্ধ ও মহাবীরের ধর্ম-আন্দোলনের সমসাময়িককালে 
ভারতবর্ষের রাজনৈতিক পরিস্থিতিতেও গুরুত্বপূর্ণ পরিবর্তন 
ঘটতে থাকে। ইতিপূর্বের বহুবিভক্ত ভারতে প্রাধান্যের 
প্রতিযোগিতায় ৪টি রাজ্য তখন অপর রাজ্যগুলিকে জয় করে 
বিশেষ পরাক্রান্ত হয়ে উঠেছে । এই রাজ্য ৪টি অবস্তী, বৎস, 
কৌশল ও মগধ। অবস্তীরাজ প্রচ্ভোত, বৎসরাজ উদয়ন, 
কোশলের নৃপতি প্রসেনজিৎ এবং মগধের অধিপতি বিদ্বিসার 
ছিলেন বুদ্ধ ও মহাবীরের সমসাময়িক। অপেক্ষাকৃত পরবর্তী- 
কালে কোশল ও মগধের প্রতিপত্তি ও রাজ্যসীমা সর্বাপেক্ষা 
বৃদ্ধি পায় এবং সবশেষে সমগ্র উত্তর ভারতে মগধ অপ্রতিদন্দী 
হয়ে ওঠে। বিদ্বিসারপুত্র অজাতশক্রর রাজত্বকালে মগধের 
সীমা! হিমালয় থেকে ছোটনাগপুর পর্যন্ত বিস্তৃত হয়েছিল । 
ভারতভূমিতে এক্যবদ্ধ বিশাল রাজ্যগঠনের এটাই সুচনা । 
পরে এক সময়ে মগধের রাজশক্তি দাক্ষিণাত্যসহ প্রায় সমগ্র 
ভারতবর্ষকে একতাবদ্ধ করেছিল । 

ভারত-ইতিহাসে বেদোত্তর যুগের বিস্তৃতি প্রায় দেড় হাজার 
বৎসর কাল। বেদোত্তর তথা প্রাচীন যুগের অবসানে যে-যুগের 
সুচনা ইতিহাসে তা মুসলিম যুগ বা মধ্য যুগ নামে অভিহিত | 
খৃষ্টীয় দ্বাদশ শতাব্দীর শেষ দশকে, ১১৯২ সালে, তরাইনের 
দ্বিতীয় যুদ্ধে কাবুল-গজনীর শাসনকর্তা মহম্মদ ঘুরীর কাছে 

আজমীঢের চৌহানরাজ পৃথ্বীরাজের পরাজয়ের মাধ্যমে ইতিহাসের 
এই যুগ-পরিবর্তন সাধিত হয়। ইতিপূর্বে অবশ্য ১১৯১ খৃষ্টাব্দে 
তরাইনের প্রথম যুদ্ধে পৃথ্বীরাজ মহম্মদ ঘুরীকে পরাজিত ও 
গুরুতররূপে আহত করেন, কিন্তু শত্রুর পশ্চাদ্ধাবন না৷ করে 
অহেতুক উদারতার অথবা সামরিক অদুরদশিতার পরিচয় দেন 
__ ইতিহাসের নতুন গতিপথের দ্বার উন্মুক্ত করেন ৷ 

বেদোত্তর ভারতের সম্বন্ধে তথ্যসংগ্ৰহ করা স্বাভাবিকভাবেই 
প্রাচীনতর ভারতের মত দুঃসাধ্য নয় । এ-যুগের অসংখ্য 
শিলালিপি, ধাতুফলক; উৎকীর্ণ পাত্র, মুদ্রা, গ্রন্থ প্রভৃতি 
ভারতবর্ষের মধ্যে এবং ব্যবসা-বাণিজ্য-সংস্কৃতির স্থত্রে তৎকালীন 
ভারতের সঙ্গে যুক্ত অন্যান্য দেশে পাওয়া গেছে। আর, 
অষ্টাদশ শতাব্দীর শেষ দিক থেকে প্রাচীন ভারতকে জানার 
যে-আগ্রহ ও উৎসাহ দেশী-বিদেশী পণ্ডিতদের মধ্যে স্থষ্টি হয়েছে 
তার নুফলে অনেক এঁতিহাসিক উপাদানেরই সদ্যবহার হয়েছে। 

কয়েকজন বিদেশী পর্যটকের বেদোত্তর ভারত পরিভ্রমণের 
বিবরণ ভারত-গবেষকদের খুব সাহায্য করেছে। তাদের মধ্যে 
আরব মনীষী আল্বীরূনীর নাম শ্রদ্ধার সঙ্গে উল্লেখযোগ্য ৷ 
গণিতাদি শাস্ত্ৰে সুপণ্ডিত, উদার, নিভীকি এই জ্ঞানসাধক 
বেদোত্তর যুগের শেষ দিকে ভারতবর্ষে আসেন এবং তীক্ষ্ণ, 
গভীর মননের সঙ্গে সংস্কৃত ভাষা এবং হিন্দুদের সাহিত্য, 
বিজ্ঞান, দর্শন ও অন্যান্য বিষয় অনুশীলন করেন ৷ তার রচনা 
‘তহ কিক্‌-ই-হিন্দ' প্রাচীন ভারত সম্বন্ধে সবচেয়ে মূল্যবান 
রচনাগুলির অন্যতম | 


বেদোত্তর - যুগে বিভিন্ন সময়ে ভারতবর্ষে অনুকূল-অৰ্থ- 
নৈতিক-রাজনৈতিক-সামাজিক পরিবেশে সভ্যতা-সংস্কৃতির 
প্রভূত উন্নতি হয়েছিল৷ মৌর্য সম্রাটদের শাসনকালে অর্থাৎ 
৩২১ থেকে ১৮৫ খৃষ্টপূর্বাব্দে কলা ও বিজ্ঞানের বিভিন্ন শাখার 
প্রশংসনীয় প্রগতি লক্ষ্য করা যায়। পরবর্তীকালে কুষাণ 
নৃপতিদের পৃষ্ঠপোষকতায় অবস্থার আরও উন্নতি হয় এবং 
গুপ্তযুগে অর্থাৎ খৃষ্টীয় ৩২০ থেকে ৪৯৬ অব্দে সাধারণভাবে কলা 
ও বিজ্ঞান চর্চা চরমোৎকর্ষ লাভ করে। অবশ্য গণিতশাস্ত্ৰের, 
বিশেষতঃ জ্যোতিবিজ্ঞানের, কতকগুলি অত্যন্ত মূল্যবান 
আবিজ্ঞিয়া গুপ্তযুগের পরেও সংঘটিত হয়েছে ৷ 


॥ প্রধান প্রধান গণিতগ্রন্থ ও গণিতবিদ ॥ 


বেদোত্তর যুগে গণিতশান্ত্রের বিভিন্ন শাখাগুলির মধ্যে 
জ্যোতিষ শাখাই ভারতীয়দের সবচেয়ে বেশি মনোযোগ 
লাভ 'করে। এই কালে রচিত জ্যোতিষ-গ্ন্থগুলির মধ্যে 
‘সিদ্ধান্ত’ গ্রন্থগুলি সর্বাগ্রে উল্লেখযোগ্য ৷ উচ্চশ্রেণীর যে-কোন 
জ্যোতিষীর গ্রন্থ হিন্দুরা সে-যুগে সিদ্ধান্ত নামে অভিহিত 
করতেন ৷ এখন পর্যন্ত মোট ১৮টি সিদ্ধান্তর কথা জানা গেছে, 
যথা_স্ূৰ্য, পিতামহ বা ব্ৰহ্ম, ব্যাস, বশিষ্ঠ, অন্তি, পরাশর, 
কাশ্যপ, নারদ, গৰ্গ, মরীচি, মন, অঙ্গিরা, রোমক বা লোমশ, 

চ্যবন, যবন, ভৃগু ও শৌনক। সিদ্ধান্তগুলি কোন্‌ কোন্‌ 
সময়ের এবং কাদের রচনা তা জানা যায়নি। তবে এগুলি 
যে খৃষ্টীয় ৬ষ্ঠ শতাব্দীর পূর্বে বিভিন্ন সময়ে রচিত এ-কথা মনে 


করার নিশ্চিত কারণ আছে। নি 
সিদ্ধান্তগুলির মধ্যে স্র্যসিদ্ধান্ত গ্রন্থ সর্বশ্রেষ্ঠ । একমাত্র 
এই গ্রন্থটি আধুনিক এঁতিহাসিকদের হস্তগত হয়েছে । অবশ্য 


প্ৰাপ্ত সূর্যসিদ্ধান্ত ও সর্বপ্রথম লিখিত সূর্ধসিদ্ধান্তের মধ্যে অনেক 
পার্থক্য আছে। কেননা অনেক সংস্কারক ও টিকাকারদের 
হাতে গ্রন্থটি বহুবার পরিবতিত ও. পরিবধিত হয়েছে। প্রাপ্ত 
ূর্ধসিদ্ধান্ত ১৪টি পরিচ্ছেদে বিভক্ত একটি বৃহৎ গ্রন্থ। এটিকে 
হিন্দু গণিত প্রতিভার অন্যতম শ্রেষ্ঠ নিদর্শন মনে করা যায়। 
অপরাপর সিদ্ধান্তগুলি সম্পর্কে জানা যায় ইতস্ততঃ বিক্ষিপ্ত 
নানা উল্লেখ ও বিবরণ থেকে ৷ বরাহমিহির তার ‘পঞ্চ- 
সিদ্ধান্তিকাঁর পিতামহ, বশিষ্ঠ, রোমক, পৌলিশ, ও সূর্য 
পিদ্ধান্তগুলির সংক্ষিপ্ত পরিচয় দিয়েছেন। টীকাকার 
ভট্টোৎপলের লেখা থেকে পৌলিশ সিদ্ধান্ত সম্পর্কে জানতে 
পারা যায়। একাদশ শতাব্দীর সুপ্রসিদ্ধ মুসলমান পর্যটক 
আল্বীরূনীর রচনায় পৌলিশ ও রোমক সিদ্ধান্তের বর্ণনা 
আছে। রোমক সিদ্ধান্তের একটি টাকাও পাওয়া যায়। 
এটির রচয়িতা শ্রীষেন। | ব্ৰহ্মগুপ্ত বশিষ্ঠ সিদ্ধান্তের দুইটি 
সংস্করণের কথা উল্লেখ করেছেন; একটির সম্পাদকের নাম 
বিষ্ণুচন্দ্ৰ । সিদ্ধান্তগুলির মধ্যে পিতামহ সিদ্ধান্ত সৰ্বনিকৃষ্ 
এবং সম্ভবতঃ সর্বাপেক্ষা প্রাচীন । এই গ্রন্থের প্রধান অবলম্বন 

বৈদিক যুগের বেদাঙ্গ জ্যোতিষ । আলোচনার ব্যাপ্তি ও 
সমৃদ্ধিতে বশিষ্ঠ সিদ্ধান্ত অপেক্ষাকৃত উন্নততর ৷ 

সিদ্ধান্ত ছাড়া বেদোত্তর যুগে আর এক শ্রেণীর জ্যো তিষগ্রন্থ 
রচিত হয়। এগুলি “করণ? বা ‘তন্ত্ৰ’ নামে অভিহিত হ’ত। 
এ-গ্রন্থগুলি ছিল বিষয়বস্তু অথবা আলোচনার ব্যান্তিতে কিছুটা 
সীমাবদ্ধ প্রকৃতির ৷ আল্বীরানীর ভারত বৃত্তান্তে ‘খণ্ডখাদ্যক’, 
‘করণ-তিলক’, কিরণ-সার' প্রভৃতি কয়েকটি করণগ্রন্থের 
কথা আছে। 

বেদোত্তর যুগের একেবারে গোড়ার দিকের তিনটি 
জ্যোতিষীয় গ্রন্থের নাম_“স্ূর্য প্রজ্ঞপ্তি', ‘চন্দ প্রজ্ঞপ্তি”, ‘ভদ্ৰ 
বাহবীয় সংহিতা”। এই গ্রন্থ জৈন ধর্মাবলম্বীদের রচনা । 
বৈদিক যুগের গ্রন্থ বেদাঙ্গ জ্যোতিষের পরবর্তী হলেও জৈন 
জ্যোতিষগ্রন্থগুলি অপেক্ষাকৃত প্রাথমিক ও অশুদ্ধ জ্ঞানের 
পরিচায়ক । এ-ঘটনা সম্ভবতঃ ধৰ্মীয় বিদ্বেষের কুফল ৷ 

বিগত শতাব্দীর শেষ দিকে পেশোয়ারের অদূরবর্তী 
" বখশালী গ্রাম থেকে এঁতিহাসিকর| বেদোত্তর যুগের একটি 

গাণিতিক পুঁথি আবিষ্কার করেছেন। গণিতের ইতিহাসে 
বিখশালী পাণ্ডুলিপি’ বা ‘Bakhsh manuscript’ নামে 
পরিচিত এই গ্রন্থটি গে'যুগে কাগজরূপে ব্যবহৃত ভূর্জপত্রে 
অর্থাৎ বাৰ্চ, (৮2: ) জাতীয় গাছের ছালে লিখিত) এর 
ভাষা সংস্কৃত, লিপি “দারদা” । পাঙুলিপির অবস্থা অত্যন্ত 
জরাজীর্ণ, পাঠোদ্ধার অতিশয় ছঃসাধ্য। কিন্তু গবেষকদের 
অক্লান্ত চেষ্টায় এ-পাণ্ডুলিপি থেকে অনেক তথ্য সংগৃহীত 

হয়েছে গ্রন্থটিতে পাটীগণিত ও বীজগণিতের অনেক সমস্যা 
ও জমাধানপদ্ধতি আলোচিত. হয়েছে। পাঙ্জুলিপিটির 
রচনাকাল সম্পর্কে পণ্ডিতদের মধ্যে গভীর মত-পার্থক্য আছে__ 
বিভূতিভূষণ দত্তর মতে ২০০ খৃষ্টাব্দের অনুরূপ সময়, হোলে 
( Hoernle )-এর মতে তৃতীয় বা চতুর্থ শতক, আবার 
ক্যে (K্যৎ )-এর বিচারে দ্বাদশ শতাব্দী বা আরও কিছু 
পরে। কিন্তু গ্রন্থটি যে বেদোত্তর হিন্দু যুগের সে-সন্বন্ধে কোনও 
মতভেদ নেই; আর বর্তমানকালের সবচেয়ে নির্ভরযোগ্য 
প্রামাণিক গ্রন্থ “দি হিষ্টৰী গ্যাণ্ড কালচার অফ দি ইণ্ডিয়ান 
পিপল্‌-এ দত্তের মতই সমথিত হয়েছে । 

বেদোত্তর ভারতের গণিতবিদ্‌গণের মধ্যে ধার নাম সর্বাগ্রে 
উল্লেখ্য তিনি আর্ধভট ৷ প্রাচীন: ভারতীয় সাহিত্যে ইনি 
সাধারণতঃ কুম্ুমপুরের আর্ধভট নামে উল্লিখিত হ'তেন। 
পাটলিপুত্রের-_আধুনিক পাটনার-_কাছে কু্ুমপুর ছিল এর 
কর্মক্ষেত্র, সম্ভবতঃ সেখানেই ৪৭৬ খৃষ্টাব্দে ইনি জন্মগ্রহণ করেন ৷ 
এ'র“আর্যভটায়ঃ গ্রন্থটি বিশ্বখ্যাতি লাভ করেছে ৷ এটি তার মাত্র 
২৩ বৎসর বয়সের রচনা । প্রাচীন সাহিত্যে আর্ধভটের আরও 
একটি গ্রন্থের কিছু কিছু উল্লেখ আছে, কিন্ত গ্রন্থটি সম্বন্ধে 
বিশেষ কিছু জানা যায় না। আর্যভট ছিলেন “স্বত্রকার'_ 
কেবলমাত্র গাণিতিক ফল ও সিদ্ধান্তগুলি তিনি অতি সংক্ষেপে 
লিপিবদ্ধ করতেন; বিস্তারিত ব্যাখ্যা বা গবেষণাপদ্ধতির 
আলোচনা তার রচনায় নেই ৷ অনুমান করা যায় যে, এইগুলি 
তিনি শিষ্যদের কাছে মৌখিকভাবে করতেন । 

আর্ধভটায় গ্রন্থটি চারটি পরিচ্ছেদে বিভক্ত, যথা--দশ- 
গীতিকা, গণিতপাদ, কালক্রিয়া ও গোলপাদ । গণিতপাদে 
জ্যোতিষচ্চার পক্ষে প্রয়োজনীয় তেত্রিশটি বিভিন্ন গাণিতিক 
প্রক্রিয়ার সংক্ষিপ্ত বিবরণ আছে। প্রক্রিরাগুলি পাটীগণিত, 
বীজগণিত ও সমতল ত্ৰিকোণমিতি বা Plane Trigono- 
metry-র। একস্থানে বৃত্তের পরিধি ও ব্যাসের অনুপাতকে 
৩১৪১৬ দ্বারা স্থৃচিত করা হয়েছে ৷ স্মরণীয় যে আধুনিক 
হিসাবে উক্ত অনুপাত ‘পাই’ ()১৯৩-১৪১৫৯। আর্ধতটায়ের 
অপর তিন পরিচ্ছেদ জ্যোতিবিগ্ভা ও গোলক-ত্রিকোণমিতি বা 
Spherical Trigonometry সম্পৰ্কে ৷ এই আলোচনার 
প্রধান অবলম্বন সিদ্ধান্তগ্রন্থগুলি। কিন্তু আর্ধভট সিদ্ধান্ত- 
জ্যোতিষের অনেক মূল্যবান পরিবর্তন সাধন করেন। 
এপ্রসঙ্গে গোলপাদে তিনি লিখেছেন যে, জ্ঞান সমুদ্রের. 
তলায় অনেক রত্ব ছিল--কতক আসল, কতক নকল; তিনি 
নিজের বিচারবুদ্ধির সাহায্যে কেবল আসলগুলি সংগ্রহ 
করেছেন। আর্ধভটের চিন্তা- ও পর্যবেক্ষণ-প্রস্থত কয়েকটি 
ফলাফল বিজ্ঞানের ইতিহাসে প্রাচীন জগতের শ্রেষ্ট অবদান 
হিসাবে সম্মানিত হওয়ার যোগ্য। আর্যভটই প্রথম, তার 
দশগীতিকায়, পৃথিবীর আহ্নিক গতির কথা ঘোষণা করেন । 

আর্ধভট হিন্দু জ্যোতিষে “উদয়িক' ও “আর্ধ রাত্রিকঃ নামে 
দুইটি বিকল্প গণনা-পদ্ধতির প্রবর্তন করেন ৷ প্রথমটিতে স্থর্যোদয় 
এবং দ্বিতীয়টিতে মধ্যরাত্রি থেকে দিবসারস্ত পরিগণিত হ'ত। 

আর্ধভটের জ্যোতিষীয় মতবাদ ও পদ্ধতি সমসাময়িক 

জ্যোতিবিদগণের মধ্যে গভীর প্রভাব বিস্তার করেছিল। তার 
শিষ্য ও অনুবর্তদের মধ্যে কয়েকজন পরবর্তীকালে বিশেষ 
খ্যাতির অধিকারী হন, যথা__লাটদেব, ভাস্কর, পাণ্ডুরঙ্গস্বামী 
নিঃশঙ্ক ও লল্ল। সর্বাধিক খ্যাতি লাভ করেন লাটদেব। 
ইনি রোমক, পৌলিশ ও তৃর্য সিদ্ধান্তগুলির ব্যাখ্যা রচনা 
করেন । গুণীসমাজ তার নাম দিয়েছিলেন “দর্বসিদ্ধান্তগুরু” ৷ 
ভাস্কর ভারতীয় গণিতেতিহাসে সাধারণতঃ ১ম ভাস্কর নামে 
উল্লিখিত হন ৷ ইনি ৫৭৮ খুষ্টাব্দের সমসায়িক । আর্ধভটের 
জ্যোতিষীয় মতবাদের ছু'টা টাকা, ‘লঘু ভাস্করীয়’ ও “মহা- 
ভাস্করীয়”, এর রচনা ৷ আর্যভটায়ের একটি সমালোচনা গ্ৰন্থও 
ইনি রচনা করেন। লল্ল “শিষ্যধীবৃদ্ধিদঃ নামে একটি গ্রন্থ 
প্রণয়ন করেন । ইনি নিঃসন্দেহে আর্ধভটপন্থী ছিলেন, কিন্তু 
আর্ধভটের সমসাময়িক ছিলেন কিনা সে-সম্বন্ধে গভীর মত- 
পার্থক্য আছে। অধ্যাপক প্রবোধচন্দ্র সেনগুপ্ত ‘খণ্ডখাদ্যক' 
গ্রন্থের ইংরেজী অনুবাদের ভূমিকায় বিচার বিশ্লেষণ করে 
দেখিয়েছেন যে, লল্লর কার্যকাল ছিল ৭৪৮ খৃষ্টাব্দের অনুরূপ 
সময়। কিন্তু মহামহোপাধ্যায় সুধাকর দ্বিবেদীর মতে লল্ল 
৪৯৮ অব্দের সমসাময়িক । 

সুবিখ্যাত ‘পঞ্চসিদ্ধান্তিকা’ গ্রন্থের প্রণেতা বরাহমিহির 
জন্মগ্রহণ করেন মগধ রাজ্যে আধুনিক দক্ষিণ বিহারে__ 
"আনুমানিক ৫০৫ খৃষ্টাব্দে ৷ ‘বৃহৎ-সংহিতা’ নামে এর আরও 
একটি গ্রন্থ ছিল । গ্রন্থ ছুটিতে বরাহমিহিরের নিজস্ব মৌলিক 
চিন্তার বিশেষ পরিচয় পাওয়া যায় না। কিন্তু এগুলি 

ইতিহাসের দিক থেকে অত্যন্ত মূল্যব্যন। কতকগুলি সিদ্ধান্ত 
গ্রন্থ সম্পর্কে আমাদের বর্তমান জ্ঞান প্রধানতঃ বরাহমিহিরের 
লেখা থেকে সংগ্রহ করা। বরাহমিহির আর্ধভট ও 
লাটদেব ছাড়া পূর্ববর্তী আরও কয়েকজন জ্যোতিবিদের কথা 
বিশদভাবে উল্লেখ করেছেন-_সিংহাচার্য, পরদ্যুম ও বিজয়নন্দীর 
কথা৷ প্রদ্যুয় মঙ্গল ও শনিগ্রহের এবং বিজরনন্দী বুধগ্রহের 
সম্পর্কে বিশেষভাবে গবেষণা করেছিলেন বলে জানা যায়। 
বিজয়নন্দী বশিষ্ঠসিদ্ধান্ত গ্রন্থটির একটি সংস্করণও রচনা করেন। 
প্রদ্যুম ও বিজয়নন্দী বরাহমিহিরের পূর্ববর্তী, কিন্তু আর্ধভটেরও, 
পূৰ্ববৰ্তা কিনা সে-কথা সঠিকভাবে জানা যায় ন| ৷ 

ব্ৰহ্মগুপ্ত, বিখ্যাত বিজ্ঞান-এঁতিহাসিক সার্টন (Sarton)-এর 
ভাষায় ছিলেন “One of the greatest scientists of his. 
race and the greatest of his time.”— অৰ্থাৎ, 
“তার স্বজাতীয় বৈজ্ঞানিকদের মধ্যে অন্যতম শ্রে্ট আর 
সমকালীনদের মধ্যে সর্বশ্রেষ্ঠ ৮ ইনি ৫৯৮ খৃষ্টাব্দে জন্মগ্রহণ 
করেন। মধ্যভারতের উজ্জয়িনী ছিল এর কর্মস্থল। এর 
বিশ্ববিশ্ুত গ্রন্থ '্রাহ্গস্ফুট-সিদ্ধান্ত'। এটি তার ৩০ বৎসর 
বয়সের অর্থাৎ ৬২৮ খুষ্টাব্দের রচনা ৷ পরিণত বয়সে; ৬৬৫ 
খৃষ্টাব্দে ইনি খণ্ডখাদ্যক' নামে আরও একটি গ্রন্থ লেখেন । 
এটি একটি করগ্রন্থ। ব্ৰহ্মগুপ্তর রচনাতে সিদ্ধান্ত-জ্যোতিষ ও. 
আর্ধভটায়ের ব্যবহার আছে, কিন্তু তিনি পূর্বের বহু গণনারীতির 
অত্যন্ত মূল্যবান সংস্কার সাধন করেন ৷ জ্যোতিষে তার নিজস্ব 
মৌলিক অবদানও কিছু কম নয়। পরবর্তী জ্যেতিবিদগণ 

সকলেই ব্ৰহ্মগুপ্তের পদ্ধতি ও গণনার ফল ব্যবহার করতেন । 
ব্ৰহ্মগুপ্ত রচিত গ্রন্থ দু'টি সমসাময়িক ও পরবর্তী কালে, স্বদেশে 
ও বিদেশে বিশেষ সমাদর লাভ করে । মধ্যপ্রাচ্যের পণ্ডিতরা 
আরবী ও ফার্সী ভাষায় এগুলির অনুবাদ প্রকাশ করেন। 
ব্ৰাহ্ম-স্ফুট-সিদ্ধান্তর আরবী নাম ‘সিন্দহিন্দ ৷ এটি সম্ভবতঃ 
৭৭৩ খৃষ্টাব্দে মহম্মদ বিন্‌ ইত্রাহিম আল্‌ ফাজারী কর্তৃক 
অনুদিত । খণ্ডখাগ্ভকের আরবী অনুবাদ “অলর্কন্দ+ নামে 
পরিচিত। সমকালীন পণ্ডিতদের তুলনায় ব্ৰহ্মগুপ্ত আরও 
অনেক বেশী অগ্রগামিতার পরিচয় দেন বিশুদ্ধ গণিতের ক্ষেত্রে । 
ব্ৰাহ্ম-স্ষুট সিদ্ধান্তর ২টি পরিচ্ছেদ পাটীগণিত, বীজগণিত ও 
জ্যামিতি সম্পর্কে ৷ এখানে ত্রৈরাশিক, সমান্তর প্রগতি, ১ম ও 
২য় মাত্রার নির্ণেয় ও অনির্ণের সমীকরণ, বৃত্তস্থ ত্ৰিভুজ ও 
চতুৰ্ভুৰ্জ সম্বন্ধে তার গবেষণার ফল লিপিবদ্ধ আছে। তার 
ব্যবহৃত অনেকগুলি গাণিতিক প্রক্রিয়ার সঙ্গে আজকের 
অনুরূপ প্রক্রিয়ার কোনও তফাৎ নেই | জ্যামিতিতে “ব্রহ্মগুপ্তর 
উপপাদ্য’ নামে পরিচিত প্রতিজ্ঞাটি আজও তার অবিস্মরণীয় 
প্রতিভার সাক্ষ্য বহন করছে। 

ব্ৰহ্মগুপ্ত খণ্ডখাদ্মকে আর্ধভটের আর্ধরাত্রিক গণনাপদ্ধতি 
গ্রহণ করেছিলেন, কিন্ত আৰ্যভট-প্রস্তাবিত পৃথিবীর আহ্নিক 


সমালোচনা করতেন ৷ দুঃখের বিষয়, এই সমালোচনার ভাব, 
ভাষা ও ভঙ্গী বৈজ্ঞানিক জনোচিত ছিল না, এমন কি আর্ধভট 

সম্পর্কে ব্যক্তিগত কটাক্ষও এতে স্থান পেয়েছিল। ব্যাপক 
প্ৰসিদ্ধি ও প্রভাবের জন্য পূর্বস্থ্রী সম্পর্কে ঈর্যাই সম্ভবতঃ এর 
কারণ । 

ব্ৰহ্মগুণ্ডের রচনা ছু'টি, বিশেষ করে খণ্ডখাগ্ক, দীর্ঘকাল 
পর্যন্ত ভারতীয় জ্যোতিষে সবিশেষ সমাদর পেয়েছে। পরবর্তী 
প্রায় ৬ শতাব্দী ধরে খগ্ডখাগ্ককের অনেকগুলি টাকা রচিত 
হয়। -টাকাকারদের মধ্যে আছেন লল্প, ভট্টোৎপল, পৃথুদক- 
স্বামী, সোমেশ্বর, বরুণ ও আমরাজ। লল্লকৃত টাকাটির নাম 
খিগুখাগ্যপদ্ধতি' । এই লল্প ও “শিত্যধীবৃদ্ধিদ” প্রণেতা আৰ্যভট- 
পন্থী লল্ল অভিন্ন কিনা সে-সম্বন্ধে এতিহাসিকদের মধ্যে 
মতানৈক্য আছে। 

্ৰহ্মগুণ্ডের পর ভারতবর্ষের ইতিহাসে গভীর গাণিতিক 
জ্ঞান ও বিস্ময়কর গণিত প্রতিভার জন্য ভাস্বর হয়ে আছেন 
ভাস্করাচার্য। মধ্যবৰ্তীকালের কয়েকজন গণিতবিদের নাম ও 
তাদের কিছু কিছু তৎপরতার কথাও অবশ্য উল্লেখ্য । টী 

'লঘুমানস'-রচরিতা মঞ্জুল বা মতান্তরে মুঙ্জাল জন্মগ্ৰহণ 
করেন ৯৩২ খৃষ্টাব্দে । লঘুমানস একটি করণ গ্রন্থ। ভারতীয় 
জ্যোতিষে অয়ন-চলন বা precession of the equinoxes 
সম্পর্কে আলোচনা করার জন্য মঞ্জুলের বিশেষ খ্যাতি । তীর 
আগের আর কোনও লেখায় এই ছুরাহ জ্যোতিষীয় তথ্যের 
স্পষ্ট এবং সবিস্তার উল্লেখ পাওয়া যায় না। ভাস্করাচার্য তার 
রচনায় এই প্রসঙ্গে মঞ্জুলের গবেষণা গ্রহণ করেছেন এবং খণও 
স্বীকার করেছেন। মঞ্জলের পরবর্তী ছিলেন শ্রীপতি । সম্ভবতঃ 

১০৩৯ খুস্টাব্দে এর জন্ম হয়। ইনি 'বীকোটি' ও “সিদ্ধান্ত- 
শেখর” নামে ছুটি গ্রন্থ প্রণয়ন করেন ৷ বীকোটা গ্রন্থটা একটি 
করণ গ্রন্থ । ধারারাজ ভোজ ছিলেন “রাজঝৃগাঙ্ক' করণগ্রন্থের 
রচয়িতা । আর ‘ভাস্বতী’ এই জনপ্রিয় করণ-গ্রন্থাট লেখেন 
শতানন্দ। এটি ১০৯৯ খৃষ্টাব্দে পঞ্জিকা-প্রণয়নের বিশেষ 
উপযোগী করে লেখা হয় ৷ 

খৃষ্টীয় ৮ম থেকে ১০ম শতকের মধ্যে কয়েকজন বীজ- 
গণিতভ্ঞর জন্ম হয়। এদের নাম পদ্মনাভ, শ্রীধর ও মহাবীর ৷ 
মহাবীর সম্ভবতঃ ৮৫০ অন্দে জন্মগ্রহণ করেন। এঁর “গণিত- 
সার-সংগ্রহ" গ্রন্থটি সংকলন গ্রন্থ হিসেবে অত্যন্ত মূল্যবান । 
গ্রীধরের গ্রন্থের নাম ‘ত্ৰিশতিক|’ ৷ ইনি ৮ম বা মতান্তরে ১০ম 
শতাব্দীর লোক । ত্রিশতিকা এবং পদ্মনাভ-রচিত গ্রন্থের 
কোনটিই পাওয়া যায়নি ৷ কিন্তু ২ মাত্রার সমীকরণ-সমাধানের 
একটি সাধারণ নিয়মের জন্য বর্তমানকালের বীজগণিত গ্রন্থেও 
ভ্রীধরের নামোল্লেখ পাওয়া যায়। 

ভাস্করাচার্য বা দ্বিতীয় ভাস্কর-_সর্বকালের সর্বদেশের 
অন্যতম শ্রেষ্ঠ এই গণিতজ্ঞ জন্মগ্রহণ করেন বেদোত্বরযুগের 
শেষদিকে, ১১১৪ খৃষ্টাব্দে দক্ষিণ-ভারতের বিজ্জবিড় বা 
বিজাপুরে ৷ ভারতীয় গণিতের সমগ্র ইতিহাসে ভাস্করাচাৰ্যের 
কোনও সমকক্ষ নেই, একথা বোধ হয় অত্যুক্তি নয়। 
গনিতশান্ত্রের প্রায় সকল শাখাই তার প্রতিভার স্পর্শের 
গৌরবময় সাক্ষ্য বহন করছে। ভাস্করাচার্যর বিশ্ববিশ্ৰুত গ্রন্থ 
“সিদ্ধান্ত-শিরোমনি” ১১৫০ খৃষ্টাব্দে রচিত হয়। তার অপর 

ছইটি গ্রন্থের নাম ‘করণ-কুতূহল’ ও “র্বতোভ্র যন্ত্ৰ’ ৷ প্রথমটির 
রচনাকাল সম্ভবতঃ ১১৮৩ সাল ৷ 

সিদ্ধান্ত শিরোমণি গ্রন্থটি চার খণ্ডে বিভক্ত, যথা-- 
লীলাবতী, বীজগণিত, গ্রহ-গণিতাধ্যায় ও গোলাধ্যায়। শেষ 
২টি খণ্ড জ্যোতিবিজ্ঞান বিষয়ক ভাস্করাচার্ধের পাটাগণিতের 
নাম কেন লীলাবতী হ'ল সে সম্পর্কে অনেক কিংবদন্তী 
আছে। কথিত আছে যে, লীলাবতী ছিলেন ভাক্করের বালবিধবা 
বা অনূঢ়া কন্যা এই কন্ঠাটির অবসর বিনোদনের উদ্দেশ্যেই 
সিদ্ধান্ত-শিরোমণির পাটাগণিত অংশটি বিশেষভাবে রচিত 
আর কন্যার নামাহ্ুসারেই এই নামকরণ। অপর এক 
প্রবাদান্ুসারে, নিঃসন্তানা ছুঃখিনী স্ত্রীর লীলাবতী নাম থেকে 
গ্রন্থের এরূপ নাম ৷ সিদ্ধান্ত-শিরোমণির একটি মহৎ বৈশিষ্ট্য 
এই যে, গ্রন্থটি শুধুমাত্র সংক্ষিপ্ত সূত্রের সমষ্টি নয়, সঙ্গে গন্ধে 
রচিত বিশদ আলোচনাও আছে। জ্যামিতি, ত্ৰিকোণমিতি, 
জ্যোতিবিজ্ঞান প্রভৃতি গণিতের প্রায় সকল শাখার গভীর 
সুসংবদ্ধ জ্ঞানের সুস্পষ্ট পরিচয় - সিদ্ধান্ত-শিরোমণির সর্বত্র 
আছে। কিন্তু গণিতশাস্ত্রের যে-শাখায় ভাস্করের মনীষার চরম 
বিকাশ হয়েছে তা বীজগণিত। ইউৰোপীয় এতিহাসিকদের 
মধ্যে ধারা অত্যন্ত ভারতবিদ্বেষী তারাও এ-ব্যাপারে গভীর 
বিস্ময় প্রশংসা না করে পারেন নি। সিদ্ধান্ত-শিরোমণি 
প্রকাশের প্রায় সঙ্গে সঙ্গে এই গ্রন্থ আরবের পণ্ডিত সমাজের 
দৃষ্টি ও সমাদর অর্জন করে। তাদের মাধ্যমে পাশ্চাত্য 
জগৎ দ্বাদশ শতাব্দীর মধ্যেই এর কথা জানতে পারে । 

ভাস্করাচার্ধের পরেই বেদোত্তর ভারতে গণিতের 
গৌরবোজ্জল ইতিহাসের অবসান । প্রকৃত পক্ষে, একজন 
এঁতিহাসিকের উক্তির প্রতিধ্বনি ক'রে বলা যায় যে, ভাস্করের 
প্রতিভা মধ্যাহ্ন স্থর্যের মত প্ৰদীপ্ত হ'লেও তার আবির্ভাব- 
কালকে ভারতীয় জ্ঞান-বিজ্ঞানের মধ্যাহ্ন বলা যায় না। তার 
আগে থেকেই এদেশে জ্ঞান-বিজ্ঞানের অবনতি শুরু হয়ে 
গিয়েছিল ৷ দীপ নেভার আগে যেমন শেষবারের মত অস্বাভাবিক 
ছ্যতিতে জলে “ওঠে, বেদোত্তর ভারতে ভাস্করের আবির্ভাব 


অনেকটা সেই রকম। 


॥ গণিত জ্ঞান ও অবদান ॥ 


খৃষ্টপূৰ্ব ষষ্ঠ শতাব্দী থেকে ভারতভূমিতে বেদোত্বর যুগের 
সুরু । এই যুগের অন্যতম প্রধান গণিতকৃতি সিদ্ধান্তগ্ৰন্থগুলি 
আনুমানিক খৃষ্টীয় তৃতীয় থেকে পঞ্চম শতকের মধ্যে রচিত। 
আর বেদোত্তর ভারতের" শ্রেষ্ট গণিতজ্ঞদের মধ্যে অন্যতম 
আর্যভট জন্মগ্রহণ করেন ৪৭৬ খৃষ্টাব্দে । এর মধ্যবর্তী কালের, 
অর্থাৎ বেদোত্তর অথচ সিদ্ধান্ত ও আর্যভটের পূর্ববর্তী, কোন 
গাণিতিক রচনা বা গণিতবিদূকে খুব উচু আসন দেওয়া যায় 
না। কিন্তু বিস্ময়ের কথা, পৃথিবীর গণিতেতিহাসে ভারতের 
সৰ্বোত্তম অবদান, সর্বকালের সর্বদেশের অন্যতম শ্রেষ্ঠ গণিত- 

ত 


কীতি এই মধ্যবর্তী সময়ের মধ্যেই সংঘটিত হয়। এই কালেই 
হিন্দুরা দশমিক স্থানীয় মান অঙ্কপাতন পদ্ধতি বা decimal 
Place-value notation এবং শূহ্য এই সংখ্যাটি আবিষ্কার 
করেন। উত্তরকালের ভারত তথা বিশ্বের, গণিত তথা সমগ্র 
বিজ্ঞানের পক্ষে এই দুই আপাতক্ুত্র, অতি মৌলিক 
আবিক্ক্িরার ফল অত্যন্ত গভীর এবং ব্যাপক ৷ 

হিন্দুদের স্থানীয় মান অস্কপাতন পদ্ধতিকে দশমিক বলা 
হয়। কারণ এই পদ্ধতিতে স্থানীয় মানগুলি দক্ষিণ দিক 
থেকে উত্তরোত্তর দশগুণ করে বেড়ে যায়। উদাহরণস্বরূপ, 
৪৪ সংখ্যাটিতে এককস্থানের ৪টির যে-মূল্য, দশকস্থানের ৪টির 
মূল্য তার দশগুণ বেশী। দশকে একক ধরে গণনা এবং 
সংখ্যাগঠনের পদ্ধতি অবশ্য বৈদিক ভারতবর্ষেই প্রচলিত ছিল। 
আর বৈদিক ভারত ছাড়! ব্যাবিলন, প্রাচীন মিশর, প্রভৃতি 
দেশেও এর অল্পবিস্তর প্রচলন ছিল। সম্ভবতঃ প্রাচীন সভ্য 
জগতের বিভিন্ন অংশে পরস্পর নিরপেক্ষভাবেই এ-নিয়ম 
আবিষ্কৃত হয়ে থাকবে, আর এ-অন্কমান অসজত নয় যে, হাতের 
দশটি আঙুলই এ-আবিক্ষারের প্রেরণা ৷ কিন্তু দশমিক 
গণনাপদ্ধতি ও দশমিক স্থানীয় মান অন্কপাতন পদ্ধতির মধ্যে 
কোন গুরুত্বপূর্ণ সম্পর্ক নেই__দশমিকতা দ্বিতীয় পদ্ধতিটির 
একটি নেহাতই গৌণ দিক। গুরুত্ব ও তাৎপর্ষের দিক থেকে 
তাই: এনছু'য়ের মধ্যে কোন তুলনাই হয় না, আর সেই 
কারণেই দ্বিতীয়টির উদ্ভাবক হিসাবে বেদোত্বর হিন্দুদের 
অপরিসীম মর্যাদা । 


গণিতের অগ্রগতির পক্ষে, সংখ্যাকে প্রতীক বা s5ymbol- 
এ প্রকাশ করা একটি অত্যাবশ্যক পদক্ষেপ । বিভিন্ন পদ্ধতিতে 
এ-প্রচেষ্টা তাই প্রাচীন সভ্যতার. সকল দেশগুলিই করেছে । 
এই পদ্ধতিগুলিতে প্রতীকগুলি দুই শ্রেণীর মূল আর 
যৌগিক । দৃষ্টান্তন্বরূপ, বেদোত্তর হিন্দুদের পদ্ধতি অর্থাৎ 
বর্তমানে প্রচলিত পদ্ধতিতে ৭ ও ৫ ছু'টি মূল প্রতীক, আর 
৭৫৫ একটি যৌগিক প্রতীক। এখন, কোন পদ্ধতিতে মূল 
প্রতীকের সংখ্যা যত কম হয় ততই ভাল, আবার ' বৃহৎ 
সংখ্যাবোধক যৌগিক প্রতীকগুলিও সুদীর্ঘ না হওয়া বাঞ্ছনীয়। 
দূর অতীতে কিউনীফর্ম (990610070) লিপির সাহায্যে 
ব্যাবিলনীয়েরা, হাইয়েরোগলিফিক্‌ (Hieroglyphic) ও 
হাইয়ের্যাটিক্‌ (Hieratic) লিপির সাহায্যে মিশরীয়েরা এবং 
গ্রীক বর্ণমালা ও একটি ফিনিশীয় বর্ণের সাহায্যে গ্রীকেরা নানা 
পদ্ধতির স্থৃপ্টি করেছেন। খৰোষ্ঠী ও ব্ৰাহ্মীলিপির সাহায্যে 
খৃষ্টপূৰ্ব যুগের ভারতীয়েরাও এবব্যাপারে চেষ্টার ক্রুটী করেননি । 
কিন্তু উল্লিখিত স্ুবিধা-অস্ুবিধার প্রশ্নে, এ-সকল প্রচেষ্টার 
কোনটিই সন্তোষজনক হয়নি। ছোট ছোট সংখ্যার ক্ষেত্রে 
অসুবিধা না থাকলেও, বড় রাশিগুলির ব্যাপারে এ-সব পদ্ধতি 
ছিল একান্ত অনুপযোগী । এক থেকে নয় পর্যন্ত সংখ্যাগুলির 
প্রত্যেকটির জন্যে একটি, এবং ০ মাত্র এই দশটি প্রতীকের 
সাহায্যে সংখ্যা-প্রকাশের যে-পদ্ধতি বেদোত্তর হিন্দুরা সৃষ্টি 
করেন, তাতে যে-কোন পূর্ণসংখ্যা_-তা যত বড়ই হোক__ অত্যন্ত 
সহজে প্রকাশ করা যায়। প্রতীকগুলির মধ্যে ০ প্রতীকটির 

পরিকল্পনা সবচেয়ে গুরুত্বপূর্ণ ও কঠিন, উচ্চশ্রেণীর বিঘূর্তচিন্তার 
পরিচায়ক ।  আটশ” ছুই সংখ্যাটিকে প্রতীকে প্রকাশের কথা 
বিবেচনা করা যাক ৷ দশমিক স্থানীয় মান পদ্ধতিতে এটিকে 
প্রকাশ করতে হলে শতকের ঘরে ৮, দশকের ঘরে ০ এবং 
এককের স্থানে ২ লিখতে হবে । এখন দশকের ঘরের ফাকটি 
০ এই এক অর্থে মূল্যহীন অথচ অন্য অর্থে গভীর তাৎপর্যপূর্ণ 
প্রতীকের সাহায্যে পূর্ণ করার উপায় না থাকলে যে আলোচ্য 
অঙ্কপাতন পদ্ধতি অসাৰ্থক হয়ে পড়ে তা সহজেই বোঝা যায়। 
বস্তুতঃ এটাই আলোচ্য পদ্ধতির একটি প্রধান বৈশিষ্ট্য, তার 
শ্রেষ্ঠত্বের একটি বড় কারণ ৷ 

আটশ’ ছুই আর বিরাশী__সংখ্য৷ ছুটিতে কত শত পার্থক্য ! 
আর সে-পার্থক্য আজকে বিদ্যালয়ের নিম্নতম শ্রেণীর যে কোন 
ছাত্র কত সহজে প্রকাশ করতে পারে । কিন্তু এমন দিন ছিল 
যেদিনের শ্রেষ্ঠ গণিতজ্ঞের কাছেও এই উপলব্ধ পার্থক্যকে 
প্রকাশ করা ছিল ছুরূহতম সমস্যা ৷ 

স্থানীয় মান পদ্ধতি শুধু যে সংখ্যা প্রকাশের পথকেই 
স্থগম করেছিল তা নয়, যোগ, বিয়োগ প্রভৃতি প্রক্রিয়াগুলিকে 
এবং সাধারণভাবে সমগ্র পাটাগণিতকে নতুন রূপ দিয়েছিল । 
বিশ্ববিশ্ৰুত গণিত-এতিহাসিক অধ্যাপক সার্টন-এর ভাষায়, 
‘“...this was not simply a matter of new symbols. 
but a radically new arithmetic.” অর্থাৎ) “---এ- 
শুধু নতুন প্রতীকের ব্যাপার নয়, এ এক সম্পূর্ণ নতুন 
পাটাগণিত।” আর পরোক্ষভাবে এ-পদ্ধতির ফলাফল আরও 

দুরপ্রসারী। জ্যামিতির ক্ষেত্রে বিস্ময়কর প্রগতি সত্বেও 
পাটীগণিত, বীজগণিত, ত্ৰিকোণমিতি প্রভৃতিতে প্রাচীন গ্রীসের 
অবদান যে নিতান্ত অকিঞ্চিংকর, তার কারণ নির্দেশ করতে 
গিয়ে একজন এঁতিহাসিক লিখেছেন, “.--the difficulties 
they experienced in using their awkward 
number system, for this was based on their 
alphabet..--Such a method of numbering is very 
clumsy. The Greeks found it so, with the result 
that little progress was made with numbers— 
most of their calculations being done on the 
bead frame—so they branched out into 
geometry instead,”— অৰ্থাৎ, “‘‘‘তীাদের অক্ষর ভিত্তিক 
অকেজো অস্কপাতন পদ্ধতির অসুবিধা ।---এ-পদ্ধতি খুবই: 
অস্বাচ্ছন্্যকর ৷ গ্রীকরা তা অনুভব করতেন, যার ফলে সংখ্যার 
ক্ষেত্রে তাদের সামান্যই অগ্রগতি হয়েছিল-_তীদের বেশীর 
ভাগ গণনাই করতে হত গুটিকার সাহায্যে--আর তাই সংখ্যার 
ক্ষেত্র ছেড়ে তারা জ্যামিতির ক্ষেত্রে মনোনিবেশ করেন 1” 
পক্ষান্তরে, উল্লিখিত সংখ্যাভিত্তিক গণিত শাখাগুলিতে 
বেদোত্তর ভারত যে সমসাময়িক দেশগুলির পুরোধা ছিল তার 
অন্যতম কারণ স্থানীয় মান পদ্ধতি। 

স্থানীয় মান অঙ্কপাতন পদ্ধতিতে শূন্যের ব্যবহার 
অপরিহার্য । বস্তুতঃ প্রথমটির উদ্ভাবন দ্বিতীয়টির আবিফার 


সাপেক্ষ । অনেক এঁভিহাসিকের বিবেচনায় তাই দ্বিতীয় 

আবিফারটিই অধিকতর কৃতিত্বপূর্ণ। তাঁদের মতে, শুন্য 
আবিফার-_শুধুমাত্র এই দাবীতেই হিন্দুরা বিশ্ব বিজ্ঞানের 
ইতিহাসে চিরম্মরণীয় হওয়ার অধিকারী । এই প্রসঙ্গে 
পাশ্চাত্য পণ্ডিত অধ্যাপক হলস্টেড (79155) “অন দি 
ফাউণ্ডেশান এ্যাণ্ড টেকনিক অফ এরিথমেটিকঃ পুস্তকে মন্তব্য 
করেছেন £ “The importance of the creation of the 
2600 mark can never be exaggerated. This 
giving to airy nothing, not merely a local 
habitation and a name, a picture, a symbol, but 
helpful power, is the characteristic of the Hindu 
race whence it sprang. Itis like coining the 
Nirvana into dynamos. No single mathematical 
creation has been more Potent for the general 
০010-80 of intelligence and [১০৬/০-__আর্থাৎ, “শুহ্য 
প্রতীকটির সৃষ্টির গুরুত্ব সম্বন্ধে কোন উক্তিই অতিশয়োক্তি 
হ'তে পারে না। অনস্তিত্বকে এইভাবে শুধু বাসস্থান, 
শাম, আকার ও রূপ দানই নয়, তার মধ্যে ব্যবহারোপ- 
যোগী শক্তি প্রতিষ্ঠা করা--এ-কাজ যেমন হিন্দুদের দ্বারা 
সাধিত, তেমনি হিন্দুদের দ্বারাই সাধ্য । এ যেন নির্বাণ 
থেকে ডাইনামো প্রস্তুত করা ৷ শক্তি ও বুদ্ধির অগ্রগতির পক্ষে 
এককভাবে আর কোন গাণিতিক স্থষ্টির এর চেয়ে বড় অবদান 
নেই৷” এঁতিহাসিক ফ্রীবেরী (Freebury) তার ‘এ হিষ্তী 
অফ ম্যাথম্যাটিকৃস্‌? গ্রন্থে লিখেছেন “-..॥০w important 

‘nothing’ really 251 It has been said that 
introduction of zero as a definite part of a 
number system marks one of the most important 
developments in the whole history of mathe- 
matics..-“The second great contribution of the 
Hindus was that of a decimal place notation.--- 
We can only emphasize once again that the 
introduction of zero and the use of a decimal 
place notation really set mathematics free,” 
_অর্থাৎ,“*'বাস্তবে ‘অনস্তিত্ব-র কি অসাধারণ গুরুত্ব! কেউ 
কেউ মতপ্রকাশ করেছেন যে, অঙ্কের মধ্যে স্বতন্ত্ৰ, নিদিষ্ট ভাবে 
শৃষ্যকে গ্রহণ করা গণিতের সমগ্র ইতিহাসের সবচেয়ে গুরুত্ব 
পূর্ণ ঘটনাগুলির অন্যতম ।**হিন্দুদের দ্বিতীয় মহান অবদান 
দশমিক স্থানীয় মান অন্কপাতন পদ্ধতি ।-.খুব জোরের সঙ্গে 
এই কথাই আবার বলছি যে, গণিতের মুক্তি এনেছে শূন্য 
পরিকল্পনা ও দশমিক স্থানীয় মান পদ্ধতি," 1” “মেকারস 
অফ ম্যাথম্যাটিক্স্‌” পুস্তকে হুপার (9০7১9) হিন্দু অস্কপাতন 
পদ্ধতিকে “the new and revolutionary method” 
“অভিনব বৈপ্লবিক পদ্ধতি” বলে বর্ণনা করেছেন” 
বলেছেন, “:*% method that was to pave the way 
for our modern world of science and engineer- 
ing and a2eronaLtiCs.”— অর্থাৎ, “এ সেই পদ্ধতি যা 
বর্তমান যুগের বিজ্ঞান, কারিগরী বিদ্যা ও নভশ্চারণ বিদ্যার পথ 


রচনা করেছে ।” 


_অর্থাঃ 

উল্লিখিত যুগান্তকারী তাৎপর্য ছাড়া শুন্য আবিষ্কারের অন্য 
আরো তাৎপর্য ও আছে। বিয়োগ ক্রিয়ার প্রসারিত ক্ষেত্র 
তার একটি নিদর্শন ৷ ্ 

বেদোত্তর ভারতে শূন্যের প্রয়োজন-বোধ ও পরিকল্পনা 
অনেক প্রাচীন, হয়ত খৃষ্টজন্মের সমসাময়িক ঘটনা। কিন্তু 
শুন্যের বর্তমান প্রতীকটি অত প্রাচীন নয় । আদিতে এ-প্রতীকের 
কি রূপ ছিল তা জানা যায়নি। তবে বখশালী পাণ্ডুলিপিতে 
বিন্দুর ব্যবহার দেখা যায়। ষষ্ঠ শতাব্দীর জনৈক কবি সুবন্ধুর 
রচনা ‘বাসবদত্তা’তেও শূন্য অর্থে “শৃন্য-বিন্দু’ কথাটি আছে। 
ধাতুফলক বা শিলালিপিতে শূহ্য-বোধক ক্ষুদ্র বৃত্ত ব্যবহারের 
প্রথম নিদর্শন পাওয়া গেছে রঘোলি লিপি ও গোয়ালিয়র 
লিপিতে ৷ এগুলি যথাক্ৰমে অষ্টম ও নবম শতাব্দীর ৷ 

“যত সংখ্যাটি এবং স্থানীয় মান পদ্ধতি ভারতবর্ষের কোন্‌ 
অঞ্চলে, কোন্‌ এক বা একাধিক গণিতজ্ঞর দ্বারা আবিষ্কৃত হয়, 
সে-সম্পর্কে কিছুই জানা নেই। এই আবিফারের সময় 
সম্পর্কেও এঁতিহাসিকদের উত্তর অত্যন্ত অস্পষ্ট ৷ ৮৭৬ খুষ্টাব্বের 
গোয়ালিয়র লিপির সাক্ষ্যকে গ্রহণ করে অনেক পাশ্চাত্য 
এতিহাসিক নবম শতাব্দীর পূর্ববর্তী কোন এক সময়’ এই কথা 
বলেই ক্ষান্ত হয়েছেন। ভারতীয় এঁতিহাসিকদের মধ্যে 
বিভূতিভূষণ দত্ত ও অভধেশ নারায়ণ সিং তাদের ‘হিষ্ট্ৰী অফ 
হিন্দু ম্যাথম্যাটিক্‌সৃ’ এন্থের প্রথম খণ্ডে আরো স্পষ্টভাবে সময় 
নির্ধারণের চেষ্টা করেছেন । তারা সাক্ষ্য প্রমাণ হিসাবে 
বখশালী পাণ্ডুলিপি, আৰ্যভটীয় প্রভৃতি গ্রন্থ এবং তেন্ৰিশটি ধাতু- 

অথবা শিলা-লিপিকে উপস্থাপিত করেছেন ৷ লিপিগুলির মধ্যে 
যেটি প্রাচীনতম সেটি ৫৯৫ খৃষ্টাব্দে, এটিতে ৩৪৬ সংখ্যাটি 
স্থানীয় মান পদ্ধতিতে খোদাই করা আছে । দত্ত এবং সিং গ্রীক 
গণিত-ইতিহাসের একটি নজীরও ব্যবহার করেছেন ৷ নজীরটি 
এই যে, কোন কোন গ্রীক গণিতবিদ বর্ণমালার সাহায্যে সংখ্যা 
প্রকাশের যে পদ্ধতি খৃষ্টপূৰ্ব সপ্তম শতকে প্রবর্তন করেন, ব্যাপক- 
ভাবে গ্রীসে তার ব্যবহার নুরু হয় খৃষ্টোত্তর দ্বিতীয় শতাব্দী 
থেকে । গ্রীক গণিতের খ্যাতনামা এতিহাসিক হীথ, এ-কথা 
স্বীকার করেছেন। ডক্টর দত্ত ও সিং যুক্তি দেখিয়েছেন যে, 
ভারতবর্ষেও স্থানীয় মান পদ্ধতির ক্ষেত্রে, “There should, 


therefore, be a gap of about eight centuries 
between the time of invention and its coming 
into popular use, just as was the case with the 
Greek alphabatic notation.”— অর্থাৎ, “আবিষ্কার ও 
ব্যাপক প্রচলনের মধ্যে তাই প্রায় আট শতকের ব্যবধান থাকার 
কথা, যেমন হয়েছিল গ্রীকদের অক্ষর-ভিত্তিক পদ্ধতির ক্ষেত্রে |” 
আর দীৰ্ঘ বিচার বিশ্লেষণের শেষে তীর! সিদ্ধান্ত করেছেন, 
“EDpigraphic evidences show that the new system 


was quite common in India in the eighth 


century and that the old system ceased to exist 


in Northern India by the middle of the tenth 
century. This would, therefore, place the 


invention of our system in the period between 

the first century B.C. and the third century 
A. D.”_ অৰ্থাৎ, “উৎকীৰ্ণলিপির সাক্ষ্যপ্রমাণ থেকে দেখা 
যায় যে নতুন পদ্ধতিটি অষ্টম শতাব্দীর ভারতবর্ষে বেশ 
সুপ্রচলিত ছিল আর দশম শতাব্দীর মধ্যভাগ থেকে উত্তর 
ভারতে পুরানো লিপির ব্যবহার সম্পূর্ণরূপে পরিত্যক্ত হয়। 
এ-ঘটনা থেকে তাই সিদ্ধান্ত করা যায় যে আমাদের আলোচ্য 
পদ্ধতিটি আবিষ্কৃত হয় খৃষ্টপূৰ্ব প্ৰথম শতক থেকে খৃঞ্জীয় তৃতীয় 
শতকের মধ্যে ৷’ ভারতবর্ষের মত বিশাল দেশে অহ্কপাতনের 
একটি সম্পূর্ণ নতুন পদ্ধতির ব্যাপক প্রচলন লাভের জন্য 
সে-যুগে যে বেশ কয়েক শতাব্দী সময় প্রয়োজন, দত্ত-সিংয়ের 
শ্ৰীক ইতিহাস-সম্মত এ-যুভি ও তৎপ্রস্থৃত সিদ্ধান্ত একান্ত সঙ্গত 
বলেই মনে হয়। কিন্ত তবু তাদের সিদ্ধান্তের সত্যতাকে 
অস্বীকার করা হয়েছে ৷ অস্বীকার করেছেন জি. আর. ক্যে। 
ইনি উপায়ান্তর না দেখে সরাসরি লিপিগুলিকে জাল বলে 
ঘোষণা করেছেন। অবশ্য ভারত-বিদ্বেষে ক্যে সমকক্ষহীন ৷ 
সুস্থ, স্বাভাবিক, সত্যসন্ধানী কোন পাঠক ক্যে-র কোন 
রচনাকে বিশেষ গুরুত্ব দেন বলে মনে হয় না। 
বেদোত্তর হিন্দুদের আবিষ্কার শৃহ্য-সংবলিত দশমিক স্থানীয় 
মান অঙ্কপাতন পদ্ধতি আজ ব্যতিক্রমহীনভাবে সভ্য জগতের 
সৰ্বত্ৰ ব্যবহৃত। বলা বাহুল্য, এটা মোটেই কোন আকস্মিক 
ঘটনা নয়। প্রাচীন পৃথিবীতে, বিভিন্ন অংশে অঙ্কপাতনের 
“যতগুলি পদ্ধতি সৃষ্ট হয়েছে, হিন্দুপদ্ধতি শ্রেষ্ঠত্বের বিচারে 
তাদের মধ্যে তুলনাবিহীন। এই পদ্ধতি তার দিগ্বিজয় যাত্রায় 

সর্বপ্রথম যায় তথাকথিত মধ্যপ্রাচ্যে । সপ্তম শতাব্দীর সিরীয় 
পণ্ডিত সেভেরাস্‌ সেবোখত-এর রচনায় ভারতীয় অস্কপাতন 
পদ্ধতির উচ্ছৃসিত প্রশংসা আছে । এটাই বোধহয় বহির্ভারতে 
হিন্দু পদ্ধতির প্রথম উল্লেখ । সেবোখতের লেখা থেকে অল্প 
সময়ের মধ্যেই আরবীয়েরা খুব সম্ভব এই নতুন পদ্ধতির কথা 
জানতে পারেন। কিন্তু সম্যক উপলব্ধির অভাবেই হোক বা 
সংস্কারের গীড়নেই হোক তারা প্রথমে এটিকে গ্রহণ করেননি । 
তারপর খলিফা আল্-মনৃস্থর-এর রাজত্বকালে, অর্থাৎ খৃষ্টীয় 
৭৫৩ থেকে ৭৭৪ সালের মধ্যে, ভারতবর্ষের কিছু গণিত গ্রন্থ 
বাগদাদে আসে। এগুলির মধ্যে ব্ৰহ্মগুপ্ত প্রণীত ‘ব্ৰাহ্ম-স্ফুট- 
সিদ্ধান্ত’ ও খেগু-খাগ্ভক' ছিল। পূর্বে না হয়ে থাকলেও, এই 
সময়ে আরবীয়েরা স্বুনিশ্চিতভাবে হিন্দু পদ্ধতির কথা অবগত 
হ’ন এবং তা গ্রহণ করেন। খৃষ্টীয় নবম শতাব্দীর গোড়ার 
দিকে বিখ্যাত আরবী গণিতবেত্তা আল্-খোয়ারীজমী একটি 
গণিত-গরন্থ প্রণয়ন করেন ৷ এতে ভারতীয় অঙ্কপাতন পদ্ধতির 
ব্যবহার ও অনুকূল প্রচার আছে। 

মধ্যপ্রাচ্য থেকে শৃহ্য-নংকলিত হিন্দুপদ্ধতি যায় ইউরোপে ৷ 
সেখানকার দ্বাদশ শতাব্দীর কতকগুলি রচনায় বিক্ষিপ্তভাবে 
এ-পদ্ধতির কিছু উল্লেখ ও ব্যবহার পাওয়া যায়। কিন্তু 
ত্ৰয়োদশ শতাব্দী থেকেই প্রকৃতপক্ষে ব্যাপকভাবে এর প্রচলন 


সুরু হয় । এব্যাপারে পিসার পণ্ডিত লিওনার্দো ফিবোনাচ্চী 
(Leonardo Fibonacci)-র প্রচেষ্টাই সবচেয়ে কার্যকরী 
ইটালী প্রভৃতি দেশের 


হয়েছিল । ইনি মিশর, সিরীয়া, গ্রীস, 

ব্যবসা-বাণিজ্যের কেন্দ্রগুলি পরিভ্রমণ করে অনেকগুলি 
অন্কপাতন পদ্ধতির কথা অবগত হয়েছিলেন। সবগুলির 
মধ্যে হিন্দু পদ্ধতিটিই যে শ্রেষ্ঠ এ-কথা উপলব্ধি করে, তিনি 
তার ১২০২ সালে লিখিত “লিবের আবাচী’ (Liber Abaci) 
গ্রন্থে এই পদ্ধতির বিশদ্‌ ব্যাখ্যা, আলোচনা ও প্রচারে ব্ৰতী 
হন ৷ ফিবোনাচ্চীর উদ্যমের সঙ্গে সমসাময়িক কালে আর ধারা 
সহায়তা করেছিলেন তাদের মধ্যে আলেকজাগ্ার ছ ভিলা ডি 
(Alexander de Villa Die) এবং জন অফ হালিফ্যাক্স 
(John of Halifax) নামে পরিচিত ছু'জন গণিতজ্ঞ প্রধান । 
ইউরোপে হিন্দু পদ্ধতিটির সঙ্গে সঙ্গে কতকগুলি হিন্দু প্রতীক, 
এমন কি ‘শুন্য’ শব্দটিও গৃহীত হয়। ইংরেজী cipher বাট 
শূন্য-র আরবী রূপ ‘সিফব্‌’ থেকে স্ষ্ট, আর ‘সিফ্‌ব্’-এর 
ইটালীয় রূপ 20080 থেকে জন্মলাভ করেছে 2600 শব্দটি ৷ 
গণিতশান্ত্রের প্রথম ধাপ হ’ল সংখ্যা ও পাটীগণিত । হিন্দুরা 
প্রাচীন বৈদিক যুগেই বিরাট বিরাট সংখ্যাসমূহের কল্পনা ও 


উত্তরোত্তর শতগুণ ২৩টি সংখ্যার উল্লেখ করেন ৷ শেষ সংখ্যাটি 
ক্ষণ” ১এর পর ৫৩টি শুন্য-সংবলিত। সমকালীন জৈনসাহিত্যে 
মহাকালের অংশ বিশেষকে শীর্ষ-প্রহেলিকা” আখ্যা দেওয়া 
হয়েছে। এই কাল পরিমাণকে সংখ্যায় প্রকাশ করতে' গেলে 
১৯৪টি অঙ্ক-স্থান বা notational place-aর প্রয়োজন হবে ৷৷ 

ক্ষুদ্ৰ সংখ্যা পরিকল্পনার চমকপ্রদ দৃষ্টান্ত পাওয়া যায় 

ললিতবিভ্তার ও অৰ্থশাস্ত্ৰ গ্রন্থ ছু'টিতে__দৈর্ধ্য ও ওজন পরিমাপ 
প্রসঙ্গে । ললিতবিস্তারে দৈৰ্ঘ্য প্রসঙ্গে আছে : 

৭ পরমাণু রজ= ১ রেণু 

৭ রেণু =১ ক্রটি, 

৭ ক্রটি=১ বাতায়ন রজ, 

৭ বাতায়ন রজ-১ শশ রজ, 

৭ শশ রজ = ১ এডক রজ, 

৭ এডক রজ-১ গো রজ, 

৭ গো রজ = ১লিক্ষা রজ, 

৭ লিক্ষা রজ = ১ সর্ষপ, 

৭ সর্ষপ-১ যব, 

৭ যব-১ অঙ্গুলী পর্ব, 

১২ অঙ্গুলী পৰ্ব =১ বিতত্তি, 

২ বিতত্তি-১ হস্ত, 

৪ হস্ত = ১ ধনু, 

১০০০ ধন => ক্রোশ, 

৪ ক্রোশ-১ যোজন । 

বৈদিকযুগে যোগ, গুণ বর্গমূল-নিরণয় প্রভৃতি গণিত-ক্রিয়ার 

যে পদ্ধতি প্রচলিত ছিল, বেদোত্তর যুগে স্থানীয় মান অঙ্কপাতন 
পদ্ধতি আবিষ্কৃত হবার পর.তার পরিবর্তন-সাধন অনিবার্ হয়ে 
পড়ে। বখ্‌শালী পাণ্ডুলিপিতে এবং আর্ধভট প্রভৃতির গ্রন্থে 
তাই এই সকল প্রক্রিয়ার সম্পূৰ্ণ নতুন পদ্ধতি আলোচিত 

ও ব্যবহৃত হতে দেখা যায়। এই পদ্ধতিই ভারতবর্ষ থেকে 
প্রথমে-আন্ুমানিক ৮ম শতকে--বায় মধ্যপ্রাচ্যে, পরে সেখান 
থেকে ইউরোপে ৷ বেদোত্তর ভারতের এই নতুন পদ্ধতি 
ও বর্তমানে প্রচলিত পদ্ধতিগুলি মূলতঃ অভিন্ন । 

বর্তমানকালের ত্রৈরাশিকের নিয়ম বা Rule of Three 
আবিষ্কৃত হয় বেদোত্বর ভারতে ৷ আর্ধভট, ব্রহ্মগুপ্ত প্রভৃতির 
রচনায় এই নিয়মের বহুল ব্যবহার আছে। যোড়শ শতাব্দীর 
শেষে ইউরোপীয় গণিতকার ডিগস্‌ (i৪০5) ত্ৰৈরাশিক 
পদ্ধতির যে বর্ণনা দেন তা ৯৫০ সালে রচিত একটি হিন্দু গ্রন্থের 
বর্ণনার অনুলিখন ৷ 

বৈদিক ভারতে ভগ্নাংশ ব্যবহারের যে-স্ুত্রপাত হয়, 
বেদোত্তর ভারতে তার আরও অনেক উৎকর্ষ ও প্রসার. 
দেখা যায়। ভিন্ন ভিন্ন ভগ্নাংশকে একই হর-বিশিষ্ট ভগ্নাংশে = 
প্রকাশ করা, কতকগুলির ভগ্নাংশের “নিরুদ্ধ অৰ্থাৎ ল. সা. গু. 
নিৰ্ণয় করা প্রভৃতির বিশদ এবং সুষ্ঠু বর্ণনা মহাবীরের ‘গণিত- 
সার-সংগ্রহ-এ এবং ভাস্করের ‘লীলাবতী’তে আছে। ভগ্নাংশ 
দিয়ে ভাগের ক্ষেত্রে, মহাবীর তার গ্রন্থে ভগ্নাংশটিকে উলটিয়ে 
গুণ করার নির্দেশ দিয়েছেন। ভাগের এই সহজ নিয়মটি 
কিন্তু বহুকাল পৰ্যন্ত ইউৰোপীয় পণ্ডিতদের অজ্ঞাত ছিল। 
এ এসিঙ্সে, নবম শতাব্দীর হিন্দু গণিতজ্ঞ মহাবীরের শ্রেঠত 
স্বীকার করে, এতিহাসিক ফীবেরী লিখেছেন : “It is rather 
Surprising that this rule, which was used in the 
East, did not appear in Europe till the 16th 

০67500-৮-__অর্থাৎ, «এটা বেশ বিস্ময়ের কথা যে প্রাচ্যের এই 
পদ্ধতিটি ষোড়শ শতাব্দী পর্যন্ত ইউরোপে অনাবিষ্কৃত ছিল।” 
হিন্দু গণিতে শূন্যের ব্যবহার গণিত এঁতিহাসিকদের বিশেষ 
দৃষ্টি আকর্ষণ করেছে । এই সংখ্যাটি দিয়ে যোগ, বিয়োগ 
ও গুণের অনেক দৃষ্টান্ত বেদোত্তর যুগের প্রায় সকল গণিত 
গ্রন্থেই আছে। সংখ্যাটির সংজ্ঞা ও ধর্ম বিশদভাবে 
আলোচিত আছে ত্রিশতিকা', “লীলাবতী এবং আরো 
কয়েকটি রচনায়। ‘লীলাবতী’তে এবং দ্বিতীয় আর্ধভটকৃত 
‘মহাসিদ্ধাস্ত’-য়, শূন্য সম্পর্কে বর্গ, ঘন, বর্গমূল, ঘনমূল প্রভৃতি 
ক্রিয়ার ফলাফলও দেওয়া আছে।: অর্থাৎ, আধুনিক 
গণিতের ভাষায় : সংক্ষেপে বলতে গেলে :. ৪7০২৪ 
৪-০-৪১ aX0=0, 2=0, 7০৯০, 08 -০১৮০-০, 
প্রভৃতি গাণিতিক সম্পর্কগুলি হিন্দু পাটাগণিতের বিভিন্ন স্থানে 
পাওয়া যায়। কিন্তু, বিস্ময়ের ব্যাপার, শৃন্যের সাহায্যে 
ভাগের প্রশ্নে সকল হিন্দু গণিতবিদই নীরব অথবা দুর্বোধ্য ! 
একমাত্র ব্যতিক্রম মহাবীর ৷ এঁর মতে কোন সংখ্যাকে 
শূন্য দিয়ে ভাগ করলে সংখ্যাটি অপরিবতিত থাকে । এখানে 
উল্লেখ্য যে, আধুনিক গাণিতিক বিচারে শৃন্তর সাহায্যে ভাগ 
যায় না অথবা ভাগফল সসীম বা finite হয় না। 


করা 
অনেকের মতে, হিন্দুরা সম্ভবতঃ এই তত্বটি উপলব্ধি 
করেছিলেন---অন্ততঃপক্ষে তাস্করাচার্য সম্পর্কে একথা রাউস 

পাশ্চাত্য এঁতিহাসিকও 


বল-এর মত অনেক ভারত-বিদ্বেষী 
স্বীকার করেছেন ৷ 

সুদ, বিনিময়,মি শ্রণ, অংশীদারী প্রভৃতি বিভিন্ন পাটাগ৷ণিতিক 
সমস্যা নিয়েও বেদোত্তর যুগের হিন্দুরা অনেক মূল্যবান চিন্তা ও 
গবেষণা করেছেন ৷ এ-জাতীয় সমস্যার সমাধানে তারা কখনও 
কখনও বীজগাণিতিক পদ্ধতিও প্রয়োগ করতেন ৷ 
পাটাগণিত অপেক্ষা বেদোত্তর ভারতীয় মনীষার অধিকতর 
গৌরবজনক বিকাশ হয়েছিল গণিতশাস্ত্রের বীজগণিত 
শাখাটিতে। এপ্্রসঙ্্ে ভারতের কৃতিত্বের সম্যক পরিচয় 
পেতে হলে কিছুটা বৈষয়িক জ্ঞান বা technical knowledge 
থাকা দরকার । কিন্তু কতকটা ধারণা শুধুমাত্র এই ঘটনা 
থেকেই করা যায় যে, পঞ্চদশ শতাব্দী পর্যন্ত বীজগণিতে 
ভারতীয় অবদান নিঃসন্দেহে অন্য যে কোন দেশের অবদানের 
চেয়ে বেশী; আর ব্যক্তিগত বিচারে একমাত্র ভায়ো্যান্টাস্‌ 
(Diophantus ) ছাড়া আর্যভট, ব্ৰহ্মগুপ্ত, মহাবীর, শ্রীধর ও 
ভাস্করের সমকক্ষ বীজগণিতভ্ঞ এ সময়ের মধ্যে সারা 
পৃথিবীতে আর কেউ ছিলেন না। প্রসঙ্গতঃ উল্লেখ্য যে 
বিশ্ববিশ্ৰুত বীজগণিতজ্ঞ ডায়োফ্যাণ্টাস্‌ ছিলেন খৃষ্টীয় তৃতীয় 
মতান্তরে চতুর্২_শতকের গ্রীক-ুপনিবেশিক সহর আলেক- 
জাগ্ডিয়ার অধিবাসী ৷ রাউস বল-এর মতে, ইনি জাতিতে 
সম্ভবতঃ গ্রীক ছিলেন না। বীজগণিতে ডায়োফ্যাণ্টাসের 
অবদান শ্রদ্ধার সঙ্গে স্মরণীয়। এর রচিত “এরিথমেটিকা? 
( Arithmetica ) গ্রন্থটিকে বীজগণিত সম্বন্ধে সমগ্র পৃথিবীর 
প্রাচীনতম গ্রন্থ বলা হয়। কিন্তু, ডায়োফ্যাণ্টাসের পূৰ্ববৰ্তী 
কালের গ্রীক বীজগণিত, অনেক সদয় ও সহানুভূতিশীল 


১২০ 


পাশ্চাত্য এতিহাসিকদের বিচারেও ছিল, “-:-whether we 
look at the form or the substance, unimportant 
or even childish and arenotinany way the 
commencement of a science.”— অৰ্থাৎ, “---কাঠামো 
বা বিষয়বস্তু যে-দৃষ্টিকোণ থেকেই বিচার করা যাক না কেন, 
গুরুত্বহীন বা এমনকি শিশুসুলভ এবং তাকে কোনমতেই 
বিজ্ঞানের স্থচনা বলে গ্রহণ করা যায় না।” আর, ভায়ো- 
ফ্যান্টাসের পরেও অনেকদিন পর্যন্ত ইউরোপীয় গাণিতিকেরা 
বীজগণিতের ক্ষেত্রে বিশেষ অগ্রসর- হতে পারেননি; 
ডায়োফ্যান্টাস্‌ ইউরোপে তার যোগ্য সমাদর পান ষোড়শ 
শতাব্দীতে । 

বেদোত্তর ভারতবর্ষে বীজগণিত চর্চার অন্যতম প্রধান 
প্রেরণা ছিল জ্যোতিবিদ্যা সংক্রান্ত সমস্তাবলী। বেদোত্তর 
যুগের প্রায় সকল জ্যোতিষ-্রন্থ-প্রণেতাই তাদের রচনায় 
বীজগণিত সম্পর্কে গবেষণামূলক আলোচনা করেছেন। আর, 
সে-গবেষণা থেকে সে-যুগে ভারতবর্ষে যে-বীজগণিত জন্মলাভ 
করে তাই হ’ল আজকের দিনের বীজগণিতের গোড়ার অংশ ৷ 
পঞ্চম শতকের হিন্দু বীজগণিতকার আর্ধভট সম্বন্ধে এতিহাসিক 
ফ্ীবেরী লিখেছেন : “This man is 50: 763 
said to have begu 
school, though it is quite possi 2 
seen some of the work of Diophantus.”— অর্থাৎ, | 
“এর সম্বন্ধে কথিত আছে যে, আমরা আজ্ুকাল 

বীজগণিত শিখে থাকি তার জন্ম হয়েছে এরই হাতে । অবশ্য 
এমন হওয়াও সম্ভব যে ভায়োফ্যাণ্টাসের কিছু কিছু কাজের 
সঙ্গে এর পূৰ্ব পরিচয় ছিল ৷” 

প্রাচীন ভারতে “বীজগণিত” শব্দটির সমার্থক হিসাবে আরও 
কতকগুলি শব্দের প্রচলন ছিল। বীজগণিত নামটি প্রথম 
ব্যবহার করেন পৃথ,দকম্বামী। ব্রহ্মগুপ্তর দেওয়া নাম ছিল 
'কুট্টক গণিত’ বা ‘কুট্টক’ ৷ এ-নামকরণের প্রেরণা ছিল ‘কুট্টন’ 
শব্দটি, বার অর্থ চু্ণন বা বিশ্লেষণ অধিকতর তাৎপর্যপূর্ণ 
নাম ছিল “অব্যক্ত গণিত’ । এ-নাম বিষয়টি সম্পৰ্কে হিন্দুদের 
স্বচ্ছ ও সম্যক ধারণার পরিচারক । কারণ, সঠিক. মান 
জানা নেই এমন সংখ্যা নিয়ে কাজ করাই গণিতশাখা হিসাবে 
বীজগণিতের প্রধান বৈশিষ্ট্য । 

অজ্ঞাতমান সংখ্যা বোঝাতে বেদোত্তর হিন্দুরা “অব্যক্ত? 
ছাড়া ‘যাবৎ-তাবৎ’, ‘যদৃচ্ছ', ‘বাঞ্চা’ ও ‘কামিক’ শব্দগুলিও 
ব্যবহার করতেন। আর, সমীকরণে ব্যবহৃত জ্ঞাতমান সংখ্যা 
বা ০০৪০10০1০7৮ এর নাম ছিল গুণক’, ‘গুণকার’, “ূপ” 
দৃশ্য’ প্রভৃতি কতকগুলি শব্দ । 

অব্যক্তের প্রতীক হিসাবে আধুনিক বীজগাণিতিক যেমন 
৯, ৮ প্রভৃতি বর্ণমালার অক্ষরগুলি ব্যবহার করেন, সে-যুগের 
হিন্দুরা অরূপ ভাবে ব্যবহার করতেন ‘বা’, ‘কা’, নী’ প্রভৃতি 
যুক্তাক্ষর । ‘যা’ প্রতীকটি যাবৎ-তাবৎ শব্দের সংক্ষিপ্ত রূপ । 
আর ‘কা’, নী’ প্রভৃতি প্রতীকগুলি ‘কালক’, ‘নীলক’ প্রভৃতি 
বিভিন্ন রংবাচক শব্দের আগ্তক্ষর-_যে-রংগুলিকে প্রায়শই 


১২২ 


বিভিন্ন অব্যক্তের গ্যোতক হিসাবে কল্পনা করা হ'ত। 
প্ৰসঙ্গক্ৰমে উল্লেখযোগ্য যে ডায়োফ্যাপ্টাসের অজ্ঞাত 
সংখ্যাবোধক প্রতীক ছিল একটি ৷ রাউস বল-এর ভাষায়, 


“...he could never. use more than one 
unknown at a time.”— অৰ্থাৎ, “...তিনি কখনও 
একই সঙ্গে একাধিক অজ্ঞাত সংখ্যা ব্যবহার করতে 
পারতেন না চু 

হিন্দু বীজগণিতের প্রধান আলোচ্য বিষয় সমীকরণ- 
সমাধান ৷ বিভিন্ন প্রকার ও বিভিন্ন মাত্রা বা degree-র 
একক- ও সহ-সমীকরণ সমাধানের ব্যাপারে হিন্দুরা আশ্চর্য 
দক্ষতা ও উদ্ভাবন-শক্তির পরিচয় দিয়েছেন । 

বৈদিক হিন্দুরা সমীকরণ-সমাধানে অনেক সময়ে 
সুবিধা মত ‘ক্ষেত্ৰগত’ বা জ্যামিতিক পদ্ধতি অবলম্বন 
করতেন। কিন্তু আর্যভট ও তীর পরবর্তী বীজগাণিতিকের৷ 
সর্বত্র 'রাশিগত' অর্থাৎ বিশুদ্ধ বীজগণিতপদ্ধতি ব্যবহার 


করেছেন । 

আর্ধভটের “‘আৰ্যভটীয়’,. মহাবীরের গণিতসার সংগ্রহ” 
ভাস্করাচার্ধের “লীলাবভী? ও ‘বীজগণিত’ এবং অজ্ঞাতনামা 
কোন বীজগনিতজ্ঞের রচনা তথাকথিত বখআালী 
পাণ্ডুলিপি’"তে গঠিত, আলোচিত এবং সমাধান-কৃত 
কতকগুলি সমীকরণ আধুনিক লিখন পদ্ধতিতে হবে এই 


রকম : 
১২৩ 


সমীকরণ-প্রকৃতি সমীকরণ গণিত 


0 ax+c=bx+d আর্যভটীয় 
5x 
এক অব্যক্তের EES TK ২ TOO লীলাবতী 
এক মাত্রার LATE: 


নীকরণ 6৯4-900 = 10x — 100 বীজগণিত 


Lx+2%x+6X%+24x= 132 বখ শালী 


র্‌ 16x9 সং 
সমীকরণ +l4=x 
} টম + 19 =X বীজগণিত 
টিসি এ 
x 1126 4-35 বীজগণিত 
এক অব্যক্তের BS 
নু ৰ টু গণিতসার 
ভিলা) পল 
মাত্রার মম ৰু 
সমীকরণ 2400 = 9999 


— 


বীজগণিত 

সমীকরণ-প্রকৃতি সমীকরণ গণিতগ্রন্থ 


f 9x+ Ty = 107 7 
7+95-₹101 নিউজ 
স- কুচ = 12 | সংগ্ৰহ 
3--%- 12 2 


x + 100= 2(y = 100) 
y+ 10= 6(x- 10) বীজগণিত 


একেকজন = 16 
25733 = 17 
ছুই বা ততোধিক পি ১471 বখশাল 
অব্যজের এক বা | স,+৯৮ = 19 পাণ্ডুলিপি 
ততোধিক মাত্রার { x5 +২1 = 20 
সহ-সমীকরণ 
সস d ] 
xy = 10 
ৰ } আৰ্ধভটীয় 
2452 | 
XY. 
হানি = ৪] 
xy = b ৷ গণিতসার- 
৪195 ০ | হি 
L xy Be 2 


উল্লিখিত সমীকরণগুলি জীবনের নানা ক্ষেত্র থেকে গঠিত 
সমস্যার সমাধান কলে স্থ্টি করা হয়েছিল। সমস্যা কোথাও 
ফলক্রেতার, কোথাও শুল্ক আদায়কারী রাজকর্মচারীর, কোথাও 
বা অংশীদারদের__ ভাগ-বীটোয়ারার প্রশ্নে । অনেকগুলি 
সমীকরণের ছুই বা ততোধিক পদ্ধতিতে সমাধান করা হয়েছিল ৷ 

খ্যাতনামা বীজগণিতজ্ঞ শ্রীধরাচার্য যে-কোন ছুই মাত্রার 
সমীকরণ সমাধানের একটি সাধারণ নিয়ম আবিষ্কার করেন । 
নিয়মটি এই £ 

“চতুরাহত বর্গসমৈ রূপৈঃ পক্ষদ্বয়ং গুণয়েৎ । 
অব্যক্ত বৰ্গরাপৈর্যুক্তৌ পক্ষৌ ততো মূলম্‌ ॥৮ 

অর্থাৎ, “প্রথমে অব্যক্তের বর্গের গুণকের চতুরগুণ দ্বারা 
উভয় পক্ষকে গুণ করা৷ কর্তব্য ; পরবর্তী কর্তব্য উভয় পক্ষে 
অব্যক্তের গুণকের বর্গের যোগ আর অতঃপর উভয় পক্ষের 
বর্গমূল নিৰ্ণয় ৷” নিয়মের সূত্রটি খুবই সংক্ষিপ্ত উল্লিখিত তিনটি 
ধাপের মধ্যে ও পরে আরো দুইটি ধাপ আছে, সুত্রে যার উল্লেখ 
নেই। ধাপগুলি অবশ্য সহজেই অনুমেয়। শ্রীধরাচার্ষের 
পদ্ধতিতে ৪৯% +0%4-০=০ সমীকরণটির সমাধান করতে 
হ'লে, প্রয়োজনীয় ধাপগুলি হবে এইরকম £ 

প্রথম ধাপ 2 4a°x2 +4abx +4ac=0 

দ্বিতীয় ধাপঃ  ( 2৯৭৮ )* +426 == 

অনুল্লিখিত তৃতীয় ধাপ £ (23৯4 )* ৯10০ --480 

চতুর্থ ধাপ ঃ 2240 ৮০% {ac 


অনুল্লিখিত পঞ্চম ধাপ £ 2 

ছুই মাত্রার সমীকরণের দু'টি সমাধানের কথা গ্রীধরাচার্ধের 
জানা ছিল কি--তিনি কি বর্গমূলের ধনাত্মক ও খণাত্মক দু’টি 
মূল্যই গ্রহণ করেছিলেন? নিশ্চিত ভাবে এ-প্রশ্নের উত্তর 
দেওয়া সম্ভব নয়। কিন্তু মহাবীর, পদ্মনাভ ও ভাক্ষরাচার্য সম্বন্ধে 
সেকথা বলা চলে ৷ মহাবীরকৃত গণিতসার সংগ্রহে একাধিক 
সুম্পষ্ট ইঙ্গিত আছে, আর পদ্মনাভর রচনায়, ইঙ্গিত নয়, স্পষ্ট 
উল্লেখই আছে। পদ্মনাভর মূল রচনাটি অবশ্য কালগ্রাসে বিলুপ্ত 
হয়েছে, গণিত-এঁতিহাসিকদের হস্তগত হয়নি; কিন্তু প্রাসঙ্গিক 
অংশটি ভাস্করাচার্য তার বীজগণিত গ্রন্থে উদ্ধত করেছেন । 
কয়েকটি দৃষ্টান্ত সহযোগে আলোচনা ক'রে ভাস্করাচার্য এ 
প্রসঙ্গে নিজন্ম মত প্রকাশ করেছেন যে, ব্যবহারিক ক্ষেত্রে 
কখনও কখনও ছু’টি সমাধানই কিন্তু গ্রহণযোগ্য নয় । 

অনির্ণেয় বা indeterminate সমীকরণ সমাধানের মত 
গম ও ছুরাহ বিষয়ে বেদোতর হিন্দুদের কৃতিহ্থ অধিকতর 
বিস্ময়কর । এক্ষেত্ৰে অব্যক্তের সংখ্যা অনুসারে পর্যাপ্ত সংখ্যক 
সমীকরণ না থাকাতে অনন্য বা 10109 সমাধান সম্ভব নয়, 
কিন্ত অনেক সময়ে সুকৌশলে বহু বা অসংখ্য সমাধান নির্ণয় 
করা যায়। আর, ব্যবহারিক জীবনে সে-সমাধানের যথেষ্ট 
গুরুত্ব আছে। দৃষ্টান্ত হিসাবে ভাস্করাচার্যকৃত বীজগণিতের এই 
সমস্যাটি বিবেচনা করা যেতে পারে : “সমবিত্তবান ছুই ব্যক্তির 
মধ্যে একজনের চুনী, নীলা ও মুক্তা আছে যথাক্রমে চটি, ৪টি 
ও টি; দ্বিতীয়জনের এ রত্রগুলি আছে যথাক্রমে 7টি, 9টি ও 
6টি। পরথমজনের নগদ আছে 90ট মুদ্রা দ্িভীরজনের 6টি 

রত্বগুলির মূল্য কিরূপ ?” এক্ষেত্রে অনন্য সমাধান সম্ভবপর 
নয় যুদ্রায় চুনী, নীলা ও মুক্তার মূল্য যথাক্রমে ৯, ) ও ৪ 
দ্বারা সুচিত করলে পাওয়া যায় একটি অনির্ণের সমীকরণ : 
5489 + 7z +90 =7x +-9y + 62462, 
কিন্তু সম্ভাব্য অনেক সমাধান নিৰ্ণয় করা যায়। ভাস্করাচাৰ্যের 
মত পার্খপরিবর্তন করলে এক্ষেত্রে পাওয়া যায় 
সহ 


2 


আর 2=! গ্রহণ করলে 


অতএব, (X=14_m, Y=2m+1, 2= ]) থেকে অসংখ্য 
পূৰ্ণনংখ্যার সম্ভাব্য সমাধান পাওয়া যাবে _-0-এর মান 
ক্ৰমান্বয়ে 0, 1, 2, 3,..‘এহণ করলে। আবার ৪-এর মান 
অন্যভাবে নিদিষ্ট করলে অন্য সমাধানের সমষ্টিও আবিষ্কৃত হবে । 

হিন্দু বীজগণিতজ্ঞদের দ্বারা বিবেচিত আরো কয়েকটি 
ছুই বা ততোধিক অব্যক্তের এক বা একাধিক মাত্রার 


অনির্ণেয় সমীকরণের দৃষ্টান্ত : 
সমীকরণ বীজগণিতজ্ঞ 
৪১350 
টি মহাবীর 
197x — 16445 - 2 = 6302 ব্রহ্মগুপ্ত 


৪৮+5-9৮+4-754-1 লা টম ভাস্কর (লঘু ভাস্করীয়’ 
ও মহভাস্করীয়” প্রণেতা ) 


১২৮ 


বীজগণিতজ্ঞ 


সমীকরণ 
1141 = ] ভাস্করাচার্য বা ২য় ভাস্কর 
মম. } (‘লীলাবতী’; ‘বীজগণিত’ 
8x2 +-6৯:=) +" 2) ] প্রভৃতি প্রণেতা ) 


হিন্দুরা সে-যুগে অনিৰ্ণেয় সমীকরণ সমাধানকে এত গুরুত্ব 
দিতেন যে ‘দেবরাজ’ নামে এক গণিতজ্ঞ কুট্টাকার-শিরোমণি” 
নামে শুধু এ বিষয়েই একটি গ্রন্থ প্রণয়ন করেন। বিষয়টি 
যথেষ্ট গুরুত্ব পেয়েছে অবশ্য তারও আগে। খৃষ্টীয় পঞ্চম 
শতাব্দীতেই আর্ধভট by 9-০ এই অনির্ণেয় সমীকরণটির 
পূর্ণসংখ্যায় সমাধানের একটি সাধারণ স্থত্র আবিষ্কার করেন। 
প্রসঙ্গতঃ উল্লেখযোগ্য যে অনির্ণেয় সমীকরণ সম্বন্ধে ডায়ো- 
ফ্যান্টাস-ও কিছু চিন্তা ও আবিধার করেছেন । কিন্তু 
সুবিখ্যাত গণিত-্রতিহাসিক ক্যাজোরি (02107 )-র ভাষায়, 
«...the glory of having invented general 
methods in this most subtle branch of mathe- 
matics belongs to the Indians.”— অৰ্থাৎ, “এই 
অত্যন্ত স্থন্ম কলাকৌশল-সিদ্ধ গণিত শাখাটিতে নিবিশেষ 

সাধারণ পদ্ধতি উদ্ভাবনের গৌরব ভারতীয়দের প্রাপ্য ৷” 
বেদোত্তর বীজগণিতের গোড়ার দিকে-_আর্ধভট প্রভৃতির 
রচনায়__প্রগতি সম্বন্ধে কিছু আলোচনা দেখা যায়। 
বৈদিক যুগেই মোটামুটি ভাবে আয়ত্ব 


বিষয়টিকে অবশ্য হিন্দুরা 
করেছিলেন__বেদোত্তর যুগে শুধুমাত্র প্রগতির যোগফল 


১২৯ 


নির্ণয়ের কয়েকটি সরল, সাধারণ সুত্র আবিষ্কৃত বা লিপিবদ্ধ 
করা হয়। 

পাটীগণিত ও বীজগণিতের তুলনায় জ্যামিতির ক্ষেত্রে 
বেদৌত্তর যুগের ভারতীয়রা কিছুটা পশ্চাত্বর্তী ছিলেন। 
বিষয়টিকে সম্ভবতঃ তারা প্রাপ্য সমধিক গুরুত্ব দেননি ৷ মুখ্যতঃ 
জ্যামিতি নিয়ে এই যুগে কোন গ্ৰন্থই রচিত হয় নি। ক্ষেত্রফল, 
ঘনফল ইত্যাদি নির্ণ়পদ্ধতি অৰ্থাৎ mensuration-এর কতক- 
গুলি মুল্যবান স্ত্র এবং বিশুদ্ধ জ্যামিতির কতকগুলি গুরুত্বপূর্ণ 
প্রতিজ্ঞা তারা আবিঙ্কার করেন, কিন্ত সমকালীন গ্রীক 
গণিতজ্ঞদের মত স্ম্সংবদ্ধ জ্যামিতিক জ্ঞানের পরিচয় তাদের 
রচনায় বিশেষ পাওয়া যায় না। কতকগুলি একান্ত ভ্রান্ত 
সুত্র তারা লিপিবদ্ধ করেন। বৈদিক যুগের জ্যামিতিক 
বৌধায়ন, আপস্তম্ব, কাত্যায়ন প্রমুখ শুশ্বকারদের গৌরবময় 
এঁতিহোর ধারক হিসাবে বেদোত্তর যুগের মাত্র একজন 
গণিতজ্ঞেরই নাম করা যায়। ইনি ব্রহ্মগুপ্ত। 

আর্সভটপ্রস্তাবিত ঘন-নির্ণয়ের একাধিক সূত্র অত্যন্ত স্থূল 
অর্থাৎ approximate , অথবা ভ্রান্ত । কিন্তু এই প্রসঙ্গে 
তিনি ‘পাই’ (* ) সংখ্যাটির যে-মান নিৰ্ণয় করেন তা রীতিমত 
বিস্ময়কর । ২৯৪৪৯ বা ৩-১৪১৬। 

আর্ধভটের ভুল স্বত্রগুলিকে সংশোধন করেন ব্ৰহ্মগুপ্ত । 
ইনি আরো অনেকগুলি নতুন ঠিক সূত্রও আবিষ্কার করেন। 
ত্রিভুজের ক্ষেত্রফল-স্থচক সুপরিচিত ৮9755) 
রাশিটি ব্রন্মগুপ্তর রচনায় পাওয়া যায় । আর, বৃত্তস্থ চতুর্ভু জের 


১৩০ 


ক্ষেত্রফল ৪ এবং কর্ণদয়ের দৈর্ঘ্য 5, % সম্পর্কে তার সুত্র 
ছিল ঃ 


S=/ FFE), 


মত + bd)(ad + bc) 
abtcd: 2? 


(ac +bd)(ab +cd) 
ad+ bc ৰ 


| 
4, 330 প্রভৃতি বাহুওলির দৈৰ্ঘ্য জানা থাকলে ব্ৰহ্মগুপ্তের সুত্রের সাহায্যে 


বৃস্থ চতুভূর্জ 430D-র ক্ষেত্ৰফল এবং &০ ও BD কর্ণদ্বয়ের দৈৰ্ঘ্য 
নিৰ্ণয় করা যায় 


এবং Y= খ 


যেখানে ৪১ ৮, ০; ৭ যে-কোন একটি ক্রম অনুযায়ী চতুভূর্জের 
বাহুগুলির দৈর্ঘ্য এবং 29-2+0+071 বৃত্তস্থ ক্ষেত্র বা 
9০7০ সম্পৰ্কে ব্ৰহ্মগুপ্তর আরও কতকগুলি মূল্যবান গবেষণা 


১৩১ 


ছিল ৷ প্রাসঙ্গিক একটি উপপাদ্য বর্তমান কালেও ‘ব্ৰহ্মগুণ্ডের 
উপপাদ্য’ নামে সুপরিচিত । উপপাগ্যটি এই-- 


৫২, 


৬% 


5 


4D রেখা 4১30 ত্রিভুজের শীৰ্ষবিন্দু & থেকে ভূমি ]30-র উপর অঙ্কিত 
লম্ব এবং AE রেখা ত্রিভুজটির পরিবৃত্তের 4 বিন্দুগামী ব্যাস হ’লে, 
ব্ৰহ্মগুপ্তর উপপাদ্য অনুসারে, ১8740 AE.AD 


কোন ত্রিভুজের শীৰ্ষবিন্দু হইতে ভূমির উপর অঙ্কিত লম্ব এবং 
ত্রিভুজের পরিবৃত্ত বা circum-circle-এর ব্যাসের অন্তৰ্গত 
আয়তক্ষেত্ৰ, ত্রিভুজের দুই বাহুর অন্তর্গত আয়তক্ষেত্রটির 
সমান ৷ ব্ৰহ্মগুপ্ত তথাকথিত “পিথাগোরানের উপপাদ্য’টিও 
প্রমাণ করেন ৷ 

ভ্ৰহ্মগুপ্তর পর ত্রিভুজ, চতুৰ্ভুজ, বহুভুজ, বৃত্ত ও ঘনবস্ত বা 
solid figure সম্পর্কে উচ্চশ্রেণীর আলোচনা ও কিছু কিছু 
মূল্যবান সংযোজনা করেন মহাবীর ও ভাস্করাচাৰ্য। ভাস্কর 
‘পাই’ (* )-এর মূল্য নিরূপণের অনেকগুলি পদ্ধতি দেন ৷ 
একাৰ্ধে একস্থানে তিনি বৃত্তমধ্যে ৩৮৪ বাহুর একটি সুষম 


বহুভুজ ব্যবহার করেন। মহাবীর কনিকস্‌ ( Conics )- 
সম্পর্কেও যৎসামান্য আলোচনা করেন ৷ 


১৩২ 


বিশুদ্ধ জ্যামিতির চেয়ে ত্রিকোণমিতিতে বেদোত্তর হিন্দুদের 
অগ্রগতি ও অবদান বেশী প্রশংসনীয় ৷ খুষ্টপূর্ব দ্বিতীয় শতকের 
গ্রীক গাণিতিক হিপার্কাস (17172210109 )-কে ভ্রিকোণ- 
'মিতির জনক বলা হয়ত অসংগত নয়, কিন্তু এই গণিতশাখাটির 
অনেকগুলি মূল ধারণা ও পদ্ধতির প্রথম উদ্ভাবক হিন্দুরা ৷ 
ৃ্টান্তত্বরূপ, সাইন কোণান্থপাতের কথা বলা যায়। এই মূল 
কোনানুপীতটির স্থলে গ্রীকরা কোণের ০০৮৭ বা জ্যা-র 

KL রেখা ABC কোণের একটি জ্যা, হা দ্বিগুণ কোণের অর্ধজ্যা ঃ 
BK একক দৈর্্যবিশিষ্ট হ’লে = ৰ =KM হয় অর্থাৎ আধুনিক 
সংজ্ঞার সাইন হিন্দু নী সাইনে পরিণত হয় 


ব্যবহার করতেন, পক্ষান্তরে হিন্দুরা গ্রহণ করেছিলেন দ্বিগুণ 
কোণের অর্ধজ্যাকে ; আর, এই শেষোক্ত রাশিটিই আধুনিক 


১৩৩ 


সাইনের খুব নিকটবর্তী, প্রায় তুল্যমূল্য । একজন পাশ্চাত্য 
গণিতের ভক্ত এঁতিহাসিক লিখেছেন : “The change from 
the chord of an arc to the semi-chord may 
appear to be simple, but the first conception of 
this change did not come easily as will be 
realized by the fact that it did not occur to the 
Greek mind.”—অর্থাৎ, “কোণের জ্যা-র পরিবর্তে অর্ধ- 
জ্যাকে গ্রহণ আপাতবিচারে হয়ত খুব সহজ সাধারণ ব্যাপার 
বলে মনে হ'তে পারে, কিন্তু আসলে যে এর ধারণা সহজে 
আসেনি তা এই ঘটনা থেকেই বোঝা যাবে যে, গ্ৰীক মানসে 
এটি উদিত হয়নি ৷) 

‘সাইন’, ‘কো-সাইন’ কোণান্ুপাতের এই নাম দু’টির 
উৎপত্তিও সংস্কৃত ভাষায়। সাইনের আদিরূপ সংস্কৃত ‘জ্যা’ 
বা ‘জীবা’ শব্দ । আরবী অনুবাদকদের হাতে এর রূপ দাড়ায় 
‘জীব’ ৷ জীব শব্দটি সম্পূৰ্ণ নতুন হ'লেও অনুরূপ ধ্বনিবিশিষ্ট 
আর একটি শব্দ আরবী ভাষায় সুপ্রচলিত ছিল, যার অর্থ 
ছিল--বক্ষদেশ’,  িক্ররেখা? প্রভৃতি । ল্যাটিন sinus 
শব্দটির অর্থও তাই এবং সেই স্থত্রেই দ্বাদশ শতাব্দীতে 
ঘেরার্ডো অফ ক্রেমোনা (Gherardo of Cremona) নামে 
পরিচিত জনৈক ইউরোপায় গণিতজ্ঞ-কৃত আরবী গণিত 
গ্রন্থগুলির ল্যাটিন অনুবাদে 909 শব্দের ব্যবহার। আর 
91005 থেকেই বর্তমান 9106 সংস্কৃত ‘কোটি-জ্য|’ বা সংক্ষেপে 
“কো-জ্যা'ও অনুরাপভাব বর্তমান ০০38০-এর পূর্বরূপ । 


১৩৪ 


‘জ্যা? ও ‘কোটি-জ্যা’র সঙ্গে আরো ছুঃটা কোণানুপাত 
প্রাচীন ভারতীয় ত্রিকোণমিতিতে বহু প্রচলিত ছিল-_উৎক্রম 
জ্যা’ ও “কোটি-উৎক্রম জ্যা’। আধুনিক ত্রিকোণমিতিতে স্বল্প 
ব্যবহৃত এই কোণান্থুপাতগুলির নাম যথাক্রমে versed sine 
বা ৮০15 এবং coversed sine বা ০০৬০৪; এগুলি যথাক্ৰমে 
17095 ও 1-5in-এর সমান । 

প্রসঙ্গতঃ উল্লেখযোগ্য যে, প্রাচীন গ্রীক গণিতে chord 
বা জ্যা ছাড়া আধুনিক সাইনের অনুরূপ কোন রাশির ব্যবহার 
বা উল্লেখ না থাকলেও কিছুদিন আগে পর্যন্ত কয়েকজন 
ইউরোপীয় লেখক এ-সম্পর্কে শ্রীসেরই অগ্রাধিকার দাবী 
করতেন । এই সত্যসন্ধানী পণ্তিত-প্রবরদের মধ্যে পি. ট্যানারী 
(6. Tannery) অন্যতম । এর মতে, গ্রীসে সাইনান্ুপাত 
প্রচলিত ছিল--যদিও হিপার্কাস প্রমুখ গণিতবিদ্রা তার 
ব্যবহার না করে ০1১01-এরই তালিকা লিপিবদ্ধ করেন! 
এ-মতের প্রতিবাদ অবশ্য অন্য ইউরোপীয় পণ্তিতরাই করেছেন । 
একজন মন্তব্য করেছেন, ট্যানারীর দল বিশ্বাস করতে পারেন 
না যে ভারতবর্ষে গণিতশাস্ত্রের বড় কিছু আবিষ্কার হতে পারে ;. 
ভারতবর্ষে ‘সাইন’ ব্যবহৃত হ'ত সুতরাং গ্রীস থেকেই: ভারত- 
বাসীর! তা পেয়েছেন এটা তাদের কাছে স্বতঃসিদ্ধ । 

মহাপণ্ডিত আর্ধভট তার ‘আৰ্যভটীয়’ গ্রন্থে ৩৫ ব্যবধানে 
গৃহীত অনেকগুলি ধনাত্মক সুক্মকোণের সাইনান্ুপাত নির্ণয় 
করেন। পরবর্তী অনেক গাণিতিকের রচনায় আর্যভটের 
তালিকাটি পুনলিখিত হয়। বরাহমিহির তার ‘পঞ্চসিদ্ধান্তিকা’য় 

অপর এক কোণসমষ্টির সাইনানুপাত লিপিবদ্ধ করেন ৷ আর্ধভট 
তার পদ্ধতিতে যে স্থূত্ৰটির ব্যবহার করেন “হুর্যসিদ্ধান্ত'য় এবং 
আর্ধভট-পরবর্তী অনেক জ্যোতিষগ্রন্থে তার ব্যবহার আছে। 
স্ুত্রটি আধুনিক ভাষায় এই : 

sin(n+1)A-sin nA 

=sin nA —sin(n — A -_ sin nA cosec A, 
যেখানে A=3%"=225। স্মুত্ৰটিতে পরিপূর্ণ শুদ্ধতার 
বিচারে একটু ক্রটি আছে। এর শেষ পদটিতে ০০০০ A-র 
স্থলে 49102 A থাকা উচিত। কিন্তু আর্ধভট ছোট কোণ ও 
তার সাইনান্থপাতের মাপ প্রায় সমান কল্পনা ক'রে 90 4১-র 
মান গ্রহণ করেন 225 অর্থাৎ A-র মিনিটের পরিমাপ ; 
আর শুদ্ধতার আর্ধভট নির্দিষ্ট সীমার মধ্যে সুত্রটি কার্যকরী । 
ফরাসী গণিত-এঁতিহাসিক দ্যলাম্বার (De]am৷৮e) আর্ধভট 
ব্যবহৃত পদ্ধতির মূল-নীতি সম্পর্কে ১৮১৭ সালে লিখেছেন : 
“This differential Process has not upto now 
been employed except by Briggs.... Here then 
is a method which the Hindus Possessed but 
Which is found neither amongst the Greeks nor 
amongst the 4১:21১5.৮- অৰ্থাৎ, “একমাত্র ভ্ৰীগস ছাড়া 
এই অন্তরফল-ভিত্তিক পদ্ধতিটি এ-পর্যন্ত আর কেউ ব্যবহার 
করেননি''' | দেখা যাচ্ছে যে, এ-পদ্ধতিটি হিন্দুদের আয়ত্বে 
ছিল কিন্তু গ্রীক বা আরবদের জানা ছিল না ৷” 

বেদোত্তর হিন্দু গণিতজ্ঞদের বিভিন্ন রচনায় যে সমস্ত 

ত্ৰিকোণমিতিক সুত্র পাওয়া যায়, তাদের মধ্যে কতগুলি 
আধুনিক সংকেতে এই : 
3102 A+cos* ১ = 1 
910.(/১3513) =sin A cos Bx sin B cos A 
sins el 98 A 
sin*2A + vers*2A =4sin*A 
80455437432 
ASB 1 
9 2 
৬:০৬: শত, 
5104৯ 5073 9100 
সে যুগের হিন্দুরা গোলক-ত্বিকোণমিতি বা Spherical 
Trigonometry-র কিছু কিছু চর্চাও করেছিলেন। এই 
সুত্রগুলির উল্লেখ ও ব্যবহার বিভিন্ন জ্যোতিষীর গ্রন্থে পাওয়া 
যায়: 
sina_sinb_sinc 


snA sinB sinC 


003 0 = ০০৪ a cOs b+sin asin b cos C 


sin 


[ডি — sinB): + (cosA — cosB) 


cos A sin ০ = ০০৪ a sin b-sin a cos b cos 01 

বেদোত্তর হিন্দু গণিতজ্ঞদের মধ্যে কারুর কারুর রচনায় 
ব্যান ও সমাস গণিত বা Differential and Integral 
09108105-এর বীজ নিহিত ছিল, কোন কোন প্রাচ্য ও 

পাশ্চাত্য পণ্ডিত এ-মত ব্যক্ত করেছেন প্রধানতঃ মঞ্জুল এবং 
ভাস্করাচার্ষের রচনা বিশ্লেষণ করেই এ-কথা বলা হয়। কেউ 
কেউ দশম শতকের গাণিতিক দ্বিতীয় আর্যভটের নামও করেন । 
মঞ্জুল তার “লঘুমানস'-এ ৮ =v 510 A. এরূপ অপেক্ষক বা 
function-র সুন্মতিস্ুন্ম বৃদ্ধি প্রকাশ করেছেন 0০. dv 
e(cos A)dA-র অনুরূপ একটি সম্পর্ক দ্বারা । আর, 
ভাস্করাচার্যর রচনা সম্পর্কে রাউস বল, যাঁকে কোনক্রমেই 
ভারতপ্রেমিক বলা যায় না, লিখেছেন : “Amongst the 
trigonometrical formulae is one which is equi- 
valent to the equation d(sin 6) = ০০৪০ d0.”— অর্থাৎ, 
“ত্ৰিকোণমিতিক স্বত্ৰগুলির মধ্যে একটি সুত্র আছে যা 
d (sin 0) =cos 6 d 6 স্ুত্রটির অনুরূপ ।” 

কয়েকজন ভারতীয় পণ্ডিত ভাস্কর সম্পর্কে আরও বেশী 
কৃতিত্ব দাবী করেছেন ৷ মহামহোপাধ্যায় স্থধাকর দ্বিবেদীর মতে 
‘সিদ্ধান্তশিরোমণি’তে দু'টি উক্তি আছে যার প্রকৃত অর্থ এই : 

(১) কোন অপেক্ষক চরম মান গ্রহণ করলে, তার স্ুন্মাতি- 
সক্ষম বৃদ্ধি অন্তহিত হয়-_ অৰ্থাৎ, When a function attains 
a maximum value its differential vanishes. 

(২) কোন অপেক্ষক ছুই স্থানে অন্তহিত হ’লে তার 
স্বন্মাতিসূক্ষ্ম বৃদ্ধি মধ্যবর্তী কোন স্থানে আন্তহিত হয়__অর্থাৎ If 
a function vanishes at 2 points, then at some 
intermediate point the differential vanishes. 
এ-প্রসঙ্গে জ্ঞাতব্য এই যে, উল্লিখিত উক্তি দু'টি আধুনিক 

ব্যান গণিতের যথাক্রমে চরম মানের প্রয়োজনীয় শর্ত বা 
necessary condition for extremum এবং রোলের 
উপপাদ্য বা Rolle’s Theorem-এর অমাজিত রূপ ৷ ভাস্কর 
যে ব্যাস গণিতের মূলতত্ব হৃদয়ংগম করেছিলেন, একথা অন্য 
ভাবে সপ্রমাণ করার চেষ্টা করেছেন বাপুদেব শাস্ত্ৰী । তিনি 
দেখিয়েছেন যে ভাস্কর-কল্পিত গ্রহের ‘তাৎকালিকী গতি’ বা 
instantaneous motion এবং এই গতিনির্ণয়ের ভাস্করপ্রদত্ত 
পদ্ধতির মধ্যে ব্যাস গণিতের মূলতত্ব নিহিত আছে। কোন 
গ্রহের পর পর দুইদিনের একই সময়ের অবস্থান-তারতম্য লক্ষ্য 
ক'রে নির্ণীতি তার গতিবেগের যে-ধারণা ভাস্করের পূর্বে প্রচলিত 
ছিল ভাস্কর তাকে ‘স্থূল-গতি’ আখ্যা দেন এবং ‘স্থুক্ষ্ম-গতি’ বা 
“তাৎকালিকী গতির ক্ষেত্ৰে ত্রুটি’ বা প্রায় তন্ত৯লন সেকেণ্ড 
কাল গ্রহণের নির্দেশ দেন। ইংরেজ জ্যোতিবিজ্ঞানী স্পটিশউড 
(97960357০০০) ভাস্করের এই চিন্তা ও পদ্ধতি সম্পর্কে 
মন্তব্য করেছেন : “...It must be admitted that the 
Penetration shewn by Baskara in his his analysis 


is in the highest degree remarkable ; that the 
formula which he establishes and his method of 
establishing it, bear more than a resemblance— 
they bear a strong analogy to the corres- 
ponding process in modern mathematical 
astronomy ; and that the majority of scientific 
persons will learn with surprise the existence of 

such a method in the writings of so distant a 
period and so remote a 95100. অৰ্থাৎ) “একথা 
স্বীকার করতেই হবে যে, ভাস্কর তার বিশ্লেষণের মধ্যে যে 
গভীরতার পরিচয় দিয়েছেন তা অতি মাত্রায় চিত্তাকর্ষক ; তিনি 
যে-সৃত্র প্রতিষ্ঠা করেছেন এবং যে ভাবে প্রতিষ্ঠা করেছেন, তার 
সঙ্গে আধুনিক গাণিতিক জ্যোতিবিজ্ঞানের শুধু সাদৃশ্য নয়; 
অনেকটা মিল আছে; আর বৈজ্ঞানিক সমাজের অনেকেই সুদুর 
অতীতে, সুদুর এক অঞ্চলে এমন একটি পদ্ধতির প্রচলনের 
কথা জানলে খুব বিস্মিত হবেন!” কিন্তু, ভাস্করের পদ্ধতি যে 
ব্যাস গণিতের পদ্ধতি থেকে অভিন্ন বাপুদেব শান্ত্রীর সে-দাবী 
স্বীকার না করে স্পটিশউড বলেছেন যে, ভাস্কর “makes no 
allusion to one of the most essential features of 
the Differential Calculus viz., the infinitesimal 
magnitude of the intervals of time and space 
therein employed. Nor indeed is anything 
specifically said about the fact the method is an 
approximate one.” __অর্থাৎ, “ব্যাস গণিতের পক্ষে একটি 
অত্যন্ত গুরুত্বপূর্ণ বৈশিষ্ট্যের দিকে দৃষ্টি আকর্ষণ করেননি 
সে বৈশিষ্ট্য ব্যবহৃত স্থান ও কালের পরিমাণের শুন্য- 
অভিপারিতা | এমনকি এ-কথাও স্পষ্ট করে বলা নেই যে, 
ব্যবহৃত পদ্ধতির ফল আসন্ন-মান ৷” স্পটিশউড-এর এ-আপত্তিই 
অবশ্য শেষ কথা নয়। এর প্রতিবাদ হয়েছে, করেছেন 
আচাৰ্য ব্রজেন্দ্রনাথ শীল ৷ তিনি তার “দি পজিটিভ, সায়ান্সেস 

অফ দি এনশিয়েণ্ট হিন্দুস” গ্রন্থে “সিদ্ধান্ত শিরোমণি"-র গ্রহ- 
গণিতাধ্যায়ের একটি অংশের ব্যাখ্যা করে বলেছেন যে, ক্রুটি'র 
সাহায্যে নিৰ্ণীত গতিকেও ভাস্কর স্থূলগতি মনে করতেন, 
তাৎকালিকী গতি আসলে এক একটি মুহূর্ত বা প্রতিক্ষণম'-এর 
সঙ্গে যুক্ত ৷ 

গোলক অর্থাৎ 5phere-এর ক্ষেত্রফল ও ঘনফল নির্ণয়ে 
ভাস্কর গোলককে অসংখ্য ক্ষুদ্র ক্ষুদ্র অংশে বিভক্ত করার পদ্ধতি 
অবলম্বন করেন ৷ পদ্ধতিটিকে এক অর্থে সমাকলন বা integ- 
ration-এর আদিম রূপ বলা যেতে পারে। 

গণিতশান্ত্রের জ্যোতিবিজ্ঞান শাখাটিতে বেদোত্তরযুগের হিন্দু 
দের অবদান বিশেষ প্রশংসনীয় । অধিকতর প্রশংসনীয় এ-বিষয়ে 
তাদের গবেষণার পরিধির ব্যাপকতা ৷ এই বিজ্ঞানটি সেযুগের 
হিন্দুদের সবচেয়ে বেশী দৃষ্টি ও মনোযোগ লাভ করেছিল ৷ 
প্রধান প্রধান গণিত-বিজ্ঞানীর! প্রায় সবাই এই বিজ্ঞানটির 
অল্পবিস্তর চর্চা করেছিলেন। এই সময়ে কৃত অধিকাংশ 
বিশুদ্ধ গাণিতিক আবিষ্রিয়ার মূল প্রেরণাও ছিল জ্যোতিবিষ্তা । 

জ্যোতিষের দৃষ্টি-কোণ থেকে পূর্ববর্তী বৈদিক যুগের সঙ্গে 
বেদোত্তর যুগের কোনও তুলনাই হয় ন| গ্রহ-নক্ষত্রাদির 
অবস্থান ও গতি-প্রকৃতি সম্বন্ধে পূর্বের অন্থমানযূলক কল্পনা- 
মিশ্রিত অগভীর জ্ঞানের পরিবর্তে, বেদোত্তর যুগে সুক্ষ পর্যবেক্ষণ 
ও শুদ্ধ গণনার উপর জ্যোতিষের প্রতিষ্ঠা । বেদোত্তর যুগের 
স্চনাতে অবশ্য ‘সূৰ্য প্রজ্ঞপ্তি” চন্দর-প্রজ্ঞপ্তি, ও “ভদ্রবাহবীয় 
সংহিতা” নামে তিনটি জ্যোতিষগ্রন্থ রচিত হয়, যেগুলি 

এমন কি বৈদিক যুগের জ্যোতিষগ্রন্থের চেয়ে নিয়শ্রেণীর ৷ 
কিন্তু খুষ্টোত্তর প্রথম করেক-শতকের মধ্যে প্রণীত “সিদ্ধান্ত' 
্রন্থগুলি অবস্থার আমূল পরিবর্তন সাধন করে । আর খৃষ্টীয় 
পঞ্চম শতাব্দী থেকে পরপর আর্যভট, লাটদেব, বরাহমিহির, 
ব্ৰহ্মগুপ্ত, মঞ্জুল, ভাক্করাচার্ প্রভৃতির স্পর্শ লাভ করে অবস্থা 
ক্ৰমশঃ উন্নত থেকে উন্নততর হ'তে থাকে । 

প্রসঙ্গক্রমে এ-কথা উল্লেখ্য যে দিদ্ধান্ত-জ্যোতিষের যুগে 
ভারতীয় জ্যোতিবিজ্ঞানীরা পাশ্চাত্য দেশের কিছু কিছু 
জ্যোতিষীর তত্ব ও তথ্যের সঙ্গে পরিচিত ছিলেন। 
আলেকজাগারের ভারত-আক্রমণ ও তার অব্যবহিত পরবর্তী 
কালে ভারতের উত্তর-পশ্চিম অঞ্চলে স্থাপিত কয়েকটি গ্রীক 
উপনিবেশ ছুই সভ্যতার মধ্যে ভাব ও পদ্ধতি বিনিময়ের পথ 
উন্মুক্ত করেছিল । এই পথেই দিদ্ধান্ত-জ্যোতিষ পাশ্চাত্য 
জ্যোতিষের কাছ থেকে কিছু মূল্যবান উপাদান লাভ করে। 
কিন্তু পাশ্চাত্য ভাবধারা ভারতীয় জ্যোতিষে প্রাধান্য লাভ 
করেনি। পিতামহ, বশিষ্ঠ প্রভৃতি কতকগুলি সিদ্ধান্ত একরূপ 
পাশ্চাত্য প্রভাবমুক্ত। আর রোমক, পোলিশ, যবন প্রভৃতি 
যে সিদ্ধান্তগুলিতে এই প্রভাব সর্বাধিক, সেগুলিও সমসাময়িক 
পাশ্চাত্য জ্যোতিষগ্রন্থগুলি থেকে বিশিষ্ট--প্রকল্প ও পদ্ধতির 
ভারতীয় বৈশিষ্ট্য এই সিদ্ধান্তগুলিতেও বিদ্যমান ৷ বস্তুতঃ, 
বিদেশী ভাবধারাকে নির্বিচারে পুরোপুরি গ্রহণ বা পুরোপুরি 
বর্জন কোনটাই না৷ করে বেদোত্তর হিন্দুরা তাদের প্রকৃত 
বৈজ্ঞানিক মনোভাবের পরিচয় রেখে গেছেন ৷ 

সিদ্ান্ত-গ্রহগুলির মধ্যে স্থর্য সিদ্ধান্ত সর্বশ্রেষ্ঠ, সম্ভবতঃ 
সর্বপরবর্তী । এই গ্রন্থটির আবার বহু সংস্করণ হয়েছে__বহু 
জ্যোতিৰ্বিদ ও 'ীকাকারের হাতে নানাভাবে পরিবতিত ও 
পরিবর্ধিত হয়ে গ্রন্থটি বর্তমান রূপ পেয়েছে । আনুমানিক 
পঞ্চম শতাব্দী থেকে আরম্ভ করে দ্বাদশ শতাব্দী পর্যন্ত নানা 
সময়ে এই সব পরিবর্তন ও পরিবর্ধন সাধিত হয়। বেদোত্তর 
ভারতের জ্যোতিবিজ্ঞানের দোষগুণ বিচার করতে হলে মুখ্যতঃ 
বর্তমান স্্যসিদ্ধান্ত গ্রন্থটিকে বিচার করাই সংগত ৷ 

বেদোত্তর হিন্দুরা ৩৬৫'২৫৮ দিনকে বৎসর বলে গণ্য 
করতেন। ৪৩২০০০০ বৎসর বা ১৫৭৭৯১৭৮০০ দিন বা 
মতান্তরে ১৫৭৭৯১৭৮২৮ দিনকে তারা এক ‘মহাবুগ’ আখ্যা 
দিতেন মহাষুগের কল্পনার মধ্যে একটি প্রশংসনীয় দিক আছে। 
পৃথিবীর চারিদিকে বিভিন্ন জ্যোতিক্ষের আপাত গতিবেগ নির্দেশ 
করতে তারা এক মহাষুগে জ্যোতিক্ষগুলি ক'বার পরিক্রমণ 
সম্পূর্ণ করে তার উল্লেখ করতেন। আর মহাষুগের দৈর্ঘ্য 
তারা এমন সুকৌশলে নির্দেশ করেন যাতে অধিকাংশ 
জ্যোতিকষের ক্ষেত্রেই সংখ্যাটি এক একটি পূর্ণ সংখ্যা হয়। 
পৌলিশ-সিদ্ধান্তে বিভিন্ন জ্যোতিফের “ভগন-সংখ্যা' বা 
পরিক্রমণ-সংখ্যার একটি তালিকা সন্নিবিষ্ট আছে। সামান্য 
পরিবর্তন করে সেই তালিকাটিই স্বর্ধাসিদধান্তে পুনলিখিত 
হয়। মহাধুগের দৈখ্যকে এই ভগন-সংখ্য! দিয়ে ভাগ করলে 
ভেগন-কাল? বা পরিক্রমণ কাল পাওয়া যায়। পরিক্রমণকাল 
নির্ণয়ে কেবলমাত্র পৃথিবীকে গ্রহণ না করে পৃথিবী ও স্থর্ 

উভয়কেই গ্রহণ করলে যে কাল পাওয়া যায় তাকে হিন্দুরা 
“ফুতি-কাল' বলতেন। আধুনিক ইংরেজী পরিভাষায় 
‘ভগন-কাল’ ও “যুতি-কাল" হচ্ছে যথাক্ৰমে sidereal period 
ও synodic period | 

সিদ্ধান্ত-গ্রন্থগুলিতে গ্রহণ বা ৪০11১৩-এর সময় নিরূপণের 
একাধিক পদ্ধতি বণিত আছে। বেদোত্তর হিন্দুরা পৃথিবীর 
ব্যাস নির্ণয়ের পদ্ধতি জানতেন ৷ সূর্যসিদ্ধান্তে ব্যাসের নিৰ্ণাত 
মান দেওয়া আছে ১৬০০ যোজন ৷ এক যোজনকে পাঁচ 
মাইলের সমান ধরলে মানটি শুদ্ধ, কিন্ত যোজন অবশ্য, 
অনেকের মতে, পাঁচ মাইলের সমার্থক ছিল না। হিন্দুরা 
আহ্নিক লম্বন বা diurnal parallax-এর সঙ্গে পরিচিত 
ছিলেন। ব্ৰহ্মগুপ্ত এবং ভাস্করাচার্যের রচনার লম্বনের পরিমাণ 
নির্ণয়-পদ্ধতির বর্ণনা আছে। ব্রহ্মগুপ্ত চন্দ্রের সর্বাধিক লম্বন 
হিসাবে প্রায় ৫৩ মিনিটকে গ্রহণ করতেন । আধুনিক গণনায় 
চন্দ্রের এই সর্বাধিক লম্বন বা Horizontal parallax প্রায় 
৫৭ মিনিট | 

সূর্যের গতির জটালতার জন্য আধুনিক জ্যোতিবিজ্ঞানে 
কাল-সমীকরণ বা equation of time নামে পরিচিত যে 
ধারণাটির ব্যবহার করা হয়, বেদোত্তর যুগের হিন্দুর! সে-সম্বন্ধ 
অবহিত ছিলেন-__গতিবেগের বৈষম্য সম্বন্ধে সুপ্রাচীন কাল 
থেকে, আর গতিপথের বক্তা বা 00110710 সম্বন্ধে একাদশ 
শতাব্দী থেকে । দ্বিতীয়টি আবিষ্কারের কৃতিত্ব গ্রীপতির ৷ 
প্রসঙ্গতঃ উল্লেখযোগ্য যে, গ্রীস দেশে দ্বিতীয় শতাব্দী থেকেই: 

টলেমী (Ptolemy )-র কৃতিত্বে কাল-সমীকরণের ছুটি অংশই 
আবিষ্কৃত হয়। এ-ঘটনা এবং অনুরূপ আরো করেকটি ঘটনা, 
অনেক পণ্ডিতের মতে, হিন্দু জ্যোতিবি্ভার স্যাতন্তের সুস্পষ্ট 


প্রমাণ । 
বুধ, মঙ্গল প্রভৃতি গ্রহগুলি আসলে পৃথিবীকে প্রদক্ষিণ 


করে না, করে স্র্যকে । আর, সে-প্রদক্ষিণের পথ বৃত্তাকার 
নয়, উপবৃত্তাকার বা elliptical । পৃথিবী থেকে তাদের তাই 
সমগতিবেগ মনে হয় না, তাদের গতিপথকেও সহজ, সরল মনে 
হয় না। বেদোত্তর ভারতীয়রা গ্রহগতির এই বিভিন্নতা লক্ষ্য 
করেন ৷ স্বর্যসিদ্ধান্তের মতে গ্রহদের গতি আট প্রকার_ বক্র» 
অনুবক্ৰ, কুটিল, মন্দ, মন্দতর, সম, অতিশী্ ও ও শীঘ্ৰ । আধুনিক 
জ্যোতিবিজ্ঞানের পরিভাষায় উল্লিখিত প্রথম তিন প্রকার গতি 
retrograde, বাকীগুলি ৭৮:০০%। গ্রহদের জটীল গতিপথ 
ব্যাখ্যা করতে হিন্দুরা উৎকেন্দ্ৰিক বৃত্ত অর্থাৎ eccentric 
circle ও অনুবৃত্ত অর্থাৎ epicycle-এর ব্যবহারও করতেন ।' 
ভারতীয় জ্যোতিবিজ্ঞানে এ-পদ্ধতি সম্ভবতঃ আর্ধভটের 
সংযোজনা, আর আর্যভট খুব সম্ভব এব্যাপারে পাশ্চাত্য 
চিন্তাধার কাছে খণী ৷ কিন্তু আর্যভট পরিবুত্ত-উৎকেন্দ্ৰিকৰৃত্তে 
গ্রহদের গতির ব্যাপারটা নিছক গাণিতিক কৌশল হিসাবে 
গ্রহণ করেছিলেন, গ্রাকদের মত সেটাকে বাস্তব সত্য বলে 
মনে করতেন না। বার্গেস্‌ লিখেছেন: “The Hindu 
theory, however,..-rejects the idea of the actual 


motion of the planet in the epicycle, or on the: 

eccentric circle 7 the method is but a device for 
ascertaining the effect of the attractive force---.” 
__অর্থাৎঃ “হিন্দু তত্বে কিন্তু---অনুৰৃত্ত বা উৎকেন্দ্ৰিক বৃত্তে 
গ্রহের প্রকৃত কোন গতি নেই; পদ্ধতিটি আসলে আকর্ষণী 
শক্তির ফলাফল নির্ণয়ের একটি উপায় মাত্র... 1৮ 
প্রাপ্ত সূর্যসিদ্ধান্তে অয়ন-চলন বা precession of the 
equinoxes-এর আলোচনা ও ব্যবহার আছে। কিন্ত অনেক 
ভারত-বিজ্ঞানীর মতে মূল সূর্যসিদ্ধান্তে এটা অনুপস্থিত ছিল; 
আর্ধভট, এমন কি ব্ৰহ্মগুপ্ত পর্যন্ত, এই তথ্য বা তথ্যের গুরুত্ব 
সম্বন্ধে অনবহিত ছিলেন। ষষ্ঠ শতাব্দীর জ্যোতিৰ্বিদ বিষ্ণুচন্দ্র 
এবং তার অল্প পরবর্তী শরীষেন নিঃসন্দেহে অয়ন-চলনের তথ্য 
জানতেন ৷ কিন্তু এর তাৎপর্য সম্যকভাবে প্রথম উপলব্ধি 
করেন মঞ্জুল। ‘লঘু-মানস’-এ তিনি এ-বিষয়ে পর্যালোচনা 
করেন এবং অয়ন-গতিবেগও নির্ণয় করেন। মঞ্জুলের উত্তর- 
সাধক ভারতীয় জ্যোতির্বিজ্ঞানীরা, বিশেষ করে ভাস্করাচাৰ্য, 
অয়ন-চলনের ঘটনাকে সবিশেষ গুরুত্ব দেন। মঞ্জু প্রভৃতি 
জ্যোতিবিদগণ অয়ন-বেগের মান গ্রহণ করেন ৫৯৯ সেকেণ্ড, 
যার বর্তমানে গৃহীত মান প্রায় ৫০২৪ সেকেণ্ড ৷ কিন্তু গণনার 
দিক থেকে নিকটবর্তা হলেও, ধারণার দিক থেকে এরা অনেক 
পরিমাণে ভ্রান্ত ছিলেন। মঞ্চুলের ধারণা ছিল যে অয়নের গতি 
দোলকের মত দিকপরিবর্তনশীল। ভাস্করাচার্য আধুনিক মতে 
অর্থাৎ বৃত্তাকার গতিতে বিশ্বাসী ছিলেন, কিন্তু অন্যান্য ভারতীয় 
গণিতবিদৃদের কাছে ভাক্ষরের মত বিশেষ সমর্থন লাভ করেনি । 

হিন্দুরা সে-যুগে জ্যোতিষবিষয়ক পরীক্ষার জন্য শঙ্কু’, 
“ঘটি” প্রভৃতি কয়েকটি যন্ত্র উদ্ভাবন করেছিলেন ৷ স্ূৰ্যসিদ্ধাস্তর 
একটি পরিচ্ছেদে এই সব যন্ত্রপাতির আলোচনা আছে। 

স্র্যসিদ্ধান্তে প্রদত্ত ভগন ও যুতি সংখ্যা থেকে গণনা করে 
যে ভগন- ও যুতি-কাল পাওয়া যায় আধুনিক জ্যোতিবিভ্ঞানের 
অনুরূপ রাশিগুলির তুলনায় তা এই রকম : 


জ্যোতিক ভগন-কাল যুতি-কাল 
সুর্যসিদ্ধান্ত আধুনিক সুরষসিদ্ধান্ত আধুনিক 
মতে মতে মতে মতে 

দিনের হিসাবে দিনের হিসাবে দিনের হিসাবে দিনের হিসাবে 

বুধ ৮৭*৯৬৯ ৮৭৯৬৯ ১১৫৮৭৬ ১১৫৮৭৭ 

শুক্র ২২৪৬৯৭ ২২৪৭০০ (৮৩৮৯৭ ৫৮৩৯২০ 

পৃথিবী ৩৬৫২৫৮ ৩৬৫২৫৬ 

চন্দ্র ২৭৩২১ ২৭৩২১ ২৯৫৩০ ২৯৫৩০ 

মঙ্গল ৬৮৬৯৯৭  ৬৮৬'৯৮০ ৭৭৯'৯২১ ৭৭৯*৯৩৬ 


বৃহস্পতি ৪৩৩২'৩২০ ৪৩৩২৭৫৮৫ ৩৯৮৮৮৯ ৩৯৮৮৬৭ 
শনি ১০৭৬৫*৭৭৩ ১০৭৫৯*২২০  ৩৭৮০৮৫ ৩৭৮%০৯০ 

মাত্র কয়েকটি অত্যন্ত প্রাথমিক ধরনের যন্ত্রপাতির সাহায্য 
নিয়ে বেদোত্তর ভারতে এতদূর স্থক্ম ও শুদ্ধ গণনা কিকরে 
সম্ভব হয়েছিল, আজকের দিনে তা শুধু শ্রদ্ধা ও বিস্ময়ের সঙ্গে 
কল্পনাই করা চলতে পারে । 

পৃথিবীর চারিদিকে নক্ষত্ৰসমূহের আবর্তন একটি প্রত্যাভাস 
মাত্র, প্ৰকৃত ঘটনা পশ্চিম থেকে পূবে পৃথিবীর আহ্নিক গতি। 
আধুনিক জ্যোতিবিজ্ঞানের এটি একটি মৌলিক, অত্যন্ত গুরুত্ব- 


১৪৭ 


পূর্ণ সিদ্ধান্ত। বেদোত্তর ভারতে- শুষ্তীয় পঞ্চমশতকে__ 
আৰ্যভট এ-সত্য উপলব্ধি করেন এবং “আর্যভট্টীয়? গ্রন্থে 
সুস্পষ্টভাবে তা ঘোষণা করেন। আর্ধভটের এই ‘ভূ-ভ্ৰমণবাদ’ 
অবশ্য ব্যাপক প্রতিষ্ঠা লাভ করেনি। বরাহমিহির, লল্ল, 
ভ্ৰহ্মগুপ্ত, ভট্টোৎপল--এমন কি ভাস্করেরও এ-মতবাদ সম্পৰ্কে 
বিরোধিতা বা সংশয় ছিল। অবিশ্বাসী ও সংশয়বাদীদের 
বক্তব্যগুলি বেশ কৌতুকজনক--াদের কুশাগ্র বুদ্ধির 
পরিচায়কও বটে। বরাহমিহির পঞ্চসিদ্ধান্তিকা'য় আপত্তি 
তোলেন যে, পৃথিবী পশ্চিম থেকে পূবে ঘূৰ্ণ্যমান হলে পতাকা 
সকল সময়ে পশ্চিম দিকে উড্ডীন থাকত আর পাখীরা একবার 
আকাশে উড়তে আরম্ভ করে অল্পক্ষণ পরে আবার বাসায় 
ফিরতে পারত না; পৃথিবীর গতি খুব অল্প বলেও এর ব্যাখ্যা 
দেওয়া চলে না, কারণ এ-গতিতে একদিনে পৃথিবী একটি 
আবর্তন সম্পূর্ণ করে। “বিহঙ্গের কুলার-প্রাপ্তি-র দৃষ্টান্তটি 
লল্লও ব্যবহার করেন, আর প্রশ্ন তোলেন__আকাশা ভিমুখে 
প্রক্ষিপ্ত বাণ সবসময়ে পশ্চিমদিকে পতিত হয় না কেন, মেঘ 
কেবল পশ্চিমদিকেই ভেসে যায় না কেন? আর্ধভটের 
মতবাদের কিছু সমর্থকও ছিলেন। সমর্থকদের মধ্যে প্রধান 
ছিলেন পৃথ্দকম্বামী। এরা জ্যোতিষীয় ঘটনার পরিপ্রেক্ষিতে 
ইভ্রমণবাদকে সমর্থন করতেন। কিন্তু পৃথিবীর বায়ুমণ্ডল 
এবং পৃথিবীর সঙ্গে সঙ্গে বায়ুমণ্ডলেরও আহ্নিকগতির কথা 
বলে উল্লিখিত আপত্তিগুলি এরা সার্কভাবে খণ্ডন 
করেননি । 

আর্ষভট লেখেন : 
“অন্থুলোমগতি নোৌস্থঃ পশ্যত্যচলং বিলোমগং যদৃবৎ ৷ 
অচলানি ভানি তদ্বৎ সমপশ্চিমগানি লঙ্কায়াম্‌ ॥৮ 

__অর্থাৎ, “তের অন্কুকুলগতিবিশিষ্ট নৌকারুঢ ব্যক্তি তীরস্থ 
অচল বস্তগুলিকে প্রতিকুলগামী দেখেন তেমনি নিরক্ষ অঞ্চলে 
অচল নক্ষব্রসমূহকে সমবেগে পশ্চিমগামী দেখা যায় ।” ভারত- 
ভূমিতে এ শ্লোক রচিত হয়েছে পঞ্চম শতাব্দীতে__ইউরোপে 
কোপানিকাস-এর জন্মের প্রায় হাজার বৎসর আগে । 

প্রসঙ্গতঃ লক্ষণীয় যে আর্ধভটের মতবাদের প্রতিধ্বনি 
করায়, হাজার বৎসর পরে ইউরোপে কোপানিকাস ও 
গ্যালিলিও-কে অশেষ লাঞ্ছনা ও অত্যাচার ভোগ করতে 
হয়েছিল, এমন কি বিজ্ঞানচর্চাতেও বাধা এসেছিল । ভারতবর্ষে 
কিন্ত সে-রকম কিছু হয় নি। এটা নিঃসন্দেহে বেদোত্তর 
ভারতের বিজ্ঞান-ইতিহাসের প্রশংসনীয় দিক। 


উপসংহার 


বিজ্ঞান £ ইতিহাস 


পর্যালোচনার উপসংহারে বিজ্ঞানের সামগ্রিক ইতিহাসের 
রূপটিকে স্মরণ করা, আধুনিক ইতিহাস-বোধের বিচারে, 
নিশ্চয় বাহুল্য নয়। প্রখ্যাত বৈজ্ঞানিক ও এতিহাসিক 
জে. ডি. বার্নাল (J.D. Bernal) তার “দায়ান্দ ইন হিজ্টী' নামক 
মহাগ্রন্থের একস্থানে বিজ্ঞানের সে-রূপকে সংক্ষেপে এইভাবে 
নির্দেশ করছেন £ “The progress of science has been 
anything but uniform in time and place. 
Periods of rapid advance have alternated with 
longer periods of stagnation and even of decay. 
In the course of time the centres of scientific 
activity have been continually displaced, usually 
following rather than leading the migration of 
the centres of commercial and industrial 
activity. Babylonia, Egypt, and India have 
all been the foci of ancient science. Greece 
became their common heir, and there the 
rational basis for science as we know it was 
first worked out. That forward movement of 
human thought came to an end even before 

the final decay of the classical city States. 
There was little place for science in Rome and 
none in the barbarian kingdoms of western 
Europe. The heritage of Greece retuned to 
the East from which it had come. In Syria, 
Persia, and India, even in far-away China, new 
breaths of science stirred and came together 
in a brilliant synthesis under the banner of 
Islam. It was from this source that science 
and techniques entered medieval Europe. 
There they underwent a devolopment which, 
though slow at first, was to give rise to the 
great outbrust of creative activity which 
resulted in modern science.” অৰ্থাৎ, “দেশ ও 
কালের পরিপ্রেক্ষিতে বিজ্ঞানের অগ্রগতি মোটেই সমবেগে 
হয়নি । পালাক্রমে এসেছে দ্রুত উন্নতির যুগ আর জড়ত্ব ও 


অবক্ষয়ের দীর্ঘতর যুগ । কালপ্রবাহে বৈজ্ঞানিক কর্মতৎপরতার 
স্ৰায়ুকেন্দ্ৰ বারবার স্থানপরিবর্তন করেছে--সাধারণতঃ বাণিজ্য- 
ও শিল্প-গভ কর্মক্ষেত্রের স্থানপরিবর্তনের পশ্চাদ্গমন করে, 
কখনও বা পূর্বগমন করে। ব্যাবিলনিরা, মিশর এবং ভারতবর্ষ 


সবাই প্রাচীন বিজ্ঞানের কেন্দ্রবিন্দুতে অধিষ্ঠান করেছে। 
গ্রীস পেয়েছে তাদের উত্তরাধিকার, আর সেখানেই বিজ্ঞানের 


যে বাস্তব যুক্তিনিষ্ঠ ভিত্তির সঙ্গে আমরা এখন পরিচিত তার 
পত্তন হয়েছে | মননক্রিয়ার এই প্রগতির পথ কিন্তু অবরুদ্ধ 
হয়েছে প্রাচীন নগর রাষ্টরগুলির পতনের পূর্বেই । রোম রাজ্যে 

বিজ্ঞানের বিশেষ স্থান ছিল না, ছিল না পশ্চিম ইউরোপের 
বর্বর রাজ্যগুলিতে। গ্রীসের এতিহ্যের ধারা আবার প্রাচ্য 
দেশগুলিতে ফিরে যায়, যে-প্রাচ্য থেকে এ-ধারা গ্রীসাভিমুখী 
হয়েছিল। সিরীয়া, পারস্য, ও ভারতবর্ষে, এমন কি সুদুর 
চীনদেশেও, বিজ্ঞানের নতুন প্রাণস্পন্দন সুরু হয়, আর 
ইসলামের পতাকাতলে তার এক অপূর্ব সমন্বয় হয়। প্রাচ্য 
থেকেই বিজ্ঞান ও প্রয়োগকলা মধ্যযুগে ইউরোপে পুনঃপ্রবেশ 
করে । সেখানে এ-ছু'য়ের বিকাশ ঘটতে থাকে, প্রথমে ধীরে 
ধীরে পরে প্রবল স্থঞ্টিনীন তৎপরতায়, আর তারই পরিণতি 
হিসাবে এসেছে আজকের বিজ্ঞান ৷” 


॥ ইতিহাস ॥ 


গণিতের দৃষ্টিকোণ থেকে প্রাচীন ভারতের ইতিহাস যেন 
' কালের ফলকে ব্বর্ণাক্ষরে লিখিত এক ইতিবৃত্ত । এ-বৃত্তান্তের 
পরিধি দ্বাদশ শতাব্দী পর্যন্ত । পরবতী সাতশ’ বৎসরের 
ইতিহাস প্রায় অবিছিন্ন তামসিকতার ইতিহাস। গত 
শতাব্দীর শেষ দিক থেকে ভারতীয়দের মধ্যে আবার কিছুটা 
গাণিতিক তৎপরতার লক্ষণ দেখা যাচ্ছে । কিন্তু তবু আজকের 
জগৎ-সভায় গণিত তথা বিজ্ঞানের প্রাঙ্গণে ভারতের যা আসন 
তা নেহাতই অকিঞ্চিৎকর ৷ অবস্থার এই বেদনাদায়ক পরিবর্তন 


১৫৫ 


অনেক ভারতীয় মনে গভীর বিস্ময় ও নৈরান্যের স্থষ্টি করে ৷ 
কিন্তু সন্ধানী, এতিহাসিক দৃষ্টিসম্পন্ন, চিন্তাশীল ব্যক্তির কাছে 
পরিবর্তনটা দুঃখজনক হ'লেও দুর্বোধ্য বা হতাশাব্যপ্রক নয় ৷ 
গণিত বা জ্ঞান-বিজ্ঞানের যে-কোন ক্ষেত্রের উর্বরতা পারি- 
পাশ্বিকের উপর নির্ভরশীল । প্রাচীন ভারতে তথা সর্বকালে 
সর্ধদেশে অনুকুল অর্থনৈতিক, রাজনৈতিক ও সামাজিক 
পরিবেশেই চিন্তার উৎকর্ষ সম্ভব হয়েছে। প্রতিভা স্থান- 
কালের সীমারেখায় আবদ্ধ নয়। উপযুক্ত আবহাওয়ায় ভারত- 
ভূমিতে আবার তার উন্মেষ সম্ভব ৷ এটাই ইতিহাসের শিক্ষা ৷ 
মান্য যেমন ইতিহাস স্থষ্টি করে, ইতিহাসও তেমনি মানুষ 
স্থষ্টি করতে পারে। আমাদের দেশের অতীতকে বিশ্লেষণ 
করে, ইতিহাসের সুত্র অনুসারে বর্তমানকে পারিচালিত করে 
আমরা আমাদের দেশের এক উজ্জল গাণিতিক ভবিষ্যৎ রচনা 
করতে পারি। আর, সেই সম্ভাবনাতেই রয়েছে প্রাচীন 
ভারতের গণিত-ইতিহাস চার প্রয়োজনীয়তা ও সার্থকতা । 

জ্যোতিষ কলিকাতা 
হিন্দু জ্যোতিবিদ্ব! বিশ্বভারতী গ্রন্থালয়, 
কলিকাতা 


বিজ্ঞানের ইতিহাস ইণ্ডিয়ান এসোসিয়েশন 
(১ম ও ২য় খণ্ড) ফর দি কালটিভেশন 


অব সায়েন্স, 
কলিকাতা 
প্রাচীন ভারতে বিশ্বভারতী গ্রন্থালয়, 
বিজ্ঞানচর্চা কলিকাতা 


~ 


গ্রন্থটি প্রাচীন ভারতবর্ষের গণিত-ইতিহান_মহেঞ্জোদভো- 
হরপ্নার যুগ থেকে মধ্যযুগের হুচন। পর্যন্ত অর্থ।ৎ মোটামুটিভাবে 
খৃষ্টপূৰ্ব ৩০০০ অন্দ থেকে খৃষ্টীয় ১২০০ অব্দ পর্যন্ত কালের... 
ভারতীয় মনীষার গাণিতিক তৎপরতার ইতিবৃত্ত । প্রাকৃবৈদিক 
যুগ, বৈদিক যুগ ও বেদৌত্তর যুগ--এই তিনটি প্রধান অংশে 
বিভক্ত, গ্রশ্থটিতে প্রতিটি যুগের সামাজিক-রাজনৈতিক অবস্থার 
‘ক্ষিপ্ত পর্মালে।চন।, গণিত-চর্চার কাহিনী এবং প্রধান প্রধান 
গণিতজ্ঞ ও গণিতগ্রন্থের পরিচয় মনোজ্ঞভাবে বিবৃত করা 
হয়েছে । দশমিক, স্থানীয় মান অঞ্চপাতন পদ্ধতি (Decimal 
1806-৮106 notation) ও শ্হ আবিষ্কারের কাহিনী, কূর্ষ- 
«সিদ্ধান্ত, লীলাবতী প্রভৃতি খ্রন্থের বিবরণ এবং আর্মভট, 
ভাঙ্কৰাচাৰ্য প্রভৃতি গণিতজ্ঞদের পরিচয় ভারতীয় পাঠকমাত্রেরই 
বিস্ময়, কৌতূহল, আনন্দ ও স্বদেশাইরাগ বৃদ্ধি করবে। 
গ্রন্থের ভাষা সহজ ও সাবলীল। ইংরেজী ভাষ| কিছুমাত্র 
(জানেন না এমন পাঠকেরও এ-এন্থ সর্বাংশে বুঝতে পারার 
কথা_কারণ ব্যবহৃত ইংরেজী শব্দ বা উদ্ধৃতির পাশে সৰ্বত্ৰ 
বাংল! প্রতিশব্দ ব| অনুবাদ দেওয়| আছে। উচ্চতর গণিত- 
জ্ঞান এ-গ্রন্থের মূল ভাব গ্রহণের পক্ষে অত্যাবশ্যকীয় নয়। 
কতকগুলি-িন্র গ্রন্থের মূল্য বৃদ্ধি করেছে. 

॥ দাম £ চার টাকা ॥ 


